Gelligenedhiyae muhinmu captain eh, rangalhu rahumaiytheri eh | Mihaaru\nސަނޫން ފްލައިޓް ދުއްވުމުގައި: ކުއްލި ގޮތަކަށް ރޭ މަރުވި ސަނޫނަކީ ވަރަށް އަހުލާގު ރަނގަޅު ކެޕްޓަނެއް ކަމަށް ފްލައިމީ އިން ބުނޭ-- ފޮޓޯ: ފަލައިމީ\nގެއްލިގެން އެ ދިޔައީ، މުހިންމު ކެޕްޓަނެއް، ރަނގަޅު ރަހުމަތްތެރިއެއް\n01 އޯގަސްޓް 2020 - 15:57 10 comments\nވިލާ އެއާގެ ފްލައިމީގައި މަސައްކަތް ކުރާ ދިވެހި ޒުވާން ޕައިލެޓު ސަނޫން ނަސީރު 35، ރޭ ކުއްލި ގޮތަކަށް މަރުވެފައިވާއިރު، އެއީ ވަރަށް އަހުލާގު ރަނގަޅު މުވައްޒަފެއް ކަމަށާއި އޭނާގެ އެއްވެސް ބައްޔެއް ހުންނަކަން ކުރިން އެނގިފައި ނެތް ކަމަށް އެ އެއާލައިނުން މިއަދު ބުނެފި އެވެ.\nސ. ހިތަދޫ ކޯޒްވޭވިލާ، ސަނޫން މަރުވެގެން ވެއްޓިފައި އޮއްވައި ފެނުނީ ހުޅުމާލޭގައި އޭނާ ދިރިއުޅޭ ގެ ކައިރިން ރޭ ދަންވަރު 3:30 ވާން އުޅެނިކޮށެވެ. ހޮސްޕިޓަލަށް ގެންދިޔައިރު ވެސް ސަނޫން ވަނީ މަރުވެފައި ކަމަށް ފުލުހުން ބުނެ އެވެ. އޭނާ މަރުވާން ދިމާވި ސީދާ ސަބަބު މިހާތަނަށް އެއްވެސް ރަސްމީ ފަރާތަކުން ވެސް އަދި އާއިލާއަކުން ވެސް ހާމައެއް ނުކުރެ އެވެ.\nDhivehi zuvaan Pilot aku kulli gothakah maruvejje\nޒުވާން ޕައިލެޓް ކުއްލި ގޮތަކަށް މަރުވުން\nއެމެރިކާ އިން ޕައިލެޓުކަން ކިޔެވުމަށް ފަހު، ސަނޫން ފުރަތަމަ މަސައްކަތް ކުރީ ޓީއެމްއޭގެ ސީ ޕްލޭން ދުއްވުމަށެވެ. މީގެ ތިން އަހަރު ކުރިން ފްލައިމީއާ ގުޅި، ދެ އަހަރު ކުރިން އޭނާ ވަނީ ތައިލެޑުން ތަމްރީނު ހަދައި ކެޕްޓަނަކަށް ބަދަލުވެފަ އެވެ. ސަނޫން އަކީ ފްލައިމީން ގެންގުޅޭ އޭޓީއާރު މަރުކާގެ 68 މީހުންގެ ޖާގައިގެ ފްއިޓް ދުއްވާ ކެޕްޓަނެކެވެ.\nފްލައިމީގެ ފްލައިޓް އޮޕަރޭޝަން މެނޭޖަރު އަދި ކެޕްޓަން އަހުމަދު ޝާމިން ވިދާޅުވީ، ސަނޫން އަކީ ވަރަށް އަހުލާގު ރަނގަޅު، ވަރަށް ހުނަރުވެރި ކެޕްޓަނެއް ކަމަށެވެ.\n"އައުޓްސްޓޭންޑިން ޕާފޯމަންސް ދެއްކި ކެޕްޓަނެއް އެއީ މިދިޔަ އަހަރު ތަކުގައި. އަޅުގަނޑުމެންގެ ޓީމުގެ ވަރަށް މުހިންމު ކެޕްޓަނެއް އެއީ. ވަރަށް އަހުލާގު ރަނގަޅުވެފައި މަސައްކަތަށް ރަނގަޅު،" ޝާމިން ވިދާޅުވި އެވެ.\nސަނޫން (ވާތުން ހަތަރު ވަނަ އަށް) އޭނާއާއެކު މަސައްކަތް ކުރާ ޕައިލެޓުންނާއެކު: ކުއްލި ގޮތަކަށް ރޭ މަރުވި ސަނޫނަކީ ވަރަށް އަހުލާގު ރަނގަޅު ކެޕްޓަނެއް ކަމަށް ފްލައިމީން ބުނޭ-- ފޮޓޯ: ފަލައިމީ\nއޭނާ ވިދާޅުވި ގޮތުގައި، ޕައިލެޓުންގެ ސިއްހީ ކަންކަން ކޮންމެ އަހަރަކު އެއްފަހަރު ބަލަން ޖެހޭތީ ގަވައިދުން ޓެސްޓުތައް ހަދަ އެވެ. އެކަމަކު، ސަނޫނުގެ އެއްވެސް ސިއްހީ މައްސަލައެއް ހުންނަކަން މިހާތަނަށް ފާހަގަ ކުރެވިފައި ނުވާ ކަމަށް ޝާމިން ވިދާޅުވި އެވެ.\n"ވަރަށް ފިޓްކޮށް ހުންނާނީ. ވަރަށް ޔަންގްކޮށް، ފިޓްކޮށް. މީގެ ދެ ރެއެއް ކުރިން ވެސް ޕައިލެޓުންތަކަކާއެކު ކޮފީ އަށް ގޮސް އުޅުނު. ބަލި ވާހަކައެއް ނުބުނޭ. ވާހަކައަކުން ވެސް އެކަހަލަ ކަމެއް އުޅޭ ހެނެއް ހިއެއް ވެސް ނުވޭ،" ޝާމިން ވިދާޅުވި އެވެ.\nކޮވިޑް-19އާ ގުޅިގެން ފްލައިމީގެ ދަތުރުތައް ވެސް މަދުކޮށްފައި ވުމުން ސަނޫން ދަތުރުތަކަށް ނުނިކުންނަތާ ދުވަސްކޮޅެއް ވެއްޖެ ކަމަށް ވެސް ޝާމިން ވިދާޅުވި އެވެ. ނަމަވެސް އެ ކުންފުނިން ދޭތެރެއަކުން ބާއްވާ ތަމްރީނުތަކުގައި އޭނާ ބައިވެރިވާ ކަމަށް ވިދާޅުވި އެވެ.\nސަނޫނާ އެކު، އެމެރިކާގައި ތަމްރީނު ހެދި އެހެން ޕައިލެޓަކު ބުނީ، އެއީ ވަރަށް މަޑުމައިތިރި، އަހުލާގު ރަނގަޅު ޒުވާނެއް ކަމަށެވެ.\n"ސަނޫންގެ ފަރާތުން ފާހަގަކުރެވުނު އެންމެ ބޮޑު ކަމަކީ ރައްޓެހިންނަށް ރަނގަޅުކަން. އެކުވެރިންނަށް ވަރަށް ހެޔޮއެދޭ މީހެއް ސަނޫން އަކީ،" އޭނާ ބުންޏެވެ.\nސަނޫނަށް ކޮވިޑް-19 ޖެހިފައިވޭތޯ ބެލުމަށް ހެދި ޓެސްޓްގެ ނަތީޖާއިން ދެއްކީ އޭނާއަށް އެ ބަލި ނުޖެހޭ ކަމަށެވެ.\nޒުވާން ޕައިލެޓް ސަނޫން ހުޅުމާލޭގައި ދިރިއުޅެނީ އޭނާގެ އާއިލާއާއެކު އެވެ. އޭނާގެ އަންބަކާއި އުމުރުން ހަތް އަހަރުގެ ފިރިހެން ކުއްޖަކު ދުނިޔޭގައި އެބަތިއްބެވެ.\nސަނޫންގެ އިތުރުން އޭނާގެ އެއްބަނޑު އެއްބަފާ އެހެން މީހަކު ވެސް ޕައިލެޓެއްގެ ގޮތުގައި މަސައްކަތް ކުރެ އެވެ. އޭނާ ވެސް އުޅެނީ ފްލައިމީގަ އެވެ.\nސަނޫންގެ މައްޗަށް ކަށުނަމާދު ކުރުން އޮންނާނީ މިއަދުގެ މަޣުރިބު ނަމާދަށް ފަހު އާ ސަހަރާ މިސްކިތުގަ އެވެ.\nއިތުރު ލިޔުންތައް ފްލައި މީ މަރު ވިލާ އެއާ ހުޅުމާލެ އައްޑޫ ސ. ހިތަދޫ


Fainu ga fashaa dhanduverikan dhaskodhdhey program ga baiverivumuge furusath hulhuvaalaifi | Fainu Online\nފައިނުގައި ފަށާ ދަނޑުވެރިކަން ދަސްކޮށްދޭ ޕްރޮގްރާމްގައި ބައިވެރިވުމުގެ ފުރުޞަތު ހުޅުވާލައިފި\nޢުމަރު އިބްރާހީމް 12 ޖެނުއަރީ 2021, އަންގާރަ, 20:43\nފައިނުގައި ފެށުމަށް ހަމަޖެހިފައިވާ ދަނޑުވެރިކަން ދަސްކޮށްދޭ ޕްރޮގްރާމްގައި ބައިވެރިވުމުގެ ފުރުޞަތު ހުޅުވާލައިފިއެވެ.\nފައިނު ކައުންސިލުން ކޮށްފައިވާ އިޢުލާނެއްގައި ބުނެފައިވަނީ، މި ޕްރޮގްރާމަކީ ދަނޑުވެރިކަން ކުރާ ފަރާތްތަކާއި ދަނޑުވެރިކަމަށް ޝައުޤުވެރިވާ ފަރާތްތަކަށް ޚާއްޞަ ކޮށްގެން ކުރިޔަށް ގެންދާ، ގޯތި ތެރޭގައި ދަނޑުވެރިކަން ކުރުމަށް ދަސްކޮށްދޭ ތަމްރީން ޕްރޮގްރާމެއް ކަމަށެވެ.\nއެގްރިކަލްްޗަރ މިނިސްޓްރީ އާއި ފައިނު ކައުންސިލް ގުޅިގެން ކުރިޔަށް ގެންދާ މި ޕްރޮގްރާމް ފެށުމަށް ހަމަޖެހިފައިވަނީ، 21 ޖަނަވަރީ 2021 ގައެވެ. 10 ދުވަހަށް ކުރިޔަށް ގެންދާ މި ޕްރޮގްރާމްގައި ބައިވެރިވުމަށް ނަން ނޯޓް ކުރުމުގެ ސުންގަޑި އަކީ، 14 ޖަނަވަރީ 2021 ވާ ބުރާސްފަތި ދުވަހެވެ.\nނަން ނޯޓް ކުރުމަށް ހަމަޖެހިފައިވަނީ، އައިޑީކާޑް ކޮޕީ އާއިއެކު ފައިނު ކައުންސިލަށް ޒިޔާރަތް ކޮށްގެނެވެ.\nފައިނު އަދި ރަސްމާދޫގެ ގޮނޑުދޮށް ހިމާޔަތް ކުރުމަށް އެމް.ޓީ.ސީ.ސީއަށް\nއުނގޫފާރަށް ދަތުރުކުރި ފައިނުގެ 56 މީހަކު ކަރަންޓީންގައި\nހުސައިން2months ago\nދަނޑު ހައްދާ ބަޔަކަށް ކީއްކުރާ ތަމްރީނެއް


Viyafaareege vaadhaverikan hifahahtaa bill thasdheegukohfi\nވިޔަފާރީގެ ވާދަވެރިކަން ހިފަހައްޓާ ބިލު ތަސްދީގުކޮށްފި\nބާޒާރު މަތީގައި ލޮރީއަކުން މުދާ ބާލަނީ. -- އަވަސް ފައިލް ފޮޓޯ\nރާއްޖޭގައި ވިޔަފާރީގެ ދާއިރާގައި ވާދަވެރިކަން އުފައްދައި ދެމެހެއްޓުމަށް ރައްޔިތުންގެ މަޖިލީހުން ފާސްކޮށްފައިވާ ބިލު، ރައީސް އިބްރާހިމް މުހައްމަދު ސޯލިހު މިއަދު ތަސްދީގު ކުރައްވައިފި އެވެ.\nރައީސް ސޯލިހު މިއަދު ތަސްދީގު ކުރެއްވި ވިޔަފާރީގެ ދާއިރާގައި ވާދަވެރިކަން އުފައްދައި ދެމެހެއްޓުމުގެ ބިލް އެކުލަވާލާފައި ވަނީ، ރާއްޖޭގައި ގާއިމުވެގެން ހިންގާ ވިޔަފާރިތަކުގެ މެދުގައި، ވާދަވެރިކަން އުފައްދައި ދެމެހެއްޓުމަށާއި، ވިޔަފާރިތަކުގެ މެދުގައި ވާދަވެރިކަން ހަނިވާގޮތަށް ހިންގާ ވިޔަފާރީގެ އަމަލުތަކުގެ ސަބަބުން ގައުމުގެ އިގްތިސޯދީ ކުރިއެރުމަށް ކުރާ ނޭދެވޭ އަސަރުތައް ހުއްޓުވުމަށެވެ.\nމިބިލުގައި، ވާދަވެރިކަމަށް ހުރަސްއަޅާ އެއްބަސްވުންތަކާއި ވިޔަފާރީގެ އަމަލުތައް މަނާކުރުމާއި، މާކެޓުގައި ނުފޫޒުފޯރުވޭނޭ މަގާމެއް ލިބިފައިވާ ވިޔަފާރިއަކުން އެފަދަ މަގާމެއްގެ ބޭނުން ނަހަމަ ގޮތުގައި ބޭނުންކުރާ ކުރުން މަނާކުރެވޭނެ ނިޒާމެއް ގާއިމުކުރެވޭނެ ގޮތްތައް ކަނޑައަޅާފައިވެ އެވެ.\nއެ ބިލުގެ އިތުރުން، މުދާ ގަންނަ ފަރާތްތަކާއި ހިދުމަތް ލިބިގަންނަ ފަރާތްތައް ހިމާޔަތްކުރުމުގެ ބިލު ވެސް ރައީސް މިއަދު ވަނީ ތަސްދީގު ކުރައްވައިފަ އެވެ.\nބިލުގެ މައިގަނޑު ބޭނުމަކީ ރާއްޖޭގައި މުދާ ގަންނަ ފަރާތްތަކާއި ހިދުމަތް ލިބިގަންނަ ފަރާތްތަކުގެ ހައްގުތައް ކަނޑައަޅައި، އެ ހައްގުތައް ހިމާޔަތްކުރުމާއި، ވިއްކާ މުދަލެއް ނުވަތަ ފޯރުކޮށްދޭ ހިދުމަތެއްގައި ފުރިހަމަވާންޖެހޭނެ ޝަރުޠުތަކާއި މިންގަނޑުތައް ކަނޑައެޅުމާއި، އެފަދަ ޝަރުތުތަކާއި ނުވަތަ މިންގަނޑުތަކާ ހިލާފަށް މުދާ ވިއްކާ ފަރާތްތަކާއި ހިދުމަތް ފޯރުކޮށްދޭ ފަރާތްތަކުން އަމަލުކޮށްފައިވާނަމަ ފިޔަވަޅު އެޅުމުގެ އުސޫލުތައް ބަޔާންކުރުމެވެ.\nމީގެ އިތުރުން، މުދާ ގަންނަ ފަރާތެއް ނުވަތަ ޚިދުމަތް ލިބިގަންނަ ފަރާތްތަކުގެ ހައްގުތައް ނިގުޅައިގެންފައިވާ ހާލަތެއްގައި ނުވަތަ އެ ހައްގުތަކަށް އުނިކަމެށް ލިބޭ ޙާލަތެއްގައި އެ މައްސަލަތައް ބަލާނެ ފަރާތެއްގެ ގޮތުގައި އޮމްބަޑްސްމަންއެއް އައްޔަންކޮށް، އެ ފަރާތުގެ ބާރާއި މަސްއޫލިއްޔަތު ކަނޑައެޅުމާއި، މުދާ ގަންނަ ފަރާތްތަކާއި ނުވަތަ ހިދުމަތް ލިބިގަންނަ ފަރާތްތަކަށް ގެއްލުން ލިބޭ ހާލަތުގައި ބަދަލު ލިބިދިނުމާގުޅޭ އުސޫލުތައް ވެސް މި ބިލުގައި ވަނީ ބަޔާންކޮށްފައި އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އިމްޕޯޓް އެކްސްޕޯޓް\nއެމްއެމްއޭ ޑެޕިއުޓީ ގަވަރުނަރަކަށް އިމާދު\nޑިއުޓީ ކުޑަކުރާ އިސްލާހު ތަސްދީގު ކުރައްވައިފި


Telegraph ge maguboolu manazilakee Raajje\nޓެލެގްރާފުގެ ކިޔުންތެރިންގެ ދެވަނަ މަންޒިލަކީ ރާއްޖެ\nޓޫރިސްޓެއް ރާއްޖޭގައި އަރާމު ކުރަނީ.-- ފޮޓޯ: ދަ ޓެލެގްރާފް\nޓެލެގްރާފުން ހޮވާ އެންމެ ހިތްގައިމު ގައުމުތަކުގެ ދެވަނަ މަންޒިލަކަށް ރާއްޖެ ހޮވިއްޖެ އެވެ.\nއިނގިރޭސިވިލާތުގެ މަޝްހޫރު ދަ ޓެލެގްރާފު ނޫހުގެ 9000 އަށްވުރެ ކިޔުންތެރިންގެ ހިޔާލުގެ މައްޗަށް ބިނާކޮށް ރާއްޖެއަށް އެންމެ މަގުބޫލު މަންޒިލުގެ ދެވަނަ ލިބުނުއިރު، އެންމެ މަގުބޫލު މަންޒިލަކަށް ހޮވިފައިވަނީ ނިއުޒިލޭންޑެވެ.\nޓެލެގްރާފުގެ ކިޔުންތެރިންގެ އެންމެ މަގުބޫލު މަންޒިލްގެ ގޮތުގައި ހޮވުނު ނިއުޒިލޭންޑަކީ ގިނަ ބަޔަކު ދަތުރުކުރާ ޔޫރަޕުގެ އެންމެ މުހިންމު އެއް ގައުމެވެ. އެ ގައުމު ސިފަކޮށްފައިވަނީ ދަތުރުވެރިންގެ މަންޒިލެއްގެ ގޮތުގަ އެވެ. ރާއްޖެ ސިފަކޮށްފައިވަނީ ލޯބިވެރިން އަރާމުކޮށްލުމަށް އަންނަ މަންޒިލެއްގެ ގޮތުގަ އެވެ.\nޓޫރިޒަމްގެ އެކި ހިދުމަތްތަކަށް ހާއްސަކޮށްގެން ޓެލެގްރާފުން ދޭ މި އެވޯޑްގެ ގިނަ ވަނަތަކެއް ދީފައިވެ އެވެ. އެގޮތުން ދުނިޔޭގެ އެންމެ މަގުބޫލު ޓުއާ އޮޕަރޭޓަރަކަށް ހޮވިފައިވަނީ ވަނީ އިނގިރޭސިވިލާތުގެ ޓްރެއިލްފައިންޑާސް އެވެ. ދެ ވަނަ މަގާމަށް އޮޑްލޭ ޓްރެވެލް ހޮވުނުއިރު، ތިން ވަނަ މަޝްހޫރު ޓުއާ އޮޕަރޭޓާ ހޮވިފައިވަނީ ކޯނި އަށެވެ\nއިނގިރޭސިވިލާތަކީ ރާއްޖެއަށް އެންމެ ގިނައިން ޓޫރިސްޓުން ޒިޔާރަތްކުރާ އެއް ގައުމެވެ. މި އެވޯޑުގެ ސަބަބުން އިނގިރޭސިވިލާތުގައި ރާއްޖެ މަޝްހޫރު ވެގެންދާނެ އެވެ.


Child development center eh anna aharu hulhuvanee\nއަންނަ އަހަރު ޗައިލްޑް ޑިވެލޮޕްމަންޓް ސެންޓަރެއް ހުޅުވަން ތައްޔާރުވަނީ\n25 ޑިސެމްބަރ 2020 - 14:50:28\nހުޅުމާލެ ހޮސްޕިޓަލްގައި އަންނަ އަހަރު ގާއިމުކުރުމަށް ހަމަޖެހިފައިވާ ޗައިލްޑް ޑިވެލޮޕްމަންޓް ސެންޓަރާ ގުޅޭގޮތުން ކަމާގުޅޭ ފަރާތްތަކާ ނައިބް ރައީސް ފައިސަލް ނަސީމް މަޝްވަރާ ކުރައްވައިފި އެވެ.\nއެ ބައްދަލުކުރެއްވުމުގައި ޗައިލްޑް ޑިވެލޮޕްމަންޓް ސެންޓަރާ ގުޅޭގޮތުން ތައްޔާރުކޮށްފައިވާ ޕްރޮޕޯސަލް އާއި އެ މަރުކަޒު ތަރައްގީކުރުމަށް ކުރަމުންދާ މަސައްކަތުގެ އެންމެ ފަހުގެ މައުލޫމާތު އެ ހޮސްޕިޓަލުގެ އިސްވެރިން ވަނީ ނައިބާ ރައީސްއާ ހިއްސާކުރައްވާފަ އެވެ. އެގޮތުން އެ މަރުކަޒު ގާއިމުކުރުގެ އަމަލީ މަސައްކަތާއެކު، އެ ތަނަށް ބޭނުންވާނެ މުވައްޒަފުން ހޯދުމުގެ މަސައްކަތް ކުރުމާއި، އަންނަ އަހަރު މަރުކަޒު ހުޅުވުމަށް ކުރަމުންދާ ތައްޔާރީތަކާއި ގުޅޭގޮތުން ބައްދަލުކުރެއްވުމުގެ ބައިވެރިންނާއެކު މަޝްވަރާ ކުރެއްވި ކަމަށް ރައީސް އޮފީހުން ބުނެ އެވެ.\nއެ ބައްދަލުކުރެއްވުމުގައި ވާހަކަފުޅު ދައްކަވަމުން ނައިބް ރައީސް ވަނީ، ތައްޔާރުކުރެވިފައިވާ ޓައިމްލައިންއާ އެއްގޮތަށް މަރުކަޒުގެ މަސައްކަތް ކުރިއަށް ގެންދިޔުމުގައި ބޭނުންވާ އެހީތެރިކަމާއި އެއްބާރުލުން ކަމާގުޅޭ އިދާރާތަކުން ހޯއްދަވާނެކަމުގައި ވިދާޅުވެފައެވެ. އަދި މިފަދަ މަރުކަޒެއް ބިނާކުރުމުގައި ކުދިންގެ ހެދިބޮޑުވުމަށް ބޭނުންވާ ހުރިހާ ފަރުވާއެއް އެއްތަނަކުން ލިބޭ ވަށާޖެހޭ އޮނިގަނޑެއް ތައްޔާރުކުރުމަށް ސަމާލުކަން ދިނުމުގެ މުހިންމުކަން އެމަނިކުފާނު ފާހަގަކުރެއްވިއެވެ.\nނައިބް ރައީސް ހުޅުމާލޭ ހޮސްޕިޓަލަށް ކުރެއްވި ޒިޔާރަތުގައި އެމަނިކުފާނު ވަނީ އާ މަރުކަޒު ގާއިމުކުރަމަށް ހަމަޖެހިފައިވާ ސަރަހައްދު ބައްލަވާލައްވާފަ އެވެ.\nއެ މަޝްވަރާތަކުގައި ނައިބް ރައީސްގެ އިތުރުން ރައީސް އޮފީހުގެ ސްޕެޝަލް އެޑްވައިޒާ އޮން ސޯޝަލް ޕޮލިސީ، ޑރ. މުސްތަފާ ލުތުފީއާއި، ރައީސުލްޖުމްހޫރިއްޔާގެ އޮފީހުގެ އަންޑާ ސެކްރެޓެރީ ޑރ. އަބްދުލްމަލިކާއި، ހުޅުމާލޭ ހޮސްޕިޓަލްގެ އިސް ބޭފުޅުން ބައިވެރިވެވަޑައިގެންނެވި އެވެ.


ލޭބަރ ޕާޓީގެ ޤައުމީ ބައްދަލުވުން ބާއްވައިފި | | Sangu News\n4 ނޮވެމްބަރ 2019 - 05:53\nލޭބަރ ޕާޓީގެ ގައުމީ ބައްދަލުވުމުގެ ތެރެއިން: ފޮޓޯ ލޭބަރ ޕާޓީ\nލޭބަރ ޕާޓީގެ ފުރަތަމަ ޤައުމީ ބައްދަލުވުން (ކޮންގްރެސް) ބާއްވައި އަސާސީ ގަވާއިދަށް އިސްލާހުގެނެސް ދާއިމީ ލީޑަރޝިޕް ކޮމިޓީ އިންތިޚާބު ކޮށްފިއެވެ.\nސިޔާސީ ޕާޓީތަކާ ބެހޭ ޤާނޫނުގެ ދަށުން އަލަށް އުފައްދާ ކޮންމެ ސިޔާސީ ޕާޓީއަކުންވެސް ބާއްވަންޖެހޭ ގައުމީ ބައްދަލުވުން ލޭބަރ ޕާޓީއިން ބާއްވައިފައިވަނީ ސްޓެލްކޯގެ ޖަލްސާކުރާ މާލަމުގައެވެ.\nމި ބައްދަލުވުމުގައިވަނީ އެ ޕާޓީގެ އަސާސީ ގަވާއިދަށް 25 އިސްލާހެއް ހުށަހަޅައި ބައިވެރިވި މެންބަރުންގެ ފުރިހަމަ އަޣުލަބިއްޔަތުން ފާސްކޮށްފައެވެ. އަދި ކޮންގްރެސްގެ ބައިވެރިންވަނީ އިލެކްޓްރޯނިކް ވޯޓިން މެކޭނިޒަމްއެއް ޕާޓީގެ އެތެރޭގެ އިންތިޚާބުގައި ބޭނުންކުރުމާމެދު ވަރަށް ފުޅާދާއިރާއެއްގައި މަޝްވަރާކޮށްފައެވެ.\nއެ ޕާޓީގެ އަސާސީ ގަވާއިދަށް އިސްލާހަށް ގެނެވުނު އިސްލާހުތަކާއި އެއްގޮތްވާގޮތުގެ މަތިން އެޕާޓީގެ މިހާރުގެ ލީޑަރޝިޕް ކޮމިޓީ އުވާލާ، ދާއިމީ ލީޑަރޝިޕް ކޮމިޓީއަށް 10 މެންބަރު އިންތިޚާބު ކޮށްފައިވެއެވެ. އެ ޕާޓީގެ ލީޑަރޝިޕް ކޮމިޓީއަކީ ޕާޓީ ހިންގުމުގެ އެންމެހާ ޒިންމާ އުފުލަންޖެހޭ ފަރާތެވެ. ޕާޓީގެ ޗެއާރޕާސަނާއި އެހެނިހެން މަޤާމްތަކަށް މީހުން އައްޔަންކުރުމާއި ވަކިކުރުމުގެ ބާރު އޮންނަނީ ލީޑަރޝިޕް ކޮމިޓީއަށްދީފައެވެ.\nޕާޓީގެ ލީޑަރޝިޕް ކޮމިޓީއަށް އިންތިޚާބު ކޮށްފައިވާ ފަރާތްތަކަކީ :\n1. އަޙްމަދު ޝިހާމް، ރެޑްހައުސް / ސ. މީދޫ\n2. މައުރޫފް ޛާކިރު، ދާއިރާ / ބ. ކެންދޫ\n3. އިބްރާހީމް މުޖުތަބާ، އެވަރގްރީން / ބ. ތުޅާދޫ\n4. މުޙައްމަދު ސޯދިގް، ބްލޫރެސްޓް / ހއ. ދިއްދޫ\n5. އަލީ އަކްރަމް، ދަފްތަރު 1674 / މާލެ\n6. އަބްދުﷲ ރާޒީ، ފުނާޑު / ކޯޒީ ޏ. ފުވައްމުލަށް\n7. ޢަބުދުﷲ އަލީ / އެއްގަމުގެ ބ. ކެންދޫ\n8. މޫސާ މުޙައްމަދު، މާއޮޅު / ޏ. ފުވައްމުލަށް\n9. ނަސްމާ ވަހީދު، ވީނަސްގެ/ ގދ.ތިނަދޫ\n10. ހުސައިން މިރުޝާދު، ރަބަރުމާގެ/ސ.ފޭދޫ\nޯލްޑިވްސް ލޭބަރ އެންޑް ސޯޝަލް ޑިމޮކްރެޓިކް ޕާޓީ އަކީ ވާތުފިޔައިގެ މެދުމިނުގެ ސިޔާސީ ފިކުރުގެ މައްޗަށް ބިނާވާ ރާއްޖޭގެ ހަމައެކަނި ސިޔާސީ ޕާރޓީ އެވެ.\nމޯލްޑިވްސް ލޭބަރ އެންޑް ސޯޝަލް ޑިމޮކްރަޓިކް ޕާޓީއަކީ ބައިނަލް އަޤްވާމީ މަސައްކަތްތެރިންގެ ޙަރަކާތާއި، އިޖުތިމާޢީ އަދާލަތު އަދި އިޖުތިމާޢީ ޑިމޮކްރަސީގެ މައްޗަށް ބިނާވެގެންވާ، ވާތުފިޔައިގެ މެދުމިނުގެ ޕާޓީއެއް ކަމުގައިވާހިނދު، މި ބައިނަލްއަޤްވާމީ އުސޫލުތައް ކުރިއެރުވުމުގެ އިތުރުން، ބައިނަލްއަޤްވާމީ ޙަރަކާތްތަކާ ގުޅުން ބަދަހިކޮށް، އެ ފަރާތްތަކުގެ އެހީތެރިކަން ހޯދުމަށް މި ޕާޓީއިން ދަނީ މަސައްކަތްކުރަމުންނެވެ.. ލޭބަރ ޕާޓީ ސިޔާސީ ޕާޓީގެ ދަފްތަރުގައި ރަޖިސްޓަރީކޮށްފައި މިއަހަރު ޖެނުއަރީ މަސް ތެރޭގައެވެ.


2019 ވަނަ އަހަރުން 2020 ވަނަ އަހަރަށް އެސްޓީއޯގެ ޑިރެކްޓަރުންގެ ބޯޑުގައި ޕަބްލިކް ހިއްސާދާރުންގެ ފަރާތުން ޑިރެކްޓަރ ކަމަށް ކުރިމަތިލެއްވި ފަރާތްތަކުގެ ތެރެއިން މި މަޤާމަށް އެންމެ އެކަށީގެންވާ ފަރާތްތައްކަމުގައި ޑިރެކްޓަރުންގެ ބޯޑުން ފާސްކުރެއްވި ފަރާތްތަކާބެހޭ މަޢުލޫމާތު\n2019 ވަނަ އަހަރުން 2020 ވަނަ އަހަރަށް ޕަބްލިކް ހިއްސާދާރުންގެ ފަރާތުން ކުންފުނީގެ ޑިރެކްޓަރުންގެ ބޯޑަށް6ފަރާތަކުން ކުރިމަތިލައްވާފައިވެއެވެ. 04 މާރިޗް 2019 ގައި ކުރި އިޢުލާނަށް ނަން ހުށަހެޅުމުގެ ފުރުޞަތު ހަމަވީ 27 މާރިޗް 2019 ގައެވެ. މި މަޤާމަށް ނަން ހުށަހަޅުއްވާފައިވާ ފަރާތްތަކުން ހުށަހެޅުއްވި ޑޮކިއުމަންޓްތަކާއި، ކުންފުނީގެ ނޮމިނޭޝަން އެންޑް ރެމިއުނަރޭޝަން ކޮމިޓީއިން ކުރެއްވި އިންޓަވިއުއަށް ރިޢާޔަތްކޮށް، މި މަޤާމަށް އިންތިޙާބްކުރުމަށް އެންމެ ޤާބިލް ފަރާތްތަކަކީ ތިރީގައި ބަޔާންކޮށްފައިވާ ފަރާތްތައްކަމުގައި ޑިރެކްޓަރުންގެ ބޯޑުން ވަނީ ފާސްކުރައްވާފައެވެ. އެގޮތުން މި ފަރާތްތަކާބެހޭ މަޢުލޫމާތު، ކެޕިޓަލް މާކެޓް ޑިވަލޮޕްމަންޓް އޮތޯރިޓީގެ ކޯޕަރޭޓް ގަވަރނަންސް ކޯޑުގެ 1.3 (e) ގެ ދަށުން ހިއްސާދާރުންގެ މަޢުލޫމާތަށްޓަކައި އާންމުކޮށް އަންގާ، އިޢުލާންކުރަމެވެ.\nކެނޑިޑޭޓް ނަންބަރު ތަރުތީބުކުރެވިފައިވަނީ ތާނަ އަކުރު ތަރުތީބުންނެވެ.\nކެނޑިޑޭޓް ނަންބަރު 1 – އަލްފާޟިލާ ޢާއިޝަތު ފަޒީނާ\nއަލްފާޟިލާ އާމިނަތު ރުޝްމާއަކީ ސިވިލް ސަރވިސް ޓްރެއިނިންގ އިންސްޓިޓިއުޓްގެ ސީނިއަރ ޓްރެއިނިންގ ކޯޑިނޭޓަރެކެވެ. އަދި، ހަމަމިއާއެކު މެޕްސް ކޮލެޖްގެ ލެކްޗަރަރއެކެވެ. އަލްފާޟިލާ އާމިނަތު ރުޝްމާ ވަނީ އިންޓަރނެޝަނަލް ރެޑް ކްރޮސް އަދި ރެޑް ކްރެސެންޓްގެ އެޑްމިނިސްޓްރޭޓިވް އެސިސްޓަންޓްކަން، ބީހައިވް ނަލަހިޔާ ހޮޓަލްގެ ހިއުމަން ރިސޯސަސް އެންޑް އެޑްމިނިސްޓްރޭޓިވް އެގްޒެކެޓިވްކަން އަދި، ސިވިލް ސަރވިސް ކޮމިޝަންގެ ޕަބްލިކް ރިލޭޝަން އޮފިސަރކަމާއި ހިއުމަން ރިސޯސް ޑިވަލޮޕްމަންޓް އޮފިސަރކަންވެސް އަދާކުރައްވާފައެވެ.\nއަލްފާޟިލާ އައިމިނަތު ރުޝްމާއަކީ 2019 ވަނަ އަހަރުން ފެށިގެން މި ކުންފުނީގެ 1 ހިއްސާގެ ވެރިފަރާތެވެ.\nކެނޑިޑޭޓް ނަންބަރު3– އަލްފާޟިލް މަންޞޫރު ޒުބައިރު\nއަލްފާޟިލް މަންޞޫރު ޒުބައިރު ވަނީ މާސްޓަރ އޮފް ބިޒްނަސް އެޑްމިނިސްޓްރޭޝަން، ބެޗެލަރ އޮފް ކޮމަރސް އިން ބޭންކިންގ އެންޑް ފައިނޭންސް، އެޑްވާންސް ޑިޕްލޮމާ އިން ކޮމަރސް އަދި، ސްޓެސްޓިކަލް ޓްރެއިނިންގ ޑިޕްލޮމާއެއް ފުރިހަމަކުރައްވާފައެވެ. މީގެ އިތުރުން، އޭނާ ވަނީ ކެޕިޓަލް މާކެޓް ޑިވަލޮޕްމަންޓް އޮތޯރިޓީގެ ޑިރެކްޓަރ ޓްރެއިނިންގ ޕްރޮގްރާމްވެސް ފުރިހަމަކުރައްވާފައެވެ. ހަމަމިއާއެކު، އޭނާ ވަނީ ސިންގަޕޯރ މެނޭޖްމަންޓް ޔުނިވަރސިޓީ އަދި ސިންގަޕޯރ އިންސްޓިޓިއުޓް އޮފް ޑިރެކްޓަރސްގެ އެގްޒެކެޓިވް ސެޓިފިކޭޓް އިން ޑިރެކްޓަރޝިޕް ޕްރޮގްރާމްގެ ގިނަ މޮޑިއުލްތައް ފުރިހަމަކުރައްވާފައެވެ.\nއަލްފާޟިލް މަންޞޫރު ޒުބައިރަކީ 2006 ވަނަ އަހަރުން ފެށިގެން މި ކުންފުނީގެ 1 ހިއްސާގެ ވެރިފަރާތެވެ.\nކެނޑިޑޭޓް ނަންބަރު4– އަލްފާޟިލް މުޙައްމަދު އިމްތިޝާލް އަޙްމަދު\n- Announcement 88 - Directorship Candidates Information


ޖަނަވާރުވެސް ނުކުރާ ހަޑިމުޑުދާރު ޢަމަލުތަކަކީ އިންސާނީ ޙައްޤުކަމަށް ޤަބޫލުކުރާނީ ޖަނަވާރުންނަށްވުރެ ދަށު ދަރަޖައިގެ ބައެއް!\nމީސްތަކުން ދުނިޔޭގައި ލައްވަވައި ރިޒުޤް ދެއްވަވައި އަދި އެންމެހައި ނިޢްމަތްތައް މިންވަރު ކުރެއްވެވި ﷲ ތަޢާލާ ދުނިޔޭގައި މީސްތަކުން އުޅެން އަންގަވާފައިވަނީ އެކަލާނގެ ބާވައިލެއްވެވި އިސްލާމް ދީނަށެވެ. ނަމަވެސް މީސްތަކުން ޖާހިލުވެ އަމިއްލައަށް ދީންތައް އުފައްދައިގެންނާއި ﷲ ތަޢާލާ ކުރިން ބާވައިލެއްވެވި ފޮތްތަކަށް ބަދަލު ގެނެސް އެއީ ދީންތައް ކަމަސް ހަދައިގެންވެސް އެބައުޅެއެވެ.\nއަދި ދުނިޔޭގެ އާބާދީއަށް ބަލައިފިނަމަ ތިންބައިކުޅަ އެއްބައި މީހުން އުޅެމުން ގެންދަނީ އެމީހުން އުފައްދާފައިވާ ދީންތަކަށެވެ! ނަމަވެސް ﷲ ތަޢާލާގެ ދީލަތިވަންތަކަން ބޮޑުކަމުން އެމީހުނެގެ މައްޗަށް ކޯފާ ބާވައެއް ނުލައްވަވަތެވެ.\nއެހެން ކަމާއިއެކު އިސްލާމް ދީނުގެ އިތުރުން އެއްވެސް ދީނަކުން ޤަބޫލުނުކުރާ، އަދި އެއްވެސް ބުއްދިއެއް ލިބިފައި ނުވާ ޖަނަވާރުވެސް ނުކުރާ ހަޑިމުޑުދާރު ޢަމަލުތަކަކީ އިންސާނީ ޙައްޤުކަމަށް ޤަބޫލުކުރާނީ ޖަނަވާރުންނަށްވުރެ ދަށު ދަރަޖައިގެ ބައެއް ކަމާއިމެދު އެއްވެސް ޝައްކެއް ނެތެވެ! މިދަންނަވަނީ އެއް ޖިންސުން ގުޅުން ހިންގުމުގެ ވާހަކައެވެ. އެއީ ޖަނަވާރުވެސް ކުރާ ކަމެއް ނޫންކަމަށްވާތީއެވެ.\nޖަނަވާރުންނަށްވުރެ ދަށު ދަރަޖައިގެ މީހުން ޜާއްޖޭގައި އެކި ނަންތައް ކިޔައި ޖަމާއަތް ހަދައިގެން އުޅެން ރާއްޖޭގައި ހުއްދަކުރަނީ އެ ހުއްދަކުރާ ބައަކުގެ ވިސްނުންވެސް އެފަދަ ދަށު ދަރަޖައިގައި ހުރުމުންކަމަށް ޤަބޫލުކުރެވެއެވެ. އަދި އެފަދަ މީހުން ހިފައި ހައްޔަރުކުރުން ލަސްވަނީ ޝައިޠޯނާގެ ކަސްތޮޅުން ކަސްތޮޅު އެޅިގެން ތިބުމުން ކަމަށް ގިނަ ބައަކު ޤަބޫލުކުރެއެވެ.\nއިންސާނީ ޙައްޤުތަކާއި އަންހެނުންގެ ޙައްޤުތަކާއި ބެހޭ ގޮތުން އުސްތާޛާ އަނާރާ ނަޢީމް ވިދާޅުވެފައިވެއެވެ. "ކުޑަ ކުދިންނާ, އަންހެނުންނާ, ފިރިހެނުންނާއި ކުދިބޮޑު އެންމެންނަށް, އެންމެ ބޮޑު ރައްކާތެރިކަމަކާއި އިންސާނީ ޙައްޤުތައް ކަށަވަރު ކޮށްދީފައިވަނީ އިސްލާމް ދީނުގައެވެ . މިކަން ޙައްޖަަތުލް ވަދާޢުގެ ޚުޠުބާއިންވެސް އެނގޭނެއެވެ. އުފަލާއެކު މުސްލިމުން, ދީނުގެ އުޞޫލުތަކުގަ ހިފަހައްޓާށެވެ."\nމިއީ މިކަމުގެ ޙަޤީޤަތް ހާމަވެގެންދާ އެންމެ ޙައްޤު ބަސްފުޅެވެ! އިސްލާމް ދީނުގައި ކަން އޮތް ގޮތެވެ! މުސްލިމުން ޢަމަލުކުރަންވީ ގޮތެވެ!


PHOTO GALLERY: Dhuniyeyge kanduthakuge dhuvas faahaga kurun. | Mihaaru\nފޮޓޯގެލަރީ / ކަނޑުގެ ދުވަސް\nދުނިޔޭގެ ކަނޑުތަކުގެ ދުވަސް ފާހަގަކުރުމަށް ބޭއްވި ރަސްމިއްޔާތު\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތު: ތިމާވެއްޓަށް އަންނަ ބަދަލުތަކާ ދެކޮޅަށް ރާއްޖެއިން ބައިނަލްއަގުވާމީ މުޖްތަމައުގައި އަޑު އުފުލިޔަސް، އެ އަޑު އަހާ ބަޔަކު ނުފެންނަ ކަމަށް އެންވަޔަރްމެންޓް މިނިސްޓަރު ޑރ. ހުސައިން ރަޝީދު ވިދާޅުވި. އަދި ސްކޫލްތަކުގެ ތެރެއިން އެންމެ ގިނައިން އެންމެ ގިނަ ޕްލާސްޓިކް އެއްކުރުމަށް ފަހު ހަވާލުކޮށްދިން 10 ސްކޫލެއްގެ އަގު ވަނީ ވަޒަންކޮށްފައި.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ރައީސް އިބްރާހިމް މުހައްމަދު ސޯލިހާއި، ފަސްޓް ލޭޑީ ފަޒްނާ އަހުމަދު ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ފަސްޓް ލޭޑީ ފަޒްނާ އަހުމަދު އަދި އެޑިއުކޭޝަން މިނިސްޓަރު އައިޝަތު އަލީ ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ރައީސް އިބްރާހިމް މުހައްމަދު ސޯލިހާއި، ފަސްޓް ލޭޑީ ފަޒްނާ އަހުމަދު އަދި އެޑިއުކޭޝަން މިނިސްޓަރު އައިޝަތު އަލީގެ އިތުރުން ބައެއް އިސްވެރިން ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ސަރުކާރުގެ ބައެއް އިސް ބޭފުޅުން ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ބޭފުޅަކު ވާހަކަ ދައްކަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި، ރައީސް އިބްރާހިމް މުހައްމަދު ސޯލިހާއި، ފަސްޓް ލޭޑީ ފަޒްނާ އަހުމަދު އަދި އެޑިއުކޭޝަން މިނިސްޓަރު އައިޝަތު އަލީ ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ފަސްޓް ލޭޑީ ފަޒްނާ އަހުމަދު ބައިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ބަޔަކު ބައިވެރިވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ޕާލޭ އެއާ ސްޓްރެޓަޖީ ތަންފީޒުކުރާ ސްކޫލުތަކަށް، އެކަން ފާހަގަ ކުރުމުގެ ގޮތުން ދޭލިއުން ފަސްޓް ލޭޑީ ފަޒްނާ އަހުމަދު ހަވާލުކުރައްވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ޕާލޭ އެއާ ސްޓްރެޓަޖީ ތަންފީޒުކުރާ ސްކޫލުތަކަށް، އެކަން ފާހަގަ ކުރުމުގެ ގޮތުން ދޭލިއުން ހަވާލު ކުރުމަށްފަހު، ފަސްޓް ލޭޑީ ފަޒުނާ އަހުމަދު ޒުވާނަކާ ސަލާމް ކުރައްވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ޕާލޭ އެއާ ސްޓްރެޓަޖީ ތަންފީޒުކުރާ ސްކޫލުތަކަށް، އެކަން ފާހަގަ ކުރުމުގެ ގޮތުން ދޭލިއުން ފަސްޓް ލޭޑީ ފަޒުނާ އަހުމަދު ހަވާލުކުރައްވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ރައީސް އިބްރާހިމް މުހައްމަދު ސޯލިހާއި ފަސްޓް ލޭޑީ ފަޒުނާ އަހުމަދު ބއިވެރިވެ ވަޑައިގަންނަވަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ޕާލޭ އެއާ ސްޓްރެޓަޖީ ތަންފީޒުކުރާ ސްކޫލުތަކަށް، އެކަން ފާހަގަ ކުރުމުގެ ގޮތުން ދޭލިއުން ރައީސް އިބްރާހިމް މުހައްމަދު ސޯލިހް ހަވާލުކުރަނީ.-- ފޮޓޯ: ރައީސް އޮފީސް\nމާލެ: ޖޫން 15، 2019: ދުނިޔޭގެ ކަނޑުތަކުގެ ދުވަސް ފާހަގަކުރުމަށް ގިޔާސުއްދީން އިންޓަނޭޝަނަލް ސްކޫލުގައި ބޭއްވި ހާއްސަ ރަސްމިއްޔާތެއްގައި ޕާލޭ އެއާ ސްޓްރެޓަޖީ ތަންފީޒުކުރާ ސްކޫލުތަކަށް، އެކަން ފާހަގަ ކުރުމުގެ ގޮތުން ދޭލިއުން ހަވާލުކުރަނީ.-- ފޮޓޯ: ރައީސް އޮފީސް


ރޭންކް:ޖީ އެސް 3\nމުވައްޒަފުންގެ ކަންތައްތައް ބެލެހެއްޓުމާއި، މުވައްޒަފުންގެ ޕާރސަނަލް ރެކޯޑުތައް އަޕްޑޭޓްކޮށް ބެލެހެއްޓުން.\nމުވައްޒަފުންގެ ޗުއްޓީއާއި ސަލާމުގެ ރެކޯޑުތައް ބެލެހެއްޓުން.\nމުވައްޒަފުންގެ ހާޒިރީ ރިޕޯޓު ތައްޔާރުކޮށް، މަހުންމަހަށް ބަޖެޓަށް ހުށަހެޅުން.\nބިދޭސީ މުވައްޒަފުންގެ ވިސާއާއި ވާރކްޕާރމިޓުގެ ކަންތައްތައް ކަމާބެހޭ ފަރާތްތަކާ ގުޅައިގެން ހަމަޖެއްސުން.\nޞިއްޙީމަރުކަޒުގައި މަސައްކަތްކުރައްވާ ބިދޭސީ މުވައްޒަފުންގެ ކަންތައްތައް ގަވާއިދުން ބަލަމުން ގެންދިއުން.\nބިދޭސީ މުވައްޒަފުންގެ ކޮންޓްރެޓް އަދި ޗުއްޓީއާބެހޭ މަސައްކަތްތައް ހަމަޖެހިފައިވާ އުސޫލެއްގެމަތިން ކުރުމާއި ރެކޯޑުތައް ބެލެހެއްޓުން.\nއަޕްޑޭޓް ކުރަންޖެހޭ ރަޖިސްޓަރީތައް (މުވައްޒަފުންގެ ރަޖިސްޓަރީ ފަދަ ރަޖިސްޓަރީތައް) އަދި އެހެނިހެން މަޢުލޫމާތުތައް އަޕްޑޭޓްކޮށް ބެލެހެއްޓުމުގައި އެހީތެރިކަން ދިނުން.\nއެކިއެކި ބޭނުންތަކުގައި އޮފީހަށް އަންނަ ކަސްޓަމަރުންނަށް ސަރވިސް ދިނުމުގައި، އަދި މުޢާމަލާތް ކުރުމުގައި މަޑުމައިތިރިކަމާއެކު އެމީހުންގެ ބޭނުންތަކަށް މަގުފަހިކޮށްދިނުން.\nމަރުކަޒުގެ ފަރާތުން ފޮނުވާ ސިޓީ މެމޯ ފަދަ ތަކެތި ލިޔެ ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nދުވަހުން ދުވަހަށް ފޮނުވަންޖެހޭ ރިޕޯޓުތައް އަދި މަހުންމަހަށް ފޮނުވަންޖެހޭ ރިޕޯޓުތައް ތައްޔާރުކޮށް، ހުރިހާ ސެކްޝަނަކުންވެސް ގަވާއިދުން ފޮނުވަމުން ގެންދޭތޯ ބަލައި އެކަމަށް ބާރުއެޅުން.\nއެކިއެކި ރިޕޯޓުތައް ތައްޔާރު ކުރުމުގައި އެވަގުތަކު މަރުކަޒު ހިންގެވުމާ ހަވާލުވެހުންނެވި ފަރާތަކަށް އެހީތެރިކަންދިނުން.\nއޮފީހުގެ ލިޔެކިޔުންތައް ރައްކާތެރިކަމާއެކު ފައިލްކޮށް ބެލެހެއްޓުން.\nއޮފީހަށް އަންނަ ފޯންކޯލްތަކަށް ޖަވާބުދާރީވުމާއި، ވަގުތުން ވަގުތަށް ކަމާބެހޭ ބޭފުޅުންނަށް މަޢުލޫމާތު އެރުވުން.\nމަރުކަޒުގައި ބާއްވަވާ ބައްދަލުވުންތަކާއި އަދި އެހެނިހެން މީޓިންގތައް ހަމަޖެއްސުން.\nމުވައްޒަފަކު ސަލާމުގައި ނުވަތަ ޗުއްޓީގައި ހުރުމުގެ ސަބަބުން މަސައްކަތަށް ދަތިވާނަމަ، އެމުވައްޒަފަކު ކުރަންޖެހޭ މަސައްކަތްތައް ހަވާލުވެހުންނެވި ވެރިޔަކު އަންގަވާ ގޮތެއްގެ މަތީން ކުރުން.\nވަޒީފާ ބަޔާނުން ލާޒިމުކުރާ އެންމެހައި ކަންތައްތައް ތަރައްޤީ ކުރުމާއި، ރޭވުމާއި، ހިންގުމާއި، ބެލެހެއްޓުމުގެ އިތުރުން އެހީތެރިވެދިނުން.\nއޮފީސް ހުޅުވައި ލައްޕަންޖެހޭ ޙާލަތްތަކުގައި އެކަންކުރުން.\nމަރުކަޒަށް ޒިޔާރަތްކުރައްވާ އެކިއެކި ޓީމުތަކުގެ ކަންތައްތައް ބެލެހެއްޓުން.\nމިނޫނަސް މަރުކަޒުން ރާވައި ހިންގާ އެކިއެކި މަސައްކަތްތަކުގައި ބައިވެރިވެ އެމަސައްކަތްތައް ކުރުން.\nހިއުމަން ރިސޯސް މެނޭޖްމަންޓް، ހެލްތު ސަރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމެންޓް ލޯ، ޕަބްލިކް ރިލޭޝަންސް، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، ހިއުމަން ރިސޯސް މެނޭޖްމަންޓް، ހެލްތު ސަރވިސް މެނޭޖްމަންޓް، މެނޭޖްމަންޓް، ބިޒްނަސް މެނޭޖްމަންޓް، އެމްޕްލޯއިމެންޓް ލޯ، ޕަބްލިކް ރިލޭޝަންސް، ޓްރޭނިންގ އެންޑް ޑިވެލޮޕްމަންޓް، އިންފޮމޭޝަން ޓެކްނޮލޮޖީ، ބިޒްނަސް އެޑްމިނިސްޓްރޭޝަން، ޕްރޮޖެކްޓް މެނޭޖްމަންޓުގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nސާނަވީ އިމްތިޙާނުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nޤާނޫނުތަކާއި ގަވާއިދުތަކަށް އަހުލުވެރިވެފައިވާ މިންވަރު\nއިތުރުގަޑީގައި ކުރާ މަސައްކަތަށް އިތުރުގަޑީގެ ފައިސާއާއި ބަންދުދުވަހެއްގައި މަސައްކަތް ކުރަންޖެހިއްޖެނަމަ ހަމަޖެހިފައިވާ އުސޫލުން ބަންދުދުވަހުގެ އެލަވަންސް.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (ފޯމު ޅ. ހިންނަވަރު ޞިއްޙީމަރުކަޒުގެ އޮފީހުގެ ރަސްމީގަޑީގައާއި އަދި ސިވިލްސަރވިސް ކޮމިޝަންގެ www.csc.gov.mv ވެބްސައިޓުން ލިބެން ހުންނާނެއެވެ.) މަޢުލޫމާތު ފުރިހަމަނުކޮށް ހުށަހަޅާ ފޯމުތައް ބަލައިނުގަނެވޭނެ ކަމުގައިވެސް ދަންނަވަމެވެ.\nސިވިލް ސަރވިސް އަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nލިބިފައިވާ ތަޢުލީމީ ސެޓުފިކެޓުތަކުގެ ކޮޕީ (އެކްރެޑިޓްކޮށްފައިވާ ސެޓުފިކެޓުގެ ނުވަތަ ކޯސް ފުރިހަމަކުރި ކަމުގެ ލިޔުމާއެކު، ކޯހުން ލިބޭ ސެޓުފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\nލިބިފައިވާ ތަޖުރިބާ ދަލީލިކޮށްދޭ ލިޔުންތަކުގެ ކޮޕީ (މަސައްކަތްކުރި ތަންތަނުން، މަސައްކަތްކުރި މުއްދަތާއި، އަދާކުރި މަޤާމާއި، މަޤާމުގެ މަސްއޫލިއްޔަތު ބަޔާންކޮށްފައިވާ ލިޔުން)\nފުރިހަމަކޮށްފައިވާ ކުރުމުއްދަތުގެ ކޯސްތަކާއި، ތަމްރީންތަކުގެ ސެޓުފިކެޓުތަކުގެ ކޮޕީ\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގައި ލިޔެފައިވާ ލިޔުންތައް ކިޔަން އެނގޭ ފަދަ ސާފު ކޮޕީއެއް.\nވަޒީފާއަށް އެދޭ ފަރާތުގެ ވަނަވަރު ސީވީ.\nމިމަޤާމަށް އެދެންވީ ގޮތާއި ސުންގަޑި\nމިމަޤާމަށް ކުރިމަތިލައްވާ ފަރާތްތަކުން ވަޒީފާއަށް އެދޭ ފޯމު ހުށަހެޅުމުގެ އެންމެފަހުގެ ތާރީޚަކީ 2016 ސެޕްޓެންބަރު 8 ވަނަ ދުވަހުގެ 14:00 އެވެ. ވަޒީފާއަށް އެދޭ ފޯމާއި ލިޔުންތައް ބަލައިގަންނާނީ ޅ. ހިންނަވަރު ޞިއްޙީމަރުކަޒުގެ އޮފީހުންނެވެ.\nމިމަޤާމަށް ކުރިމަތިލާ މީހުންނާއި އިންޓަރވިއު ކުރެވޭނީ ޅ. ހިންނަވަރު ޞިއްޙީމަރުކަޒުގައެވެ. އިންޓަރވިއު އޮންނާނީ މި އިޢުލާނަށް މުއްދަތު ހަމަވާ ތާރިޚުން ފެށިގެން3ހަފުތާގެ ތެރޭގައެވެ. އިންޓަރވިއުއަށް ހާޒިރުވާންޖެހޭ ތާރީޚާއި ގަޑި، ވަޒީފާއަށް ކުރިމަތިލާ ފަރާތްތަކުގެ ތެރެއިން މަޤާމަށް ޝަރުޠު ހަމަވާ ފަރާތްތައް ޝޯޓްލިސްޓު ކުރުމަށްފަހު އެންގޭނެއެވެ.\nމަޢުލުމާތު ސާފުކުރައްވަން ގުޅުއްވާނެ ނަންބަރަކީ 6620216 އެވެ. ވަޒީފާއަށް އެދޭ ފޯމު ޅ. ހިންނަވަރު ޞިއްޙީމަރުކަޒުގެ އޮފީހުގެ ރަސްމީގަޑީގައާއި އަދި ސިވިލްސަރވިސް ކޮމިޝަންގެ www.csc.gov.mv ވެބްސައިޓުން ލިބެން ހުންނާނެއެވެ.\nޕަބްލިޝްކުރި ތާރީޚް: 28 އޮގަސްޓް 2016\nސުންގަޑި: 08 އޮގަސްޓް 2016 1400


SunOnline: Joorimanaa ge gothugai anna aharu 43.8 million rufiya libeyne kamah lafaa kohffi\nޖޫރިމަނާގެ ގޮތުގައި އަންނަ އަހަރު 43.8 މިލިއަން ލިބޭނެ ކަމަށް ލަފާކޮށްފި\nމާލޭގެ މަގުމަތި --- ސަން ފޮޓޯ: ފަޔާޒު މޫސާ\nއަންނަ އަހަރު ޖޫރިމަނާގެ ގޮތުގައި ދައުލަތަށް 43.8 މިލިއަން ރުފިޔާ ލިބޭނެ ކަމަށް ލަފާކޮށްފި އެވެ.\nއަންނަ އަހަރަށް ލަފާކޮށް ރައްޔިތުންގެ މަޖިލީހަށް ފޮނުވާފައިވާ ދައުލަތުގެ ބަޖެޓުގައިވާގޮތުން ގާނޫނާ ހިލާފުވެގެން ކުރާ ޖޫރިމަނާގެ ގޮތުގައި 14 މިލިއަން ރުފިޔާ، ގަވައިދާ ހިލާފުވެގެން ކުރާ ޖޫރިމަނާގެ ގޮތުގައި 10 މިލިއަން ރުފިޔާ އަދި އެގްރިމެންޓާ ހިލާފުވެގެން ކުރާ ޖޫރިމަނާގެ ގޮތުގައި 1.9 މިލިއަން ރުފިޔާ ލިބޭނެ ކަމަށް ވަނީ ލަފާކޮށްފަ އެވެ.\nމީގެ އިތުުރުން މުވައްޒަފުންގެ ގަޑީ ލާރި އާއި ޖޫރިމަނާގެ ގޮތުގައި 8.7 މިލިއަން ރުފިޔާ، ދަރަންޏާއި ގަޒިއްޔާ ޖޫރިމަނާގެ ގޮތުގައި 138،470 ރުފިޔާ އަދި ޓްރެފިކް ވަޔޮލޭޝަނުގެ ގޮތުގައި 5.1 މިލިއަން ރުފިޔާ އަދި އެހެނިގެން ޖޫރިމަނާގެ ގޮތުގައި ތިން މިލިއަން ރުފިޔާ ލިބޭނެ ކަމަށް ވަނީ ލަފާކޮށްފަ އެވެ.\nމި ހިނގާ 2020 ވަނަ އަހަރު ޖޫރިމަނާގެ ގޮތުގައި ދައުލަތަށް ލިބޭނެ ކަމަށް މިހާރު އަންދާޒާ ކޮށްފައިވަނީ 102.5 މިލިއަން ރުފިޔާ އެވެ.\nކުރިއަށް އޮތް 2021 ވަނަ އަހަރަށް ލަފާކޮށް ދައުލަތުން ހުށަހަޅާފައިވަނީ 34.7 ބިލިއަން ރުފިޔާގެ ބަޖެޓެކެވެ. އާމްދަނީ އާއި ހިލޭ އެހީގެ ގޮތުގައި އަންނަ އަހަރު 17.7 ބިލިއަން ރުފިޔާ ލިބޭނެ ކަމަށް އަންދާޒާކޮށްފައިވާއިރު ދައުލަތުގެ އަހަރު ހުންނާނެ ކަމަށް އަންދާޒާ ކޮށްފައިވަނީ 33.2 ބިލިއަން ރުފިޔާގަ އެވެ.


ދިނީ ޒަހަރު… 13 – Esfiya – Dhivehi Vaahaka Site\nދިނީ ޒަހަރު… 13\n- by Ushaali - 16- February 5, 2019\n12 ވަނަ ބައިގެ ތެރެއިން….\nޔަނާލް ކޮލެޖަށް އައިރު ދޮރުމަތީގައި ފައިޒަން އަދި ޔަޒްދާން ހުއްޓެވެ. ޔަނާލް ފެނުމުން ޔަޒްދާން އަވަހަށް އެހެން ކަމަކާއި މަޝްޢޫލުވިއެވެ. ފައިޒަންއަށް ހިނިތުންވުމެއް ދިނުމަށްފަހު ޔަނާލް އެތެރެއަށް ވަދެގެން ދިޔައީ އެކަންޏެވެ. ބޭރުގައި ޔަނާލް ގޮވައިގެން އައި ހާރޫން އެތެރެއަށްވަނީ ހުރިހާ ކުދިން ގޭޓުން އެތެރެއަށް ވަދެ ނިމުމުންނެވެ. ކްލާސްތެރޭގައާއި ކުލާހުން ބޭރުގައި ހޭދަކުރި ކޮންމެ މިނިޓެއްގައި ޔަޒްދާނަށް ޔަނާލްގެ ހަރަކާތްތަކަށް ބެލެމުން ދިޔައެވެ. ޔަނާލްގެ އެއްވެސް ސަމާލުކަމެއް އޭނާއަށް ދެވިފައިނުވާތީ ހިތުގައި ޖެހުނަސް އެއަށްވުރެ ބޮޑަށް އޭނާ އުފާވިއެވެ. ނަމަވެސް ޔަނާލް އެހެން ފިރިހެން ކުދިންނާއި ސަމާސާކޮށް މަޖާކުރަމުންދާ މަންޒަރު ފެންނަން ފެށުމުން އެއްވެސް އިހުތިޔާރަކާއި ނުލާ ޔަޒްދާންގެ ދެއަތް މުށްކެވުނެވެ. ޔަނާލް ބުނި ފަދައިން އޭނާއާއި އަޅައިގަނެގެން ޔަނާލް ނޫޅެއެވެ. އެކަން އޭނާ އެދަނީ ސާބިތުކޮށްދެމުންނެވެ.\nކޮލެޖު ފާހާނާއިން ނިކުމެގެން އައި ޔަނާލް ކްލާހަށް ނުވަދެ މަޑުކޮށްލީ އެގަޑިއަކީ އޭނާ އެންމެ ގަޔޔާނުވާ ޓީޗަރ ކިޔަވާދޭ ގަޑިއަށްވާތީއެވެ. އޭނާ ބޭރުގައި ހުއްޓާ ޓީޗަރަށް ފެނިގެން ގޮވާފައި ވައްދާފާނެތީ ޔަނާލް ނިވާވީ ކްލާސް ރޫމާއި ލައިބްރަރީ ދެމެދުގައިވާ ތަނބެއްގެ ފުރަގަހުގައެވެ. ކުއްލިއަކަށް ކުރިމައްޗަށް އެރި މީހެއްގެ ސަބަބުން ޔަނާލްގެ ހަތަރެސް ފައި ފިނިވެގެން ދިޔައެވެ.\n“ހޭއި ބިއުޓީ! ކިހިނެއްވެފަ ތިހުންނަނީ ކްލާހަށް ނުގޮސް” ޖާވިދު ވާހަކަދެއްކީ ޔަނާލާއި ދާދި ގާތުގައި ހުރެއެވެ. އޭނާގެ ހިތް ބިރުން ރޫރޫ އަޅައިގަތީ ޖާވިދަކީ ކިހާވަރެއްގެ މީހެއްކަން އެނގިފައެވެ. ކޮލެޖުގައި އޭނާއާއި އަޅައިގަނެގެން ނެއްޓެން ނޭނގިގެން އުޅޭ ޝައިތާނެކެވެ. އަދި އޭނާ އެކަނިން ތަނެއްގައި ހުއްޓާ ފެނިއްޖެނަމަ ގަޔަށް ބޮލަށްވެސް އަރަނީއެވެ. ޔަނާލް އަބަދުވެސް ޖާވިދަށް ނަފްރަތުކުރެއެވެ. އެހެންކުދިންނަށް ވުރެ އުމުރުގެ ގޮތުން އަރްމާން ބޮޑެވެ. ޖާވިދުގެ ހުންނަ އެންމެ ނުލަފާ އެއްސިފައަކީ ފުރަތަމަ ބަސް ދުރުގައި ހުރެ ބުނުމަށްފަހު ދެވަނަ ބަސް ބުނާނީ ގައިގަ ތަތްވެގެން ހުރެއެވެ.\n“ވާއު…. ޔުއަރ ލުކް…… މޮޔަކޮށްލައިފި….ހަމައެހާ ބިރުގަނޭތަ އަހަރެންދެކެ. މިވަގުތު މިތަން ވަރަށް އަމާން. އާދެބަލަ ވާހަކަދައްކާލަން” ޖާވިދުގެ ވާހަކަތަކަށް ޖަވާބެއްނުދީ ޔަނާލް ހިނގައިގަތުމުން ހިފެހެއްޓީ ޔަނާލްގެ އަތުގައެވެ. އަދި ލައްކެއް ޖަހާލުމާއެކު ޔަނާލްގެ ބުރަކަށި އައިސް ތަތްވީ ޖާވިދުގެ މޭމަތީގައެވެ. ޔަނާލްގެ އިސްތަށިގަނޑުން ބައެއް ވަނީ ޖާވިދުގެ މޫނުމަތީގައި އެޅިފައެވެ.\n“އޫމްމްމް…. ސްމެލް ނައިސް….” އެތެރެއަށް ނޭފަތް ދަމާލަމުން ޖާވިދު ބުނެލިއެވެ. ޖާވިދުގެ އަތްދަށުން ސަލާމަތްވުމަށް ޔަނާލް ދިޔައީ އެތައް މަސައްކަތެއް ކުރަމުންނެވެ. އެހީއަށް ބޭނުންވެފައިވާ ގަޑިއެއްގައި އަތުޖެހޭ ހިސާބުގައި މީހެއްވެސް ނުހުންނާނެއެވެ. އެއީ ގިނަފަހަރު ކަންތައްވާގޮތެވެ. ޖާވިދު ހިފަހައްޓާފައި ހުރިވަރުން އޭނާގެ އަތްދަށުން ސަލާމަތްވުމަށް ޔަނާލް ކުރަމުން ދިޔަ މަސައްކަތް ދިޔައީ ނާކާމިޔާބު ވަމުންނެވެ. އެހެންކަމުން ހިނދުކޮޅެއްގެ ތެރޭގައި ޔަނާލަށް ރޮވިއްޖެއެވެ.\nހިތްނޭދުނަސް ޔަޒްދާން ކުލާހުގައި އިނދެފައި ބޭރަށް ނިކުތީ ޔަނާލް ފާހާނާއަށް ގޮސްފައި ނާންނާތީ ލަސްވެގެންނެވެ. ވީގޮތެއް ބަލާލުމަށް އޭނާގެ ހިތް ބާރުއަޅާވަރުންނެވެ. އަޅާލި ފުރަތަމަ ފިޔަވަޅާއެކު ޔަޒްދާނަށް ފެނުނު މަންޒަރަކުން ބިންމަތީގައި ދެފައި ތަތްވި ކަހަލައެވެ. ޖާވިދުގެ އަތްދަށުން ޔަނާލް ސަލާމަތްނުވެވިގެން ތެޅެމުންދިޔަ މަންޒަރުން ޔަޒްދާނަށް ހީވީ އޭނާގެ އެތެރެހަށީގައި އަނދަމުން ދިޔަ އަލިފާނަށް ޕެޓްރޯލް އަޅާލިހެންނެވެ. ދެފަޔަށް ބާރުލާފައި އެހިސާބަށް ދިޔުމުގެ ކުރިން އޭނާ ބޭނުންވީ ހުރި ހިސާބުގައި ހުރެ ޖާވިދުގެ ބާރުގެދަށުން ޔަނާލް މިނިވަން ކުރާށެވެ.\n“މިހާރު އޭނާ ދޫކޮށްލާ. އެހެންނޫނީ……” ޔަޒްދާންގެ ބާރު އަޑު ކަންފަތުގައި ޖެހުމާއެކު އަޑު އައި ދިމާލަށް ބަލާލީ ޔަނާލާއި ޖާވިދު އެކުއެކީގައެވެ.\n“ހެހެހެ… އެހެންނޫނީ…” ޖާވިދު ދެރަވާކަށް ބޭނުމެއްނުވިއެވެ.\nމިނަގަނީ ފޮޓޯ އާއި ވީޑިޔޯ. މިދާނީ މެނޭޖްމަންޓްގެ ފޯނަށް” ޔަޒްދާން ބާރަށް ބުނެލިއެވެ. އެއަޑަށް ޔަނާލް ޔަޒްދާނަށް ބަލާލިއެވެ.\n“ބޭނުންވީތަ ކަލޭވެސް. އެކަމަކު ސޮރީ… ކުރިން ރޯދި ކުރެއްވީ މަށަށް” ޖެހިލުންކުޑަ ކަމާއެކު ޖާވިދު ވާހަކަދެއްކުމުން ޔަޒްދާންގެ ރުޅިގަނޑުވީ ގަދައެވެ. އެކަމަކު އޭނާއަށް ބަދަލެއް އަންނަކަން ޔަނާލަށް އަންގަން ބޭނުންނުވާތީ ހުރި ފިޔަވަޅުމަތީގައި ހުރީ ދެއަތްތިލަ މުށްކެވިފައެވެ.\n“ހާދަ ހަޔާތްވެސް ކުޑައޭ ދޯ…. ކަލޭ ޔަނާލް ދޫކޮށްލާނީތަ؟ އެހެންނޫނީ ކިޔެވުން ނުލިބޭ ގޮތަށް ސަސްޕެންޑް ވާންތަ ބޭނުންވަނީ” އެމީހުންނާއި ދިމާލަށް މަޑުމަޑުން ފިޔަވަޅު އަޅަމުން ޔަޒްދާން ވާހަކަދެއްކިއެވެ.\n“ދެޓްސް ނަން އޮފް ޔޯ ބިޒްނަސް… މީކީ ކަލެއަކާ ބެހޭކަމެއް ނޫން. ދުރުގައިހުރޭ….” އެހީއަކަށް ޔަނާލްގެ ހިތް އެދެމުން ދިޔައިރުވެސް ޔަޒްދާންގެ ކުރިމަތީގައި އޭނާ ގަދަވެލިއެވެ. ޔަޒްދާން ކައިރިއަށް އައީ ހިންޏެވެ. އޭނާ ހީލިތަން ފެނުމުން ޔަނާލަށް ބަލަން ހުރެވުނެވެ. އޭނައަށް މީހަކު ހިނި އަންނަވަރުގެ އެއްޗެއް ބުނެވިއްޖެ ހެއްޔެވެ؟ އެހިސާބާއި ޔަޒްދާން އަރާ ހަމަކުރަން ވާއިރަށް ޖާވިދު ޔަނާލް ދޫކޮށްލާފައި ދިޔައީ ކީކޭ ހިތަށް އަރައިގެން ކަމެއް ނޭނގެއެވެ. ޔަނާލަށް ހަށިގަނޑު ގުދުކޮށްލެވުނީ ނޭވާ ހަމަޔަކަށް އަޅުވާލުމަށެވެ. އޭނާ ކުރިމައްޗަށް ނަޒަރު ސީދާކޮށްލިއިރު ޔަޒްދާން ފެންނާކަށް ނެތެވެ. ކްލާހަށް ވަތްއިރު ޔަޒްދާން އޭނާގެ ޝީޓުގައި އިނެވެ. ޔަނާލް ކްލާހަށް ވަދެގެން ދާންފެށުމުން ފެންކަމަށްވެސް ހަދާނުލައެވެ. ނަމަވެސް އޭނާގެ ކަޅި އެއްފަހަރު ޔަނާލާއި ދިމާލަށް ދަތުރުކޮށްލިއެވެ.\nރޭގަނޑުގެ ކެއުމުގެ ފަހުން އިރުކޮޅަކު ކޮޓަރީގައި އޮތުމަށްފަހު ޔަޒްދާން ހޯލަށް ނިކުމެލީ ފޫހިވާތީއެވެ. އޭނާ ބޭނުންވީ ފައިޒަން ގޮވައިގެން ދުއްވާލަންދާން ނިކުމެލުމަށެވެ. ނަމަވެސް ސޯފާގައި އިން ރިޔާޒް ފެނުމުން ޔަޒްދާން އަލުން ކޮޓަރިއަށް ދާން ހިނގައިގަތްތަނާ ރިޔާޒް ގޮވާލިއެވެ.\n“ޔަޒްދާން! އާދެބަލަ އާދެބަލަ” ރިޔާޒް ވަރަށް ރައްޓެހިގޮތަކަށް ގޮވާލިއެވެ. ޔަޒްދާން މަޑުޖެހުމަށްފަހު ހުރީ ދެހިޔާލެއްގައެވެ. އެގެއިން އޭނާ އެންމެ ގަޔާނުވާ އިންސަނަކީ ރިޔާޒެވެ. ރިޔާޒަށް ފުރަގަސްދީގެން އިރުކޮޅަކު އޭނާ ހުއްޓެވެ.\n“ކުލްޝޫމްދައްތަ ވެސް ވީ ބޭރުގަ. ފައިޒަން އެބައުޅޭ ކަންނޭނގެ އެތެރޭގަ. ބޭބެ މިއިންނަނީ ވަރަށް ފޫހިވެފަ” ޔަޒްދާން އައިސް އިށީނުމުން ރިޔާޒް ވާހަކަދައްކަން ފެށިއެވެ.\n“ކޮއްކޮ ހާދަބަސްމަދޭ. ހުރިހާކަމެއް ރަނގަޅުތަ؟” ރިޔާޒް އަހާލިއެވެ. ޔަޒްދާން ބޯޖަހާލިއެވެ. ރިޔާޒްގެ މޫނަށް ނުބަލަންވެގެން އޭނާ ބަލަންއިނީ ކުރިމަތީގައި ހުޅުވާފައި ހުރި ޓީވީއަށެވެ.\n“ޔަޒްދާންގެ މަންމައަކީ ބޭބެމެން އެންމެންގެސް އެކުވެރިއެއް. އެއީ ވަރަށް ހެޔޮ ކުއްޖެއް. ވަރަށް ވިސްނުންތޫނުވެސް ކުއްޖެއް” ރިޔާޒް ވާހަކަދައްކަމުން ދިޔައެވެ. ޔަޒްދާން ބަހެއް ނުބުނެ އިންއިރު އޭނާގެ ނަފްސަށް އުނދަގުވަމުން ދިޔައެވެ.\n“ކޮބާތަ ޔަޒްދާންގެ ބައްޕަ؟ އެއީ ބޭރުމީހެއްތަ؟ ނޫނީ ރާއްޖެ މީހެއްތަ؟” ހަށިގަނޑު ގުދުކޮށް ޔަޒްދާނަށް ސަމާލުކަން ދެމުން ރިޔާޒް ބުނެލިއެވެ. ޔަޒްދާނަށް ހީވީ ނުވިސްނާ އިންދާ މީހަކު މޫނުމަތީގައި އަޅުވާލިހެންނެވެ. އޭނާއަށް ވަގުތުން އިންތަނުން ތެދުވެވުނެވެ. ރިޔާޒްގެ މޫނަށް ބަލާވެސްނުލާ އޭނާ ސިޑިއާއި ދިމާލަށް ބާރަށް ހިނގާފައި ދިޔައެވެ. ރިޔާޒް އިނީ ކަންތައް ކުރަންވީ ގޮތެއް ނޭނގިފައެވެ. ބައްޕަގެ ވާހަކަ އެހުމުން ޔަޒްދާން އެހާ ރުޅިއެއް އައީ ކީއްވެގެން ހެއްޔެވެ؟ ޖަވާބުދޭން ބޭނުންނުވާނަމަ ބުނެލިނަމަ ނޫންހެއްޔެވެ؟ އެގޮތަށް ތެދުވެގެން ދިޔައިމަ އަހަރެން ވިސްނަންވީ ކިހިނެއް ހެއްޔެވެ؟ ވަދެގެން އައި ކުލްޝޫމް ފެނި ރިޔާޒް މޫނުމަތީގައިވި ނުތަނަވަސްކަން ފިލުވާލިއެވެ.\n“ކޯޗެއް މާވަރަކަށް ތިބަލަނީ” ކުލްޝޫމް ވަދެގެން އައިރު ރިޔާޒް މާވަރަކަށް ސިޑިއާއި ދިމާލަށް ބަލަން އިންތަން ފެނުމުން އަހާލިއެވެ.\n“ކޮންތާކަށް ގޮށްސަ ތިއައީ” ކުލްޝޫމްގެ ކޮށްލި ސުވާލަށް ޖަވާބު ދިނުމުގެ ބަދަލުގައި ރިޔާޒް ވެސް ކޮށްލީ ސުވާލެކެވެ.\n“މިއައީ މަރީ އުޅޭގެއަށް ގޮސް ފަހަން ދިން ހެދުން ހިފައިގެން. ބުނެފައި ދިޔައީ. ރިޔޔާ ފޯނެއްގައި އިނީމަ އަޑުނީވުނީ ކަންނޭނގެ” ކުލްޝޫމް އުނގުމައްޗަށް ކުޝަން އަރުވާލަމުން ބުނެލިއެވެ.\n“ޔަޒްދާނާއި ބެހޭގޮތުން ކުލްއަށް އެނގެނީ ކިހާ ވަރަކަށް” ތަންކޮޅެއް މަޑުން ރިޔާޒް އަހާލިއެވެ.\n“އެއީ ލިލީގެ ދަރިފުޅު. ލިލީއަކީ އަހަރެމެންގެ ތެރޭގައި އުޅުނު އެންމެ ތަފާތު އަންހެންކުއްޖާ. ތަފާތު ރީތިކަމެއްވެސް ހުންނާނީ ހަމައެކަނި ލިލީގެ. ޙާއްސަކޮށް ލިލީގެ ދެ ލޯ. ޔަޒްދާނަށް ލިބިފަ އެހެރީ ލިލީގެ ރީތިކަން. އަހަރެމެންގެ ދެމީހުން ގުޅުވަންވެސް ލިލީ ކިހާ މަސައްކަތެއް ކުރި” ކުލްޝޫމް އޭނާ ހަނދާންވާ މިންވަރަށް އޮޅުންފިލުވައިދިނެވެ.\n“އެހެންވިއްޔާ ޔަޒްދާންގެ ބައްޕައަކީ ކާކުކަން ކުލްއަށް އެނގޭތަ؟” ރިޔާޒް އަހާލިއެވެ.\n“އަހަރެން އެހިން ލިލީ ކައިރީގަ. ލިލީ ބުނީ ޔަޒްދާންގެ ބައްޕައެއް ނުހުންނާނޭ. އެއީ ހަމައެކަނި އޭނަގެދަރިއެކޭ. އަހަރެން އިތުރަކަށް ނާހަން” ކުލްޝޫމް ބުނެލިއެވެ.\n“ތީގެ މާނައަކީ……” ރިޔާޒް ބުނަން އުޅުނެވެ.\n“ދެން އޭރުގެ ވާހަކަތައް ނުދައްކަބަލަ. ލިލީ މިހާރު ދުނިޔޭގައި ހުރީކީވެސް ނޫން. އަހަރެންނަށް ހީވަނީ ލިލީއަށް ފިރިހެނެއްގެ އުނދަގުވީ ކަންނޭނގެ. އޭރުގައިވެސް ލީލީއަކީ ވަރަށް ހިތްވަރުގަދަ ކުއްޖެއް. ކަމެއް ދިމާވިޔަސް މާބޮޑު ކަމަކަށް ނަހަދާނެ. އެހެންވީމަ އާދައިގެ ކަމެއް ދިމާވެގެން އޭނަ ކިޔެވުން މެދުކަނޑާލާފައި ނުދާނެ. އެއީ ރާއްޖެއިން އޭނަ ކިޔަވަންފެށީ ވަރަށް ބޭނުންވެގެން” ކުލްޝޫމްގެ ވާހަކަތަކުން ރިޔާޒްގެ ސިކުނޑީގެ ކަނަކުން އޭނާއަށް ރަތް ސިގްނަލް އަޅަން ފެށިއެވެ. އޭނާގެ ބަލިކަށި ސިކުނޑިއަށް ލިލީގެ ހިތްގައިމު ސޫރަ ސިފަވާން ފެށިއެވެ.\n“ހަނދާންވެއްޖެ. ހުރިހާ މީހުންގެ ސައިކަލު ފަހަތަށް އެރިޔަސް އޭނަ އަހަރެންގެ ސައިކަލު ފަހަތަކަށް ނާރާނެ. އަބަދުވެސް ބުނާނެ އަހަރެން މާބޮޑަށް އަނގަ ގަދަވީމަ ބޮލަށް އުނދަގުވެޔޭ…” ހީލާފައި ރިޔާޒް ބުނެލިއެވެ. އެހުނުމުގައި ކުލްޝޫމް ވެސް ބައިވެރިވިއެވެ. ނަމަވެސް ހިނދުކޮޅެއްގެ ތެރޭގައި ރިޔާޒްގެ މޫނުމަތީގައިވާ ހިނިތުންވުން ފިލާ ހާސްކަމާއި ކަންބޮޑުވުން މޫނުމަތީގައި ވަށާލައިފިއެވެ.\nރޭގަނޑު ނިދަން އަރާފައިވެސް ރިޔާޒަށް ނިދޭގޮތެއް ނުވިއެވެ. އޭނާގެ މާޒީއިން ގޮސްފައިވާ ބައެއް ރޭތައް އޭނާއަށް އުނދަގުކުރަން ފަށައިފިއެވެ. ކަންތައް އެވީ އޭނާ ހީކުރި ގޮތަކަށް ނޫނެވެ. އޭނާ ހީކޮށްގެން ހުރީ މާޒީވެގޮސްފައިވާ ކަމަކުން މުސްތަގުބަލަށް އެއްވެސް އަސަރެއް ނުކުރާނެ ކަމަށެވެ. ނަމަވެސް ޙަޤީޤަތަކީ ކުރިއަށް ވާން ހުންނަ އެއްވެސް ކަމެއް އެނގުމުގެ ބާރު އެއްވެސް އިންސާނަކަށް ލިބިގެންނުވާކަމެވެ. ކޮޓަރި ތެރޭގައި ދެކޮޅަށް ހިނގަންހުރި ރިޔާޒް ނިދާފައި އޮތް ކުލްޝޫމަށް ބަލާލިއެވެ. ނިދީގައިވެސް ކުލްޝޫމްގެ މޫނުމަތީގައި ވަނީ އުޖާލާކަމެވެ. ތުންފަތުގައި ވަނީ ހިނިތުންވުމެވެ. ނަމަވެސް އެގޮތުގައި ކުލްޝޫމްގެ ހިނިތުންވުން ދެމިހުންނާނީ ކިހާ ދުވަހެއް ވަންދެން ހެއްޔެވެ؟\nމަސައްކަތް ކޮށްކޮށް ނުނިދުމުން ރިޔާޒް ކޮޓަރި ދޮރު ލައްޕާލުމަށްފަހު ނިކތްއިރު ދަންވަރު އެކެއްޖަހާ ބޮޑުވެއްޖެއެވެ. ދަންވަރުގެ އެހަމަހިމޭން ވަގުތުގައި މުޅި ގޭތެރެއަށް ފެތުރިފައިވަނި މަރުފަދަ ހަމަހިމޭންކަމެކެވެ. ރިޔާޒް މަޑުން ފިޔަވަޅު އަޅަމުން ތިރިއަށް ދާން މިސްރާބު ޖެހިތަނާ ޔަޒްދާންގެ ކޮޓަރި ދޮރުދަށުން ހުދު އައްޔެއް ފެނުމުން ހުއްޓުނެވެ. އެކޮޓަރިއަށް ވަނުމަށް އޭނާ ހިތް އެދުނީ ކީއްވެގެން ކަމެއް އޭނާއަކަށް ނޭނގެއެވެ. އެ ކޮޓަރި ދޮރު ކައިރީގައި ހުއްޓުމަށްފަހު ރިޔާޒް ތަޅުގައި ހިފާ އަނބުރާލިއެވެ. އެނދުގެ ހެޑްބޯޑުގައި ލެގިލައިގެން ބޭރުގައި ތިބި އެކުވެރިންތަކަކާއި ގްރޫޕް ޗެޓް ކުރަމުން ދަނިކޮށް ދޮރު ހުޅުވާލާފައި ވަތް ރިޔާޒް ފެނި ވަގުތުން ޔަޒްދާންގެ މޫނުމަތީގައިވާ ހިނިތުންވުން ފިލާ ފޫހިކަން ވަށާލިއެވެ. ހަތަރުކަޅި ހަމަކުރަން ބޭނުންނުވި ނަމަވެސް އޭނާ ގޮސް ހުއްޓުނީ ވަދެގެން އައި ރިޔާޒްގެ ކުރިމަތީގައެވެ.\n“ކަމަކުތަ؟” ރިޔާޒް ޔަޒްދާނަށް ބަލަން ހުންނަން ފެށުމުން ޔަޒްދާން އަހާލިއެވެ.\n“އާނ….އަހަރެންނަށް ޔަޒްދާންގެ މަންމަގެ ފޮޓޯއެއް ދައްކާލަފާނަންތަ” ރިޔާޒް ބުނެލިއެވެ. ޔަޒްދާނަށް ހައިރާންކަމެއް ލިބި ރިޔާޒާއި ހަތަރުކަޅި ހަމަކުރީ ފޫހިކަމާއެކުގައެވެ.\n“ނުދެކޭ މީހެއްތަ އެއީ ދުވަހަކުވެސް” ޔަޒްދާން ފޫހިކަމާއެކު އަހާލިއެވެ.\n“ނޫން” ރިޔާޒް ބުނެލިއެވެ.\n“ދެން؟” ޔަޒްދާން ބުނެލިއެވެ.\n“ލިލީ ނިޔާވުމުގެ ކުރިން އަހަރެންނޭ ކިޔައިގެން ޔަޒްދާން ކައިރީގައި އެއްވެސް ވާހަކައެއް ދެއްކިތަ” ރިޔާޒް އޮޅުންފިލުވަން ބޭނުންވިއެވެ.\n“ކީއްވެ ތިހެން ތިއެހީ. ކޮންމެހެން އެއްޗެއް ކިޔަންޖެހޭތަ؟ އެހެންނޫނަސް ބޭބެއޭ ކިޔައިގެން މަންމަ އަހަރެން ކައިރީގައި ދައްކަން އޮންނާނީ ކޮންވާހަކައެއް؟” ރިޔާޒް އަހާލިއެވެ. ރިޔާޒްގެ ބޭނުމަކީ ކޮބާކަން މިހާރު ޔަޒްދާނަށް ފަހުމްވެއްޖެއެވެ. އެހެންކަމުން އޭނާ އެއްވެސް ކަމެއްގައި މިހާރު ފަސްޖެހޭކަށް ނެތެވެ.\n“ހެހެހެ… ތެދެކޭ ދޯ… ލިލީއަކީ ވަރަށް ހިތްހެޔޮ ކުއްޖެއް. އެހާ ރީތި ލަދުރަކި ކުއްޖެއް” ރިޔާޒް ހީލާފައި ބުނެލިއެވެ.\n“ހެހެހެ… އާނ… މަންމަގެ އެ ހިތްހެޔޮކަމުގެ ބޭނުންކޮށްގެން މީހަކު ނާޖާއިޒް ފައިދާ ނެގީ. މަންމަގެ އެރީތިކަމާއި ޗާލުކަމާއި ލަދުރަކިކަން މީހަކު ވެއްޔާއި މޮޑެލީ. އަހަރެންގެ މަންމަގެ އެއްވެސް ކުށަކާނުލާ” ޔަޒްދާން ރިޔާޒަށް ފުރަގަސްދިނެވެ. ވަގުތުން ރިޔާޒްގެ އަތްފައި ފިނިވާން ފެށިއެވެ. މިވަގުތު ރިޔާޒްގެ މޫނުމަތިން ފެންނަމުން ދަނީ ވައްކަންކުރަން އުޅުނު ވަގަކު ފަޅާއެރުމުން ވަގުކަލޭގެ މޫނުމަތިން ފެންނާނެފަދަ ނިޝާންތަކެވެ.\n“ތިބުނީ؟ ކާކު އެވަރުގެ ވިޔާނުދާ ކަމެއް ކުރީ” ރިޔާޒް އަހާލިއެވެ. ޔަޒްދާން ރިޔާޒަށް ބަލާލިއެވެ. ދެން އައިސް ހުއްޓުނީ ރިޔާޒްގެ ކުރިމަތީގައެވެ.\n“އެމީހަކު. އެމީހަކު އަހަރެންގެ މަންމަގެ ބަނޑަށް ކުއްޖެއްލާފައި ޒިންމާނަގަންޖެހޭ ވަގުތު އައިމަ ދެކޮޅުހެދީ. ޒިންމާއަށް ފިލީ. މުޅި ދުނިޔެއަށް ބޭޒާރުވާން މަންމަ ދޫކޮށްލީ. އެކަމުގެ ސަބަބުން އަހަރެންގެ މަންމައަށް ޖެހުނީ ކިޔެވުމާއި މުޅި ދިރިއުޅުން ދޫކޮށްފައި މިތަނުން ފުރައިގެން ދާން. އެނބުރި ދިޔަފަހުން ދަރިފުޅު ދުނިޔެއަށް އުފަންވަންދެން އަހަރެންގެ މަންމަ އުޅޭނެހާލެއް އެ ރަހުމެއްނެތް އިންސާނާއަށް ނުވިސްނުނު” ޔަޒްދާން ބުނަމުން ދިޔައެވެ. އޭސީގެ ފިނިން މުޅި ކޮޓަރި ފިނިކޮށްލާފައިވާއިރު ރިޔާޒްގެ ނިތްމަތިން ދާތިކިތައް ފާޅުވަމުން ދިޔައެވެ. އޭނާއަށް ކުރެވެމުން އައި ޝައްކު ޔަޤީނަށް ބަދަލުވިއެވެ.\n“އެ….އެހެންތަ؟ ކޮބާ މިހާރު ލިލީ ވިހޭ ދަރިފުޅު” ރިޔާޒް މިވަގުތު އޭނާގެ ހިތުގައި އުފެދިފައިވާ ސުވާލުގެ ޖަވާބު ބޭނުންވާތީ އަހާލިއެވެ. ޖަވާބު އިނގޭ ހާލުގައިވެސް އޭނާ ބޭނުންވީ އިތުރަށް އޮޅުންފިލުވާށެވެ.\n“އަހަރެންގެ މަންމަ ވިހޭ ދަރިފުޅު ވިހޭއިރުވެސް ވަނީ ނިޔާވެފައި. އަހަރެންގެ މަންމައަށް ހިތްދަތިކަމެއް ލިބިފައިވެސް އުފާވެރިކަމެއް ލިބުނު. އަހަރެންގެ މަންމަ ނިކަމެތިހާލުގައި މިދުނިޔޭގައި އުޅުނުއިރު އަހަރެންގެ ހިތަށް ހާދަ އަސަރެއް ކުރިޔޭ. ތިމާގެ މީހެއްވެސް މަންމައަށް އަޅާނުލި. އަހަރެންގެ މަންމަ އެންމެފަހު ނޭވާ ވެސް ދޫކޮށްލީ އަހަރެންގެ އުނގުތެރޭގައި އޮވެ. މަންމަ އަހަރެން ކައިރީގައި ކިއީ އެންމެ ކަމަކު. މަންމައަށް އެހިތްދަތިކަން ހަދިޔާ ކުރި އެ އިންސާނާ ކައިރިއަށް އަހަރެންގެ ދިރިއުޅުން ބަދަލުކުރަން. މަންމަ ޖެހުނުފަދަ ދަންމަޅިއެއްގައި އަހަރެން ނުޖެހެން. މީހަކުދެކެ ލޯބިވިޔަސް ހޭބަލިނުވާން” ޔވަހަކަތައް އެހިސާބަށް ދިޔައިރު ޔަޒްދާނަނަށް ރޮވިއްޖެއެވެ.\n“ވަރަށް ދެރަ ތިވީގޮތް. އެކުއްޖާ ދުނިޔޭގައި ހުރިނަމަ ކިހާ ރަނގަޅު” ރިޔާޒަށް ބުނެވުނެވެ.\n“ހެހެހެ… އެވޭނުގައި ދުނިޔެ ދޫކުރީ މަންމަ ވިހޭކުއްޖާއޭ….. ނުވިހައިގެން އޮޕަރޭޝަން ކޮށްފައި ނެގި ކުއްޖާ އަދިވެސް ދުނިޔޭގައި އެބަހުރި” ޔަޒްދާންގެ ވާހަކައިން ރިޔާޒް ދެލޯ ނިތަށް އަރައިގެން ދިޔައެވެ. އެކުއްޖަކީ ކޮބާކަން އޭނާ އެނގެން ބޭނުންވިއެވެ.\n” ކޮ…ކޮބާ އެކުއްޖަކީ….” ރިޔާޒް ތެޅިގަނެފައި އަހާލިއެވެ.\n“ބޭނުންތަ ބަލަން އެއީ ކާކުތޯ. ހިތްވަރު އެބަހުރިތަ؟ ކެރޭނެތަ އަޑުއަހަން” ޔަޒްދާން ކުރިއަށް ޖެހިލިއެވެ. ރިޔާޒް ބޯޖަހާލުމުން ޔަޒްދާން އަލަމާރި ކައިރިއަށް ޖެހިލުމަށްފަހު ދެން އައީ ފޮޓޯ ފްރޭމެއް ހިފައިގެންނެވެ. ރިޔާޒް އަތަށް އެފްރޭމް ދިއްކޮށްލުމާއެކު ރިޔާޒް އެއަށް ބަލާއެވެ. ފޮޓޯގައި ހިނިތުންވެފައި އިން ލިލިޔަންގެ އުރުގައި އަނގައަށް އިނގިއްޔެއް ލައިގެން އިނީ ދެއަހަރަށްދާ ވަރުގެ ކުޑަ ފިރިހެން ކުއްޖެކެވެ. އެކުއްޖާގެ ދެލޮލުގެ ކަޅި ފެނުމާއެކު ރިޔާޒް ނަޒަރު ސީދާކޮށްލީ ކުރިމަތީގައި ހުރި ޔަޒްދާނާއެވެ.\n“ތީ…ތިއީ…ލިލީގެ…” ރިޔާޒް އެއްޗެއް ބުނަން އުޅުނެވެ. ޔަޒްދާން ރިޔާޒް އަތުން ފްރޭމް ނެގިއެވެ.\n“އާނ… އެބަދުނަސީބު ދަރިއަކީ އަޅުގަނޑު. އަދި އަޅުގަނޑުގެ އެ އަނިޔާވެރި ބައްޕައަކީ ތިއީ….” ރިޔާޒުގެ ދެކަކުލުން ވާގިދޫވެ ހުރިދިމާލަށް ވެއްޓުނެވެ. އޭނާއަށް ވެދިޔަ ކަންތައް ޤަބޫލުކުރަން ދަތިވިއެވެ. އެމަންޒަރު ނުބަލަން ޔަޒްދާން އަނެއްފަރާތަށް އެނބުރުނެވެ. މަންމަގެ މާޒީގެ ތެރެއަށް އޭނާގެ ސިކުނޑި ދަތުރުކުރުމުން މާބޮޑަށްވެސް ވަނީ ހިތުގައި ޖެހިފައެވެ.\n“ދަ….ދަރިފުޅާ… ބައްޕައަށް މަޢާފްކުރޭ… ބައްޕަ މީ ކުށްވެރިއެއް… ވަރަށް ލަދުގަނެއްޖެ. ދެރަވެސްވެއްޖެ. ބައްޕަ ކިތަންމެ ބޭނުންވިޔަސް އެދުވަސްތަކެއް ބައްޕައަކަށް ބަދަލެއް ނުކުރެވޭނެ. ތިއީ ބައްޕަގެ ދަރިއެއް. ހުރިހާ ގޮތަކުންވެސް ޤަބޫލުކޮށްފިން. އަދަބުވެސް ލިބިގަންނާނަން” ރޮވިފައިވި އަޑަކުން ރިޔާޒް ވާހަކަދައްކަމުން ދިޔައެވެ.\n“ނޫން… އަޅުގަނޑަށް މަޢާފްކުރޭ. ފަހަރެއްގައިވެސް މިތަނަށް އަޅުގަނޑު އައީ މިއާއިލާ ރޫޅާލާކަށްނޫން. މަންމަގެ އެދުމަކަށް. މަންމަ ބޭނުންވީ އަޅުގަނޑު މިތަނުގައި އުޅެން. މަންމަ އަޅުގަނޑު ފޮނުވީ އަޅުގަނޑުގެ ބަލަދުވެރިޔާ ކައިރިއަކަށްނޫން. މަންމަގެ އެންމެގާތް އެކުވެރި ކުލްޝޫމްދައްތަ ކައިރިއަށް. އެއި އެތަނުގައި ހުރެ އަޅުގަނޑުގެ ދިރިއުޅުން ކުރިއަށް ގެންދަން މަންމަ ބޭނުންނުވީ. އަޅުގަނޑަށް ހާލެއް ޖެހިދާނެތީ” ޔަޒްދާން ވާހަކަދެއްކިއެވެ.\n“ނޫން. ތިހެންނަހަދާ. ފައިޒަން ފަދައިން ތިއީވެސް މި ބައްޕަގެ ދަރިއެއް. ބައްޕަގެ ކޮންމެ މުދަލަކުން ދަރިފުޅަށް ލިބިފައި ފައިޒަންއަށް ލިބޭނީ. ތީ މި ބައްޕަގެ އެންމެ ދޮށީ ދަރިފުޅު” ރިޔާޒް ވާހަކަދައްކަމުން ދިޔައިރު ގިސްލެވެމުން ދިޔައެވެ.\n“ނޫން. އަޅުގަނޑު ބައްޕަގެ ލޯބި ބޭނުމެއްނޫން. ބޭނުމެއްނޫން. އަޅުގަނޑު ބޭނުމީ މި ނިކަމެތިކަމުގައި ދިރިއުޅެން. އަޅުގަނޑުގެ އަމިއްލަ މަސައްކަތުން ދިރިއުޅެން. އަޅުގަނޑަކީވެސް އެންމެން ދަންނަ މޫނަކަށްވާން. އިރާދަކުރެއްވިއްޔާ ކޮންމެސް ދުވަހަކުން އެދުވަސް އަޅުގަނޑަށް ފެންނާނެ. މިކަމަށްޓަކައި ހެއްދެވިފަރާތް ނޫން އެހެން އެއްވެސް ފަރާތެއްގެ މަދަދެއް އަޅުގަނޑު ބޭނުމެއްނޫން” ޔަޒްދާން ބުނެލިއެވެ.\n“އަޅުގަނޑުގެ މަންމަ ދުނިޔެދޫކޮށްފައި ދިޔައީ އުޅެންވީ ރަނގަޅު މަގު އަޅުގަނޑަށް ދައްކައިދީފަ. ހެވާއި ނުބައި އަންގައިދީފަ. މީހުންނަށް އިހުތިރާމްކުރަން ދަސްކޮށްދީފަ. ކުރިން ވާހަކަދެއްކުނު ގޮތަކުން އަޅުގަނޑު ވަރަށް ދެރަވެއްޖެ. އެކަމަށްޓަކައި ނިހާޔަތަށް މަޢާފަށްއެދެން” ޔަޒްދާން ބުނެލިއެވެ.\n“އަހަރެންނަކީ ކިހާ ނުބައި އިންސާނެއް. ޔާﷲ… މިއަޅާގެ ފާފަ ފުއްސަވާފާނދޭވޭ…އެ ކުށެއްނެތް ނިކަމެތި އަންހެންކުއްޖާއަށް ހެޔޮރަހްމަތްލައްވާ ސުވަރުގެ މިންވަރު ކުރައްވާށި…. މާދަމާ މިކަން ކުލްޝޫމަށްވެސް އަދި ފައިޒަންއަށްވެސް އަންގާނަން. އަހަރެންނަށް ކުރެވުނު ކުށުގެ ޙައްޤު އަބަދު ލިބިގަންނާނަން” ރިޔާޒް އިންތަނުން ތެދުވެ ދެލޯ ފޮހެމުން އެކޮޓަރިން ނިކުތެވެ.\nއަނެއްދުވަހު ހެނދުނު ސަޔަށް ހުރިހާ އެންމެން ހަމަވިއިރު މަދީ އެކަނި ރިޔާޒެވެ. އެންމެފަހުން އައިސް އެންމެންނާއި ބައިވެރިވި ފައިޒަން އޭނާގެ ބައްޕަ ސުފުރާމަތިން ނުފެނުމުން ކަންބޮޑުވުން ފާޅުކުރިއެވެ.\n“ކޮބާ ބައްޕަ މިއަދު” ފައިޒަން އަހާލިއެވެ. އޭރު ދޮންކެޔޮވަކެއް ކާން ކުލްޝޫމް އިނެވެ.\n“ކޮޓަރީގަ. ކުޑަކޮށް ބަލިކޮށް އުޅެނީ. ސައިބޯން ގޮވީމަ ބުނެފި ފަހުން ތެދުވެ ސައިބޯނަމޭ” ކުލްޝޫމް ބުނެލިއެވެ. އޭރު ކޮފީތަށި ތުނބުގައި ޖަހައިގެން ޔަޒްދާން ހަމަޖެހިލާފައި އިނެވެ.\n“ބަލީއޭ. އަނެއްކާ ކިހިނެއްވީ އަހަރެންގެ ސުޕަރހީރޯއަށް” ފައިޒަން އަހާލިއެވެ.\n“ނޭނގެ. ބޮލެއްގައި ރިއްސަނީއޭ. މަންމަ މިއަދު ކާޑުޖަހާލާފައި ގެއަށް އަންނަން މިދަނީ. ތިދެކުދިން މެންދުރުކާން ގެއަށްތަ އަންނާނީ” ކުލްޝޫމް އަހާލިއެވެ. ޔަޒްދާން ބަލާލީ ފައިޒަންއަށެވެ.\n“ދައްތަ ބިޒީވާނެއްނު. އެހެންވީމަ ބޭރުން ކާލާނީ ދޯ މިފަހަރު” ޔަޒްދާން ދޯ ދިނީ ފައިޒަންއަށެވެ. ފައިޒަން ބޯޖަހާލިއެވެ.\n“ދައްތަ މިގެއަށް މަސައްކަތް ކޮށްލަދޭނެ ކުއްޖަކު ހޯދަންވީނުން. ފަސޭހަވާނެއްނު” ޔަޒްދާން ކުލްޝޫމަށް ހިޔާލެއް ދިނެވެ.\n“ކުރަންވީ ތިކަންވެސް. ދެކުދިން ތިހެން އުޅޭއިރު ބަލައްޗެ އިނގޭ ގެތެރޭގައި ކަންތައް ކޮށްލަދޭނެ ކުއްޖަކު ލިބޭތޯ. ބުނާނީ ރަނގަޅު މުސާރާއެއްވެސް ލިބޭނޭ” ކުލްޝޫމް ބުނެލިއެވެ. ފައިޒަންއާއި ޔަޒްދާން އެކުގައި ދިޔައިރު ކުލްޝޫމް ނިކުތީ ވަކިންނެވެ.\n“ހިތް” ލޭ ކޮށެވިފައި……23\nkihinehtha huriha kudhin? vr baajjaveri hendhunakah edhen. mi vahakaige adhives kuriyah midhany maazee. vahakaige emme muhinmu bayaky past 🙂 🙂\nVvvv rythi comment nukuriyas baraabarah kiyan\nReethi maazee adhives varah dhigutha\nވިންދޭ ލޯބި ތީ އެދޭ 23\nކަލާޔާ ނުލާ 7


އަލްފާޟިލް އިސްމާޢީލް ޢަލީ - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nސީނިއަރ ޓީޗަރ، މަޖީދިއްޔާ ސްކޫލް\nއަލްފާޟިލް އިސްމާޢީލް ޢަލީ\nޒިކުރާ ފ. ނިލަންދޫ\nއިސްމާޢީލް ޢަލީއަކީ ވަރަށް ކުރިއްސުރެން ފެށިގެން ތަޢުލީމީ ދާއިރާގައި ޚިދުމަތް ކުރެއްވުމުގެ ޝައުޤުވެރިކަން އޮތް ބޭފުޅެކެވެ. އެ ޝައުޤުވެރިކަން ހިތްޕުޅުގައި އުފެދުނީ، އުނގަންނައިދިނުމުގެ ދާއިރާއަކީ، ވަރަށް އިޙްތިރާމް ލިބޭ އަދި ފަހި މާޙައުލެއް އޮތް ދާއިރާއަކަށްވެފައި، އެ ފަންނުގައި އަމިއްލައަށް ކުރިއަށް ވަޑައިގަންނަވާހިތްޕުޅުވެގެންނެވެ.\nއިސްމާޢީލް ޢަލީ، ތަޢުލީމީ ދާއިރާގައި ޚިދުމަތް ކުރައްވަމުން ގެންދަވާތާ މިހާރު 37 އަހަރަށްވުރެ ދިގު މުއްދަތެއް ވެއްޖެއެވެ. ޕްރައިމަރީ ޓީޗަރެއްގެ ގޮތުގައި ފުރަތަމަ ޚިދުމަތް ފެށްޓެވީ، 1982 ވަނަ އަހަރު ފ.އަތޮޅު މަދަރުސާ، ފ.ފީއަލީގައެވެ.5އަހަރު ދުވަހު ޚިދުމަތް ކުރެއްވުމަށްފަހު، އަމިއްލަފުޅު ރަށުގައި ފ.ނިލަންދޫގައި ހުންނަ ފ.އަތޮޅު ތަޢުލީމީ މަރުކަޒުގައި ޕްރައިމަރީ ޓީޗަރެއްގެ ވަޒީފާ އަދާކުރެއްވިއެވެ. އޭގެފަހުން މާލެއަށް ދިރިއުޅުން ބަދަލުކުރެއްވުމަށްފަހު، 1991 ވަނަ އަހަރު މަޖީދިއްޔާ ސްކޫލްގެ މުދައްރިސެއްގެ ގޮތުން ޚިދުމަތް ކުރައްވަން ފެށްޓެވީއެވެ.\nމަޖީދިއްޔާ ސްކޫލްގައި ވަޒީފާ އަދާކުރައްވަން ފެށްޓެވި ދުވަސްވަރަކީ، ކިޔަވައިދިނުމުގައި ވަރަށްބޮޑެތި ގޮންޖެހުންތަކާ ކުރިމަތިލައްވަން ޖެހުނު ދުވަސްވަރެކެވެ. އެހެންނަމަވެސް، އެ ގޮންޖެހުންތަކާވެސް ކުރިމަތިލައްވައި، ތަފާތު ކުރިއެރުންތަކާއި ކާމިޔާބީތައް، އިސްމާޢީލް ޢަލީ ހާސިލުކުރެއްވިއެވެ. ޓީޗަރުކަމުން ސުޕަވައިޒަރު ކަމަށް ބަދަލުވެވަޑައިގަތުމުގެ ފުރުޞަތު ލިބިވަޑައިގަތެވެ. 2000 ވަނަ އަހަރުގެ ނިޔަލަށް މަޖީދިއްޔާ ސްކޫލްގައި ޚިދުމަތް ކުރެއްވުމަށްފަހު، 2001 ވަނަ އަހަރުން ފެށިގެން ޚިދުމަތް ކުރައްވަމުން ގެންދެވީ ޢިމާދުއްދީން ސްކޫލްގެ ސުޕަވައިޒައިރެއްގެ ގޮތުގައެވެ. އޭގެފަހުން އަނެއްކާވެސް މަޖީދިއްޔާ ސްކޫލްގައި ޚިދުމަތް ކުރައްވަން ފެށްޓެވިއެވެ.\nއިސްމާޢީލް ޢަލީ މިހާރު ޚިދުމަތް ކުރައްވަމުން ގެންދަވަނީ، މަޖީދިއްޔާ ސްކޫލްގެ ލީޑިންގ ޓީޗަރެއްގެ ގޮތުގައި ސީނިއަރ މެނޭޖްމަންޓްގައެވެ. މަޖީދިއްޔާ ސްކޫލްގައި 29 އަހަރަށްވުރެ ދިގު މުއްދަތެއްގައި ޚިދުމަތް ކުރައްވައިފައި ވެއެވެ.


Miee raajjeyge Basket ah aa feshumeh: Coach | Mihaaru\nމި ފަހަރުގެ ސާބާ ކަޕްގައި ވާދަކުރި ގައުމީ ބާސްކެޓްބޯޅަ ޓީމުގެ ކުޅުންތެރިން.--\nމިއީ ރާއްޖޭގެ ބާސްކެޓަށް އާ ފެށުމެއް: ކޯޗު\n05 ޖުލައި 2018 - 10:21 10 comments\nދާދި ފަހުން ނިމުނު ފީބާ އޭޝިއާ ކަޕް ބާސްކެޓްބޯޅަ މުބާރާތުގެ ޕްރީ ކޮލިފައިންގެ ގޮތުގައި ކުޅޭ ސާބާ ކަޕުގައި ރާއްޖޭގެ ބާސްކެޓްބޯޅަ ޓީމުގެ ފަރާތުން ފެނުނު ކުޅުމާ މެދު ހިތްހަމަ ޖެހޭ ކަމަށާއި މިއީ ރާއްޖޭގެ ބާސްކެޓަށް އާ ފެށުމެއް ކަމަށް ޓީމުގެ ކޯޗު އެމެރިކާގެ ޖޯން ކޮފިނޯ ބުނެފި އެވެ.\nސާބާ ކަޕް ކުރިއަށް ދިޔައީ މިދިޔަ މަހު 26 އިން 30 އަށެވެ. މިއީ ކޮފިނޯ ޓީމާ އެކު ކުރި ފުރަތަމަ ތަޖުރިބާ އެވެ.\nބަންގްލަދޭޝްގައި ކުރިއަށްދިޔަ މުބާރާތުން ރާއްޖެ އަށް ލިބުނީ ތިން ވަނަ އެވެ. ކުޅުނު ހަތަރު މެޗުގެ ތެރެއިން ދެ މެޗުން މޮޅުވިއިރު، އަނެއް ދެ މެޗުން ވަނީ ބަލިވެފަ އެވެ. މި ގްރޫޕުގެ ކޮލިފައިންގެ ދެ ވަނަ ބުރުން ފުރުސަތު ހޯދީ ރަން މެޑަލް ހާސިލްކުރި ސްރީ ލަންކާ އާއި ދެ ވަނަ އަށް ދިޔަ ބަންގްލަދޭޝް އެވެ.\nރާއްޖެ ކުޅުނު ފުރަތަމަ މެޗުން ވަނީ 63-60 އިން ނޭޕާލް ބަލިކޮށްފަ އެވެ. ދެ ވަނަ މެޗުން ވަނީ 74-66 އިން ބޫޓާން ބަލިކޮށްފަ އެވެ. ތިން ވަނަ މެޗުން ސްރީލަންކާ އަތުން 82-57 އިން ބަލިވިއިރު، ފަހު މެޗުން ބަންގްލަދޭޝް އަތުން ބަލިވީ 74-57 އިންނެވެ.\n"މިއީ އަހަރެން މި ޓީމާ އެކު ކުރި ފުރަތަމަ ތަޖުރިބާ. އަހަރެމެން ވަރަށް ގާތުން ވާދަކޮށްފިން. މި މުބާރާތުން އަހަރެމެންނަށް ކަންތައްތަކެއް ދަސްވެއްޖެ. މިއީ ފެށުމެއް ކަމަށް ބަލަމާ،" ކޮލިފައިން ފަހު މެޗުގައި ބަންގްލަދޭޝް އަތުން ބަލިވި މެޗަށް ފަހު ކޮފިނޯ ބުންޏެެވެ.\nމުބާރާތުގެ ޝެޑިއުލް އޮތް ގޮތުން އުނދަގޫތަކެއް ދިމާވި ކަމަށާއި އެކަމުން ވެސް އޭނާ އަށް ލިބުނީ ފިލާވަޅެއް ކަމަށް ކޮފިނޯ ވަނީ ބުނެފަ އެވެ.\n"އަހަރެމެން ހަތް ދުވަހު ތެރޭ މި ކުޅުނީ ހަ މެޗު. އެއްވެސް ވަރަކަށް ނެތިން ޝަކުވާއެއް ކުރާކަށެއް. އެކަމަކު މެޗުތައް ދިޔަ ގޮތުން ފަހުން ޓީމުގައި ތިބި 12 ކުޅުންތެރިން ވެސް ތިބީ ބަލިވެފައި ނޫނީ އަނިޔާގައި. މިއީ ވެސް އަހަންނަށް ލިބުނު ތަޖުރިބާއެއް. މި ކަމަށް ވެސް ސަމާލުވާނަން،" ކޮފިނޯ ބުންޏެވެ.\nއޭނާ ބުނީ މި މުބާރާތަށް ފަހު ކުރިއަށް އޮތްތަނުގައި ކުރިއަށްދާނެ ގޮތުގެ ޕްލޭންތަކެއް ހަދާނެ ކަމަށާއި މި ޓީމާ މެދު އޮތް އުއްމީދަށް އެއްވެސް ބަދަލެއް ނާންނަ ކަމަށެވެ.


Sihuru Verieh Kamah Bune Gaigai Alifaan Roa Kohlaifi\nސިހުރުވެރި އެއްކަމަށް ބުނެ އަނިޔާ ދިން އަންހެން މީހާ\nސިހުރުވެރިއެއް ކަމަށް ބުނެ ގައިގައި އަލިފާން ރޯކޮށްލައިފި\n13 ޖެނުއަރީ 2022 - 17:25:09\nއުމުރުން 68 އަހަރުގެ އަންހެނަކަށް ރަހުމް ކުޑަ އެތައް އަނިޔާތަކެއް ދިނުމަށްފަހު އަލިފާން ޖެހި މައްސަލައެއްގައި ބަޔަކު ހައްޔަރު ކޮށްފި އެވެ.\nސިހުރުވެރި އެއް ކަމަށް ބުނެ އަނިޔާ ދީފައި ވަނީ އިންޑިއާގެ އުތްރަޕްރަދޭޝްގެ ރަށް ފުށުގައި ދިރިއުޅެމުން ދިޔަ އަންހެނަކަށެވެ. މި ރަހުމު ކުޑަ އަނިޔާތައް އޭނާއަށް ދިނީ އޭނާ ދިރިއުޅެމުން ދިޔަ އަވަށުގެ މީހުން ކަމަށާއި، މިހާތަނަށް މި މައްސަލަ އާއި ގުޅިގެން ފަސް މީހަކު ހައްޔަރު ކޮށްފައި ވާކަމަށް އެ އަވަށުގެ ފުލުހުން ވަނީ ބުނެފައެވެ.\nމި ހާދިސާގައި އަނިޔާވި މީހާއަށް ސާދާރް ހޮސްޕިޓަލުގައި ފަރުވާ ދެމުން އަންނައިރު، އޭނާގެ ހާލު ވަރަށް ބޮޑަށް ދަށް ކަމަށް ފުލުހުންނާއި ހަވާލާދީ އެގައުމުގެ ނޫސްތަކުގައި ވަނީ ބުނެފައެވެ.\nއަންހެން މީހާ އަށް އަނިޔާ ދީ އޭނާގެ ގައިގައި ހުޅު ޖަހާފައި ވަނީ، އަންހެން މީހާގެ އާއިލާ މީހެއްގެ ޖަނާޒާގެ ކަންކަމުގައި ބައިވެރިވަމުން ދިޔަ ވަގުތެއްގައި ކަމަށާއި، އެ ކަން ކުރީ ދުރާލާ ރާވައިގެން ކަމަށް ތަހުގީގަށް އެނގިފައި ވާކަމަށް ފުލުހުން ވަނީ ބުނެފައެވެ.\nއަންހެން މީހާ އަކީ އެމީހުން އަޅުކަން ކުރާ ބުދު ތަކަށް މީގެ ކުރިން އެކި ކަހަލަ ގެއްލުންތައް ދީފައިވާ އަންހެނެއް ކަމަށާއި، އޭނާ އަކީ ޖިންނިން ބޭނުން ކޮށްގެން މީހުންގެ ފުރާނަ ނަގާލާ ނުލަފާ މީހެއް ކަމަށް މި މައްސަލަ އާއި ގުޅިގެން ހައްޔަރު ކުރި މީހުން ވަނީ ބުނެފައެވެ.\nމި އަންހެން މީހާގެ ގައިގައި ރޯކޮށްލާފައި ވަނީ، އޭނާގެ ގަޔަށް ޕެޓްރޯލް އެޅުމަށް ފަހު ކަމަށް މަންޒަރު ދުއް މީހުން ވަނީ ބުނެފައެވެ.\nމިދިޔަ ހަފްތާގައިވެސް އެ އަވަށުގައި ދިރިއުޅެމުން ދިޔަ އުމުރުން 35 އަހަރުގެ އަންހެނަކަށް އޮތް ގަލުން ތަޅާ އެތައް އަނިޔާތަކެއް ބަޔަކު މީހުން ވަނީ ދީފައެވެ. އެހެން ނަމަވެސް އެމައްސަލައިގައި އަދި މިހާތަނަށް މީހަކު ހައްޔަރު ކޮށްފައި ނުވެއެވެ.\nކުއްތާއަކަށް ކީ ނަމެއްގެ ސަބަބުން ހުޅުޖަހައިފި\nލޯޔަރަކު އިންޑިޔާ ބަޔަކާއެކު ޤާނޫނާ ޚިލާފު ވިޔަފާރީގައި\n21 އަހަރަށް ފަހު މިސް ޔުނިވާސްގެ ތާޖު އިންޑިއާ އަށް


DO Sappe siyaasee party eh ufahdhavanee | Mihaaru\nSunday November 17, 2019\nޑީއޯ ސައްޕެ: އުފައްދަވަން މަސައްކަތް ކުރާ ޕާޓީގެ ނަމަކީ "ދަރުމަވަންތަ".\nޑީއޯ ސައްޕެ ސިޔާސީ ޕާޓީއެއް އުފައްދަވަނީ\n11 ފެބުރުއަރީ 2019 - 16:36 39 comments\nވެރިކަން ކުރާ ޕާޓީ އެމްޑީޕީގެ ފައުންޑަ މެމްބަރު އަދި 'ދިވެހި އޮބްޒާވާ' ހިންގެވި އަހުމަދު ޝަފީގު މޫސާ (ޑީއޯ ސައްޕެ) ސިޔާސީ ޕާޓީއެއް އުފެއްދުމަށް މިއަދު ހުއްދަ ނަންގައިފި އެވެ.\nސައްޕެ ވިދާޅުވީ އޭނާ ހުއްދަ ނެންގެވީ 'ދަރުމަވަންތަ' ނަމުގައި ޕާޓީއެއް އުފައްދަން ކަމަށެވެ. އަދި ވިދާޅުވީ ކުރިއަށް އޮތް މަސްތަކުގެ ތެރޭގައި ޕާޓީ އުފެއްދުމުގެ މަސައްކަތް ނިންމަވާނެ ކަމަށެވެ.\nސައްޕެ ވިދާޅުވި ގޮތުގައި، އެމްޑީޕީން ވަކިވެވަޑައިގެން އާ ސިޔާސީ ޕާޓީއެއް އުފެއްދުމަށް ނިންމެވީ ސިޔާސީ މާހައުލުގައި ރަނގަޅު ޕާޓީއެއް، ލީޑަރެއް އަދި މީހަކު ހަރަކާތްތެރި ނުވާތީ ފުރިހަމަ ސިޔާސީ ޕާޓީއެއް ވުޖޫދަށް ގެނައުމަށެވެ.\n"އަޅުގަނޑު ދެކެނީ އަޅުގަނޑަކީ ރައްޔިތުންގެ ބެލެނިވެރިއެއްގެ ގޮތުގައި. ކުރިން ވެސް އަޅުގަނޑު މަސައްކަތް ކޮށްފައި ހުންނާނީ ރައްޔިތުންގެ މަންފާ އަށް. އެހެންވެ އެގޮތުން އާ ޕާޓީއެއް އުފައްދަން ނިންމީ،" ސައްޕެ ވިދާޅުވި އެވެ.\nސައްޕެ ވިދާޅުވާ ގޮތުން، އަލުން ވެރިކަން ލިބުނު ހިސާބުން ފެށިގެން އެމްޑީޕީގެ އުސޫލުތަކާއި ވިސްނުން ވަނީ ބަދަލުވެފަ އެވެ.\n"ހަރުމުދާގަނޑެއް ފަދައިން [އެމްޑީޕީ] މަގާމުތައް ވެސް ބެހީ. ހަމަ ތަނަކުން މީހަކު ގެނެސް ބުނެފާނެ ޑެޕިއުޓީ ލީޑަރޭ ވެސް. އެއްވެސް ކަހަލަ ހަމައެއް ނޯވޭ. އެކެއްގެ ފަހަތުގައި މުޅި ޕާޓީ އޮންނަނީ،" މި ސަރުކާރު ހިންގާ ކޯލިޝަންގެ އެންމެ ބޮޑު ޕާޓީ، އެމްޑީޕީގެ މެމްބަރުންގެ ތާއީދު ހޯއްދަވާފައިވާ ސައްޕެ ވިދާޅުވި އެވެ.\nސައްޕެ ވިދާޅުވީ 'ދަރުމަވަންތަ' ސިޔާސީ ޕާޓީން އަމާޒު ހިފާނީ 2023 ގައި ވެރިކަމަށް އައުމަށް ކަމަށެވެ. އަދި މުއްސަނދިންގެ ނުފޫޒާއި ކޮރަޕްޝަނުން ސަލާމަތްވެ ޕާޓީއެއް ހިންގާނެ ގޮތުގެ ރީތި މިސާލު އެ ޕާޓިން ދައްކާނެ ކަމަށް ވެސް ސައްޕެ ވިދާޅުވި އެވެ.\n"ހުރިހާ ކަމެއް ވެސް ގޯސްކޮށް މިއޮތީ. މަގުމަތިން ފެށިގެން ސިޔާސީ ދާއިރާ އަށް ހަމައަށް ހަމައިން ނުނެއްޓޭ ކަމެއް ނެތް. އެހެންވީމާ ހަގީގަތުގައި ރައްޔިތުންނަށް އުފާވެރިކަން ގެނެސްދޭންޖެހޭ އެބަ،" އޭނާ ވިދާޅުވި އެވެ.\nއާ ސިޔާސީ ޕާޓީއެއް އުފެއްދުމަށް ސައްޕެ ނިންމެވީ، އަންނަ އޭޕްރީލް މަހު ބާއްވާ ރައްޔިތުންގެ މަޖިލީހުގެ އިންތިހާބުގައި މާމިނގިލީ ދާއިރާ އަށް ވާދަ ކުރެއްވުމަށް އެމްޑީޕީގެ ޕްރައިމަރީގައި ވާދަ ކުރުމަށް މަސައްކަތް ކުރެއްވުމަށް ފަހު އެވެ.\nސައްޕެ ވިދާޅުވި ގޮތުގައި ސިޔާސީ ޕާޓީއެއް އުފައްދަވަން މަސައްކަތް ފެއްޓެވި ނަމަވެސް ކުރިއަށް އޮތް ރައްޔިތުންގެ މަޖިލިހުގެ އިންތިޚާބުގައި މާމިގިލި ދާއިރާ އަށް އޭނާ އަމިއްލަ ގޮތުން ވާދަކުރައްވާނެ އެވެ. މި ފަހަރުގެ އިންތިޚާބުގައި ވެސް ޖުމްހޫރީ ޕާޓީގެ ލީޑަރު ގާސިމް އިބްރާހިމް އެ ދާއިރާ އަށް ނުކުންނަވާނެ އެވެ.\n"އަޅުގަނޑުގެ ނަމެއް ނެތް އެމްޑީޕީގެ މެންބަރުންގެ ލިސްޓަކު. ފަހުން ފިންގާ ޕްރިންޓް ޖަހައިގެން ފޯމު ލާން ޖެހުނު ހިސާބުން އަޅުގަނޑުގެ ނަމެއް ނެތް. އެކަމަކު ފިންގާ ޕްރިންޓު ޖަހައިގެން ފޯމެއް ވެސް ހުށަހެޅިން. އެކަމަކު ޕްރޮސެސް ނުވެ އޮތީ،" ސައްޕެ ވިދާޅުވި އެވެ.\nއިނގިރޭސި ވިލާތުގައި ހުންނަވައިގެން ކުރީގެ ރައީސް މައުމޫން އަބްދުލްގައްޔޫމްގެ ވެރިކަން ބަދަލު ކުރުމަށް ސައްޕެ ވަނީ މުހިންމު ދައުރެއް އަދާކުރައްވައިފަ އެވެ. އެ ދުވަސްވަރު މީޑިއާގެ މިނިވަންކަން ނެތުމުން، އެމްޑީޕީގެ ޚަބަރުތަކާއި ރާއްޖޭގެ ސިޔާސީ މާހައުލު ބޭރުގެ މީޑިއާތަކުގެ ސަމާލުކަމަށް ގެނައުމަށް ވެސް ސައްޕެ ވަނީ ބޮޑު މަސައްކަތްތަކެއް ކުރައްވައިފަ އެވެ.\nއިތުރު ލިޔުންތައް ސިޔާސީ ޕާޓީ އަހުމަދު ޝަފީގު މޫސާ (ޑީއޯ ސައްޕެ) އެމްޑީޕީ\nމަރުވި މީހާ ޑިންގީން ފުންމާލީ މަޖަލަކަށް!\n23 hours ago 46\nމިނިސްޓަރު މަލީހުގެ "ހޯމްގާޑަން" ވަރަށް ތިޔާގި\n1 day ago 30\nރައުދާ މަރުވީ އަމިއްލައަށް: ކޮމިޝަން\nޑިންގީއަކުން ފުންމާލި މީހަކު މަރުވެއްޖެ\n13 hours ago 8\nމަހްލޫފްގެ ޚާއްސަ ހަދިޔާ ލަވައަކުން!\n22 hours ago 5\nމަރުވެފައި އޮތް މީހަކު ގެއެއްގެ ވައިގޮޅިން ފެނިއްޖެ\nThe Mauritius Commercial Bank (Maldives) Pvt Ltd\nPosted on: 13 November 2019\nSecurity Coordinator & Airport Services Agent\nPosted on: 14 November 2019\nThe Mauritius Commercial Bank (Maldives) Pvt Ltd In-House Legal Counsel 13 Nov 2019\nIsland Aviation Services Ltd Security Coordinator & Airport Services Agent 14 Nov 2019\nThe Mauritius Commercial Bank (Maldives) Pvt Ltd Customer Service Representative 13 Nov 2019\nThe Mauritius Commercial Bank (Maldives) Pvt Ltd Relationship Manager 13 Nov 2019\nBank of Ceylon Deputy Country Manager 14 Nov 2019


Hate Message Liyaanama Bayaku Konme Fadha Kamehves Kuranveethah!?\nޝަހީދު ހުސައިން އާދަމް ބިލްޑިންގް--ފައިލް ފޮޓޯ ރައީސް އޮފީސް\n29 އޭޕްރީލް 20177ކޮމެންޓް\n"ހޭޓް މެސެޖް" ލިޔާ ނަމަ ބަޔަކު ކޮންމެ ފަދަ ކަމެއްވެސް ކުރަން ވީތަ!؟\nމުޖްތަމައުގެ ތެރޭގައި ނަފްރަތު އުފެދޭ ގޮތަށް ނުވަތަ "ހޭޓް މެސެޖް" ލިޔާ މީހަކަށް ބަޔަކު ކޮންމެފަދަ ކަމެއްވެސް ކޮށްފާނެކަމަށް ރައީސް އަބްދުﷲ ޔާމީން ވިދާޅުވުމަކީ ވަރަށް ބޮޑު ވާހަކައެއްކަމަށް ފެނެއެވެ. އެފަދަ ވާހަކައެއް ރައްޔިތުންގެ އެންމެ އިސް ހާދިމް ވިދާޅުވުމަކީ ހަމަ އެންމެ ރަނގަޅު ވާހަކައެއްތޯ ސުވާލު ކުރަންޖެހެއެވެ. ނަމަވެސް ހިތާމައަކީ އެ ސުވާލު ކުރަން މި ޖެހެނީ ވެސް ނުހަނު ބިރުވެރިކަމާ އެކުގައެވެ. ސަބަބުތައް ބައިވަރު އެބަ ހުއްޓެވެ.\nރައީސް ނުވަތަ ރައްޔިތުންގެ އެންމެ މަތީ އިސް ހާދިމް އެފަދަ ވާހަކައެއް ވިދާޅުވުމަކީ ބިރުވެރިކަން އިތުރުވާނެކަމެއް ނޫން ބާއްވައެވެ. ނަފްރަތު އުފެދޭގޮތަށް ނުވަތަ "ހޭޓް މެސެޖް" ލިޔާ މީހަކަށް ބަޔަކު ކޮންމެ ފަދަކަމެއްވެސް ކޮށްފާނެކަމަށް ރައީސް ވިދާޅުވުމަކީ ހަމަ ހަގީގަތުގައިވެސް މައްސަލައެއް ނޫންތޯ އެވެ.\nގައުމުގެ ރައްޔިތުންގެ ތެރޭގައި ބައިބައިވުން އިންތިހާއަށް އޮތް ވަގުތެއްގައި އެއް ބަޔަކަށް ނަފްރަތުގެ މެސެޖެއްކަމަށް ބެލެވޭ މެސެޖް އަނެއް ބަޔަކަށް އެފަދައިން ގަބޫލުނުކުރެވިދާނެ އެވެ. ނަމަވެސް ހަގީގަތްވާނީ ހަގީގަތަށެވެ. އެކަން ބަދަލެއް ނުކުރެވޭނެއެވެ.\nރައްޔިތުންގެ އެންމެ އިސް މަގާމުގައި ހުންނަވާ ބޭފުޅަކަށް ނުދެއްކޭނެ ވާހަކަ އާއި ނުކުރެވޭނެ ކަންކަން ހުންނާނެ ނޫން ބާއްވައެވެ. އެއީ ރައީސް ޔާމީނެއް ރައީސް މައުމޫނެއް ރައީސް ނަޝީދެއް ރައީސް ވަހީދެއް ކިޔާނެކަމެއް ނެތެވެ. ބައެއް ފަހަރު މަގާމުގެގޮތުން ނުދެއްކޭނެ ވާހަކަ އާއި ނުކުރެވޭނެ ކަންކަން ހުންނަ ވާހަކަ އަބަދުވެސް މީހުން ދައްކައެވެ. އެގޮތުން ނަފްރަތު އުފެދޭގޮތަށް މެސެޖް ލިޔާ މީހަކަށް ބަޔަކު ކޮންމެފަދަ ކަމެއްވެސް ކޮށްފާނެކަމަށް ވިދާޅުވުމަކީ ރައީސްކަން ކުރައްވާ ބޭފުޅަކަށް ދެއްކޭނެ ވާހަކައެއް ކަމަށް ނުފެނެއެވެ.\nރައީސް އެ ވާހަކަ ވިދާޅުވިއިރު އެވާހަކަ ވިދާޅުވެގެން ލިބިދާނެ ގެއްލުމާއި ފައިދާ އަކީވެސް ކޮބައިތޯ ބަލައިލަން ޖެހެއެވެ. މި ސުވާލަށް ޖަބާވު ދެވޭނީ އެކަމުގެ ތަޖުރިބާކާރުންނަށެވެ. ނަމަވެސް ގައުމުގެ ހަމަޖެހުން ގާއިމް ކުރުމަށްޓަކައި ނުކުރެވޭނެ ކަންކަމާއި ނުދެއްކޭނެ ވާހަކަ ވެސް ހުންނާނެ އެވެ.\nދައުލަތެއްގެ ގޮތުގައި ގައުމެއް ހިންގާއިރު ނަފްރަތު އުފެދޭ ގޮތަށް މެސެޖް ލިޔުމުން އެ މެސެޖް ލިޔުނު މީހަކަށް އަދަބު ދިނުމަކީ ފަރުދުންގެ ޒިންމާއަކަށް ވެއްޖެ ނަމަ، ޖަންގަލީގެ އުސޫލާ ތަފާތެއް އޮތް ކަމަކަން ނުފެނެއެވެ. ނަމަވެސް އިންސާނީ ދަރިފަސްކޮޅުގެ އާންމު އުސޫލަކީ އިންސާފުވެރިކަމާއެކު ކުށްވެރިންނަށް އަދަބު ދިނުމެވެ. އަދި ހަމަޖެހިފައިވާ ނިޒާމުގެ ތެރެއިން އަދަބުދީ އިންސާފު ގާއިމުކުރުމެވެ.\nސުވާލަކީ ރައީސްގެ ވާހަކަފުޅުން ބާރު ލިބެނީ އެމަގަށް ބާއްވައެވެ. ނުވަތަ ލިބިގެންދާ މެސެޖަކީ މަންފާ ކުރާ ފަދަ މެސެޖެއްތޯ ވެސް ސުވާލު ކުރަންޖެހެއެވެ. ނަމަވެސް މި ސުވާލުތަކަށް ފަސޭހައިން ޖަވާބެއް ނުލިބޭނެއެވެ. ސަބަބުތައް ގިނަ ކަމުންނެވެ.\nމިލިޔުން ލިޔަމުންދާއިރު އުފެދޭ ސުވާލަކީ ރައީސް އެ ވިދާޅުވާ ފަދަ މެސެޖަކަށް މި ލިޔުން ވެދާނެ ބާއްވަ އެވެ. އިންސާނުންނަކީ ކުށްކުރެވޭ ބަޔަކަށްވާ ހިނދު ކުށުން ބަރީއަވުމަށާއި އިސްލާހު ވުމަށް ފުރުސަތު ލިބެންޖެހޭނެއެވެ. އަދި ގައުމެއްގެ ގޮތުގައި މި ގައުމު ހިނގާ ނަމަ މީހުންގެ ނަފްރަތު ލިބޭ މެސެޖް ލިޔާ މީހާ އަށް އަބަދު ދޭ ބަޔަކީ އާދައިގެ ރައްޔިތުންނަށްވާ ނަމަ ދެން ކުރާނެ ކަމެއް ނެވެ.\nއެކާވީސް ވަނަ ގަރުނުގައި ކަންކަން ކުރަން ޖެހޭނީ އެގޮތަކަށް ނޫނެވެ. ކަން ކުރަންވާނީ އެކަންކަން ކުރަން އޮންނަ މަގުންނެވެ. ރާއްޖޭގައި ކަންކަން ހިންގަންޖެހޭނީ އިސްލާމްދީނުގައި ހުރި އުސޫލުތަކާއެއްގޮތަށް އިންސާނުން ގަބޫލް ކުރާ ތަހުޒީބީ މަގުން ނެވެ. ނަފްރަތުގެ މެސެޖެއް ލިޔާ ނަމަ އެ މެސެޖަކީ މުޖުތަމުގެ ހަމަޖެހުމަށް އޮތް ބިރެއްކަމަށް ވާނަމަ އެކަން ކުރި މީހާ އާ މެދު ފިޔަވަޅު އަޅަންޖެހޭނެވެ.\nއެ މީހާ އާ މެދު ފިޔަވަޅު ނާޅާ ދޫކޮށްލާފައި ހުއްޓާ އެކަމުގެ އިންސާފު ގާއިމް ކުރަން އެހެން ބަޔަކު ނުކުންނަން ޖެހޭ ހިސާބަށް ގައުމުގެ ކަންކަން ގޮސްފައިވާ ނަމަ މި ގައުމަކީ މިއަދުގެ ދުނިޔޭގައި ކިހާ ހިސާބެއްގައި އޮތް ގައުމެއްތޯ އަހައިނުލާނެ މީހަކު ހުންނާނެ ބާއްވަ އެވެ.\nމުޖްތަމައުގެ ތެރޭގައި ނަފްރަތު އުފެދޭ ގޮތަށް ނުވަތަ "ހޭޓް މެސެޖް" ލިޔާ މީހުންނާ ސުވާލުކޮށް އެކަންކަން ރަނގަޅު ކުރުމުގެ ހުނަރާއި ބާރުވެރިކަމާއި ކެރުން މިގައުމުގެ މުއައްސަސާތަކުގައި ނެތީތޯ މިއީ މިއަދު އުފައްދަންޖެހޭ ސުވާލެކެވެ. އެފަދަ މެސެޖް ލިޔާ މީހުންގެ އުނދަގޫ ރައްޔިތުންނަށް ނުވަތަ ރައްޔިތުންގެ ތެރެއިން ބަޔަކަށް ބޮޑުވެގެން އުޅޭއިރު ފިޔަވަޅު ނޭޅުމަކީ ބޮޑުވެގެންވާ މައްސަލަ އެކެވެ.\nމުޖްތަމައުގެ ތެރޭގައި ނަފްރަތު އުފެދޭގޮތައް ނުވަތަ "ހޭޓް މެސެޖް" ލިޔާ މީހަކަށް ރައީސް އެވިދާޅުވާގޮތަށް ބަޔަކު ކޮންމެފަދަ ކަމެއްވެސް ކުރާ ހިސާބަށް ނުގޮސް މައްސަލައަށް ދާއިމީ ހައްލެއް ހޯދުމަކީ ކަމާބެހޭ މުއައްސަސާތަކުގެ އެންމެމަތީ މަސްލަހަތަށް ހަދަންޖެހެއެވެ. އެހެން ނޫން ނަމަ ހިތާމަވެރި އެތައް ކަމަކާ ކުރިމަތިލާން ޖެހުމުގެ ބިރު މިހާރު ނެތް ބާއްވައެވެ.\nކުށްވެރިން އިޖުތިމާއީ ހިޔާލު ރައީސް ޔާމީން ފުލުހުން\nދެންވެސް " ހޭޓް މެސެޖް" ނުލިޔާތި. ރައީސް އެވިދާޅުވާހެންވެދާނެ.\nރައީސަކު ދައްކައިގެން ނުވާނެ ވާހަކަވެސް ހުންނާނެ، ހިތާމައީ މިހާރަކަށް އަައިސް އެފަދަ ގިނަ ވާހަކަ ރައީސްގެ ފުށުން އަޑުއިވޭކަން. އެހެންކަމުން ހަނދާންވަނީ މުސްކުޅި ހަރުބަހެއް، "އެ ކަންވާރަކުން ނުކުންނާނީ އެ ކަންވާރެއްގައި ހުރި އެއްޗެކޭ".\nމީޑިޔާތަކުން ވާހަކަ ގެނެސްދެވޭ ގޮތާ ރާގާ މަގްސަދު ހުރީ ކިހިނެތްތޯ. ނަފްރަތު އުފެދޭ ހުރިހާ ގޮތަކަށް މީޑިއާތަކުން ހަބަރު ގެންނަނީވެސް\nވަރައްބޮޑު ގޯހެއް ރައީސް އެހެދީ..ކުށްކުރުމައް ހިތްވަރުދީފައި މިއޮތީ..\nހޭޓް މެސެޖް ލިޔެގެން އެއްވެސް މީހަކު ފުލުހަށް ހާޒިރުކޮށްފަ ވޭތޯ. ދީނަށް ފުރައްސާރަކޮށް ސޯސަލް މީޑިޔާގަ މިނިވަންކަމާއެކު އެއްޗެހި ނުލިޔެވޭނެކަމަށް ބުނިއިރު އެއިން އެކެއްގެ ތަހުގީގެއް ހިންގާފަވޭތޯ.\nއެން.ޑީ.ޕީ އަށް އެކަނިތަ ދުލުގެ މނިވަންކަން އޮންނަންވީ./ 2018 ޔަގީން\nދީނައް ފުރައްސާރަ ކުރުމުގެ ނަތީޖާ ހިތި ވާންޖެހޭނެ އަބުރާ ބެހުމައް ވުރެ


Roaga in rahkatherivun farudhee zinma!\nރިޕޯޓު - މޫސުމީ ރޯގާ\nރޯގާ އިން ރައްކާތެރިވުން، ފަރުދީ ޒިންމާ!\nރާއްޖޭގައި މިދުވަސް ވަރު ދަނީ ހަލުއިކަމާ އެކު ރޯގާ ފެތުރެމުން\nމިރޯގާތަކުގެ ތެރޭގައި އިންފްލުއެންޒާ އެޗްވަންއެންވަން ހިމެނޭ\nއައިޖީއެމްއެޗް އަދި އޭޑީކޭގައި ވަނީ ފްލޫ ކްލިނިކްތައް ގާއިމުކޮށްފައި\nކ. މާލެ 18 މާރޗް 2017 | ހޮނިހިރު 19:06 5,187\nފްލޫ ކްލިނިކްގައި ގާއިމްކޮށްފައިވާ ފާމަސީ - މުހައްމަދު ޝަރުހާން\nމިދުވަސް ވަރު ރާއްޖޭގައި ދަނީ އާއްމުކޮށް ފެތުރޭ މިންވަރަށް ވުރެ އިތުރަށް އަރިދަފުސްރޯގާ އާއި ވައިރަލް ހުންތައް ފެތުރެމުންނެވެ. މިއީ ހަމަ ގައިމުވެސް ރައްޔިތުން ކޮންމެހެން ސަމާލުވާން ޖެހޭ ކަމަކަށްވާ އިރު މިފަދަ ރޯގާތައް ފަސޭހަ ކަމާ އެކު ފެތުރުމަށް މަގުފަހިވާ ސަބަބުތަކަށް ބަލާލަން ޖެހެއެވެ.\nރާއްޖޭގައި ވެސް އަދި ދުނިޔޭގެ އެހެން ގައުމުތަކުގައި ވެސް އަރިދަފުސް ރޯގާ އާއި ނޭވާލާ ނިޒާމުގެ ތެރެއިން ޖެހޭ ތަފާތު އެހެނިހެން ރޯގާތައް ފިނި މޫސުމާ ދިމާކޮށް އިތުރުވެގެންދެ އެވެ. މިއީ އާއްމުކޮށް އުޅޭ ބަލިތަކެއް ނަމަވެސް މިރޯގާ ހޫނު މޫސުމަށް ވުރެ ފިނި މޫސުމުގައި އިތުރެވެ.\nހެލްތު ޕްރޮޓެކްޝަން އޭޖެންސީ އެޗްޕީއޭ އިން އާއްމުކޮށްފައިވާ ތަފާސް ހިސާބުތަކަށް ބަލާ އިރު މިދިޔަ ތިން އަހަރު ވެސް މިދުވަސް ވަރަކީ ރާއްޖޭގައި ރޯގާ ގިނަ ދުވަސް ވަރެކެވެ. އެހެން ނަމަވެސް 2015 ވަނަ އަހަރާއި 2016 ވަނަ އަހަރަށް ވުރެ ވެސް މިއަހަރު ބަލިޖެހޭ މީހުން ނުވަތަ ބަލިޖެހިފައިވާ ކަން ރިޕޯޓް ކުރާ މީހުން ވަނީ ގިނަވެފަ އެވެ.\nއިންފްލުއެންޒާ އެޗްވަންއެންވަން 2009 ވަނަ އަހަރުން ފެށިގެން ފެތުރެން ފަށާފައިވާ އިރު، މި ބަލި އޭގެ ފަހުން ދުނިޔޭގެ ހުރިހާ ހިސާބެއްގައި ވެސް މޫސުމީ ބައްޔެއްގެ ގޮތުގައި އުޅެ އެވެ. މި ބަލި އުޅޭކަން ރާއްޖޭގައި ދެނެގަނެވިފައި ވަނީ 2015 ވަނަ އަހަރު އެވެ. އޭރު ބަލި ހުރިކަން ދެނެގަނެފައި ވަނީ އިންފްލުއެންޒާ ވެކްސިން ރާއްޖެއަށް ގެނައުމަށްޓަކައި އެ ބަލި ރާއްޖޭގައި އުޅޭތޯ ނުވަތަ ނޫޅޭތޯ ބެލުމަށެވެ. މީގެ ކުރިން މި ބަލި ހުރިކަން ދެނެގަތުމަށް ރާއްޖޭގައި ޓެސްޓެއް ހެދިފައެއް ވެސް ނުވެ އެވެ. އެހެން ކަމުން ރާއްޖޭގައި މިބަލި ފެތުރެންފެށީ ސީދާ 2015 ވަނަ އަހަރުއޭ ބުނެވޭކަށް ނެތެވެ.\nމިހާރު މިފެތުރޭ ރޯގާތަކުގެ ތެރެއިން އެޗްވަންއެންވަން ވައިރަސް ޖެހިފައިވާ، މީހުން ނިސްބަތުން މަދު ނަމަވެސް، އެހެން ރޯގާތަށް ވެސް ރާއްޖޭގައި ދަނީ ފެތުރެމުންނެވެ. އަދި އެބަލިތަކާ ގުޅިގެން ހާލުދެރަވެ، އެޑްމިޓްކޮށްފައިވާ މީހުން ތިބިކަން އެޗްޕީއޭ އިން ވަނީ ހާމަކޮށްފަ އެވެ. މިފަދަ ރޯގާތަކުގައި ބޮޑު ވަރުވަނީ، ފުއްޕާމޭގެ އިންފެކްޝަން ޖެހި މީހާއަށް ނޭވާލުމަށް އުނދަގޫވާ ލެވެލްއަށް ކަންތައް ދިއުމުންނެވެ.\nފިނި މޫސުމާ ދިމާކޮށް ފެތުރޭ މި ރޯގާތައް ފެތުރުމުގެ ސަބަބުތަކުގެ ތެރޭގައި ފިނި މޫސުމުގައި އިރުގެ އަލި މަދުވެ އިންސާނުންގެ ހަށިގަނޑުން ވިޓަމިން ޑީ މަދުވުމަށް މަގުފަހިވުން ހިމެނެއެވެ. މިކަމުގެ ސަބަބުން އިންސާނުންގެ ދިފާނީ ނިޒާމްގެ ބާރު ކުޑަ ކޮށްލައެވެ.\nއިންފްލުއެންޒާ ފަދަ ބަލިތައް ކޮންމެ އަހަރަކު ގާތްގަނޑަކަށް ފަސް މިލިއަން މީހުންނަށް ޖެހޭ އިރު ދެ ލައްކަ ފަންސާސް ހާސް މީހުން މިބަލީގައި މަރުވެއެވެ. މިގޮތަށް މެދުވެރިވުމަށް ދިމާވާ ސަބަބަކީ އިންފްލުއެންޒާ ފަތުރާ ވައިރަހަކީ ވަރަށް ފަސޭހަ އިން ބަދަލުވާ ވައިރަސްއަކަށް ވުމާ އެކު އެ ވައިރަސް އަށް ހަށިގަނޑު ހޭނުމަށް ފުރުސަތު ނުލިބުމެވެ. އެގޮތުން މި އަހަރު ޖެހޭ އިންފްލުއެންޒާގެ ވައިރަސް، އަންނަ އަހަރު ޖެހޭ އިންފްލުއެންޒާގެ ވައިރަސްއާ ތަފާތު ވެދާނެ އެވެ. އަދި އެ ވައިރަހަށް ހަށިގަނޑުގެ ނުހޭނި ދާނެ އެވެ. މިކަމުގެ ސަބަބުން ދިފާއީ ނިޒާމު ބަލިކަށި ކޮށްލާ، ބަލިން މީހާ އަށް އަސަރު ކުރާ މިންވަރު އިތުރުވެ އެވެ. މި ސަބަބާ ހެދި މި ބައްޔަށް ވެކްސިން ތައްޔާރުކުރުމަށް ވެސް އޮންނަނީ އުދަގޫތަކާ ކުރިމަތިވެފަ އެވެ. އަދި ވައިރަހަށް އަންނަ ބަދަލުތަކަށް ބަލާ ކޮންމެ ފަހަރަކު އެ ވައިރަހަކާ ގުޅޭ ގޮތަށް ވެކްސިން ބަދަލު ކުރަންޖެހެ އެވެ.\nއެޗްޕީއޭ އިން ހާމަކޮށްފައިވާ ގޮތުގައި އިންފްލުއެންޒާގެ ވެކްސިން ޖެހުމުން ބަލިން ރައްކާތެރިވެވޭނީ ގާތްގަނޑަކަށް 60 ޕަސެންޓް ކަމަށާއި މި ވެކްސިންގެ ފުރިހަމަ އިމިއުނިޓީ، ނުވަތަ ބަލިން ރައްކާތެރިވެވޭނީ ވެކްސިން ޖަހާތާ މަދުވެގެން ދެ ހަފްތާގެ ތެރޭގަ އެވެ.\nބަލިން ރައްކާތެރިވުމަށް ވެކްސިންގެ އިތުރުން އަމިއްލަ ހަށިގަނޑުގެ ސާފުތާހިރު ކަމަށް ސަމާލުވާންޖެހޭ އިރު ކޮންމެ ރައްޔިތަކު ވެސް މިފަދަ ބަލިތަކުން ސަލާމަތްވުމަށް ފަރުދީ ޒިންމާ ނަގަންޖެހެއެވެ. ބަލިން ރައްކާތެރިވުމަށްޓަކައި މިފަދަ މޫސުމީ ރޯގާތަކަށް ހުރިހާ ފަރާތްތަކުން ވެސް ހާއްސަ ސަމާލުކަމެއް ދޭން އެބަ ޖެހެއެވެ. ކުރިއަށް މި ފެށޭ މެއި މަހާއި އޭޕްރީލް މަހަކީ އާއްމުކޮށް ރާއްޖޭގައި ޑެންގީ ހުން ގިނަވާ ދުވަސްވަރެއް ކަމުން އެކަމަށް ވެސް މިހާރުން ފެށިގެން ރައްކާތެރިވާންޖެހެއެވެ. އެގޮތުން ގޭގޭގައި ފެންހަރުލާ ޒާތުގެ ތަކެތި ނުބެހެއްޓުމަކީ ކޮންމެ މީހަކަށް ވެސް ކުރެވޭނެ ކަމެކެވެ. އަދި މިހާރު ފެތުރެމުންދާ، ރޯގާތަކާ ގުޅިގެން މީހުން ގިނައިން އުޅޭ ސަރަހައްދުތަކަށް ކުޑަކުދިން ގޮވައިގެން ނުދިއުމާއި، ހުން އައިސް ތިން ދުވަސް ވެއްޖެ ނަމަ ޑޮކްޓަރަށް ދެއްކުމާއި، ހުން އައުމުން ގިނައިން ދިޔާ އެއްޗެހި ބުއިމަކީ ވެސް ކޮންމެ ރައްޔިތަކަށް ވެސް ކުރެވިދާނެ ކަންކަމެވެ.


REPORT: Chuttyah Fulidhoo'ah dhaan feshi dhathuru, anhenun maruve kuda dharifulhu gehlun! | ThePress\n17 October 2021, 07:04\n10 މީހުންނާއެކު ދޮށީ ދަރިފުޅު ސަލާމަތް ވި\nނާހިދާގެ ހަށިގަނޑު މާލެ ގެނައުމުގެ މަސައްކަތް ދަނީ ކުރަމުން\nގެއްލުނު4އަހަރުގެ ދަރިފުޅު އަދިވެސް ނުފެނޭ\nވ. ފުލިދުއަށް ދަތުރު ކުރަނިކޮށް ލޯންޗް ދިޔަވެ ހިނގި ހާދިސާގައި މަރުވި ނާހިދާ (ކ) އާއި ގެއްލިގެން ހޯދަމުން ދާ އޭނާގެ4އަހަރުގެ ދަރިފުޅު ---\nނާހިދާއާއި އޭނާގެ އާއިލާ ދަތުރު ކުރަމުން ދިޔައީ ޗުއްޓީއަށް ވ. ފުލިދުއަށެވެ. މޫސުން ގޯސް ނަމަވެސް ވ. އަތޮޅު ފެރީގައި ދަތުރަށް ފުރީ ނާހިދާއާއި އޭނާގެ ފިރިމީހާއާއި2ދަރިންވެސް ގޮވައިގެންނެވެ.\nމާލެއިން ފުރައިގެން ދަތުރު ދެބައި ވެ، ވ އަތޮޅު އޮޅުވެލި ރިސޯޓާ ހަމައިން ދިމާވި ހިތާމަވެރި ހާދިސާއަކީ އުމުރުން 33އ ގެ މަރިޔަމް ނާހިދާއާއި އުމުރުން 4އ ގެ ދަރިފުޅު ޖުޔަލް ޖިނާހުއާ ވަކިވާން ޖެހިދާނެ ވަގުތުކަން އެކަކަށްވެސް ނޭނގޭނެއެވެ. ތަގުދީރުގައި ނެތް ކަމެއް ނުވާނެ ކަން އެންމެންނަށްވެސް އެނގެއެވެ. އެހެނަސް ތަދުބީރު ކުރެހި ޕްލޭންގައި ކަންވެ ނިމިދާނީ އެހެންކަން އެނގޭނަމަ ޔަގީނުންވެސް އެ ދަތުރަށް ނާހިދާއާއި އާއިލާ ނޭރީހެވެ.\nމާލޭ މީހަކާއި ފުލިދޫ މީހަކަށް ލިބުނު، މ. ގްރީން ޕީޑް މަރިޔަމް ނާހިދާ (33 އ)، މީގެ އަހަރުތަކެއް ކުރިން ފެލިދޫ މީހަކާއެކު ޒަވާޖީ ހަޔާތެއް ފަށައިފާ ވާއިރު އެ ކައިވެންޏަށް މިހާރު ވަނީ2ކުދިން ލިބިފައެވެ. ނާހިދާގެ ފިރިމީހާ މަސައްކަތް ކުރަނީ ވ. ފުލިދޫ އިންޖީނުގޭގައެވެ. ނާހިދާއާއި ދަރިން ދިރިއުޅެނީ މާލޭގައެވެ. ލިބޭ ޗުއްޓީއެއްގައި މާލެ އައިސް ނާހިދާއާއި ދަރިން ގޮވައިގެން ރަށަށް ދިއުމަކީ ނާހިދާގެ ފިރިމީހާ އަބަދުވެސް ކުރާކަމެކެވެ.\nވ. އަތޮޅު ފެރީ، ފުލިދުއަށް ދަތުރު ކުރަނިކޮށް އޮޅުވެލި ރިސޯޓް ކައިރިން ހާދިސާ ހިނގި ތަނާއި ލޯންޗު ގެންގޮސް ވެއްދި ގުރައިދޫ ފެންނަ ކުރެހުމެއް\nލޯންޗަށް ޖެހި ބިޔަ ރާޅާއެކު ވީ ކިހިނެއް؟\nނާހިދާގެ ފިރިމީހާ އަކީ ފުލިދޫ އިންޖީނުގޭގާއި މަސައްކަތް ކުރަމުން އަމިއްލަ ކެފޭއެއްވެސް ހިންގާ މީހެކެވެ. ކޮންމެ ޗުއްޓީއެއްގައި އަނބިދަރިން ގޮވައިގެން އޭނާ ރަށަށް ދެއެވެ. މި އަހަރު ސްކޫލް ކުދިންގެ ފުރަތަމަ ޓާމުގެ މިޑް ބްރޭކްގައި ރަށަށް ގެންދިއުމަށް ނާހިދާގެ ފިރިމީހާ މާލެ އައީ މިދިޔަ ބުރާސްފަތި ދުވަހުއެވެ. އިއްޔެ ގާތްގަނޑަކަށް ހަވީރު 4:15 ހާއިރު މާލެއިން ފުލިދުއަށް ދިއުމަށް، ނާހިދާގެ ދެމަފިރިން ފުރީ އެ ދެމަފިރިންގެ ލޮލުގެ ނޫރުކަމުގައިވާ7އަހަރުގެ ދަރިފުޅު ޖައިޝް ޖިނާހުއާއި4އަހަރުގެ ދަރިފުޅު ޖުޔަލް ޖިނާހު ގޮވައިގެންނެވެ. ވ. އަތޮޅަށް ދަތުރުކުރާ 29 މީހުންގެ ޖާގައިގެ "ޑްރީމް ސްޕީޑް 2" ފެރީ ލޯންޗުގައި 12 މީހުންނާއެކު މާލެއިން ފުރިއިރުވެސް މޫސުން ވަރަށް ގޯހެވެ.\nވ. އަތޮޅަށް ދަތުރު ކުރަނިކޮށް ލޯންޗެއް ބަންދުން ޖަހާލި ހާދިސާގައި ގެއްލުނު ނާހިދާގެ ހަގު ދަރިފުޅު (ވ) އަދި ދޮށީ ދަރިފުޅު (ކ)\nލޯންޗުގައި7އަހަރުގެ ދަރިފުޅު އިނީ ނާހިދާގެ ފިރިމީހާގެ އުނގުގައެވެ. އަދި4އަހަރުގެ ދަަރިފުޅު އިނީ ނާހިދާގެ އުނގުގައެވެ. ސަން ސިޔާމް އޮޅުވެލި ރިސޯޓު ކައިރިން ކަނޑު ގަދަވެ ރާޅު ބޮޑުވެ ވައި ބާރުވެ ލޯންޗަށް ހިފަހައްޓާލެވޭ ވަރެއް ނުވެއެވެ. އިސާހިތަކު ލޯންޗުގެ ހަލް ފަޅައިގެން ދިޔަކަހަލަ އިހުސާސަކާއެކު އިތުރަށް ކުރިއަށް ދާން ނުކެރި ކައްޕި ލޯންޗް އަނބުރާލިއެވެ.\nއެ ވަގުތު ކޮޅު!\nއަނބުރާލި ލޯންޗުގެ ބިއްލޫރިގަނޑު ތަޅައިގެން ދިޔުމާއި ޖެހި ބޮޑު ރާޅާއެކު ފަހަތު ސަތަރިގަނޑު ފަޅައިގެންގޮސް ދަތުރުކުރި3މީހަކު ކަނޑަށް ވެއްޓުނީ ރާޅުން ލޯންޗު ނައްޓާލަން ކައްޕިއަށް ފަޅި ސިކުންތެއްވެސް ނުލިބިއެވެ. ކުރިމަތިން އައި ރާޅާއެކު ލަގެޖުތަކއެކު ނާހިދާ އުރައިގެން އިން4އަހަރުގެ ދަރިފުޅުވެސް ވިއްސައިގެން ގޮސް ލޯންޗުގެ ފަހަތު ސަތަރުގަނޑު ފަޅައިގެން ދިއުމާއެކު އެ ދަރިފުޅު ވެއްޓުނީ މޫދަށެވެ. އެ ރާޅުގެ ބާރު މިނުގައި ނާހިދާވެސް މޫދަށް ވެއްޓުނެވެ. މިހާދިސާގައި އެ ދެމަފިރިންގެ7އަހަރުގެ ދަރިފުޅު ސަލާމަތް ވިއެވެ.\nނާހިދާއާއި ދަރިފުޅު މޫދަށް ވެއްޓުމާއެކު އެ ދެމައިން ސަލާމަތް ކުރަން އޭނާގެ ފިރިމީހާ މޫދަށް ފުންމާލިއެވެ. އަދި އެ ހާދިސާގައި އިތުރު މީހަކުވެސް މޫދަށް ވެއްޓުނެވެ. ނަމަވެސް އޭނާ ސަލާމަތް ވިއެވެ. ނާހިދާގެ ފިރިމީހާއަށް ނާހިދާ އަތުޖެހުނު ނަމަވެސް،4އަހަރުގެ ޖުޔަލް ލޮލަށް ފެނި ގެއްލި ދިޔައީ އަތު ނުޖެހިއެވެ.\nކަނޑުމަތީގެ އެ ނުރައްކާ ބިޔަ ރާޅުތަކުގެ ތެރޭގައި އެ ހިތްދަތި ހާދިސާ ހިނގާ، ގެއްލުނު ކުޑަދަރިފުޅު އަދިވެސް ނުފެނެއެވެ. ނަމަވެސް ނާހިދާ ނަގައިގެން ފުރާނަ ނެތް މަސްގަނޑު ލޯންޗުގައި ގުރައިދުއަށް ގެންދިޔައެވެ. ކަނޑުން ނެގި އިރު ނާހިދާގެ ބޯ އޮތީ ފަޅައިގެން ގޮސްފައިވާ ކަމަށް އާއިލާއިން ވަނީ "ދަ ޕްރެސް" އަށް ކަށަވަރު ކޮށްދީފައެވެ. ނާހިދާގެ ފުރާނަ ދިޔައީ ފިރިމީހާ ޖިނާހުގެ އަތްމައްޗަށެވެ.\nމިހާތަނަށް ކުރި މަސައްކަތުން އަދި ކުރަމުން އަންނަ މަސައްކަތުން ނާހިދާގެ4އަހަރުގެ ދަރިފުޅު ފެނިފާ ނުވާއިރު އެމްއެންޑީއެފުން ވަނީ އެކުއްޖާ ފެނިއްޖެނަމަ އަންގަން އެދިފައެވެ. އެމްއެންޑީއެފުން ވަނީ އެ ކުއްޖާ ގެއްލުނު އިރު ލައިގެން ހުރީ ކަޅުކުލައިގެ ޓީޝާޓެއް ކަމަށްވެސް ބުނެފައެވެ.\nޑްރީމް ސްޕީޑް 2" ލޯންޗުގެ ބިއްލޫރިގަނޑު ތެޅިފައި\nމި ހިތާމަވެރި ހާދިސާގައި އެކި ވަރުގެ އަނިޔާލިބުނު4މީހަކަށް ގުރައިދޫ ސިއްހީ މަރުކަޒުން އަންނަނީ ފަރުވާ ދެމުންނެވެ. އޭގެ ތެރެއިން އެކެއްގެ ބޯ ފަޅައިގެން ގޮސްފައި ވާއިރު، ދެވަނަ މީހާގެ ފަޔަށް އަދި ތިންވަނަ މީހާގެ ކަކުލަށް ޒަހަމްތައް ލިބިފައިވާ ކަމަށް އެ މަރުކަޒުގެ މެނޭޖަރު އިބްރާހީމް ޝާދު ވަނީ ވިދާޅުވެފައެވެ.\n"ދަ ޕްރެސް" އަށް މިކަމާ ގުޅިގެން އެންމެފަހުގެ މައުލޫމާތު ހިއްސާކުރައްވަމުން ގުރައިދޫ ކައުންސިލްގެ ރައީސް ހުސައިން ޔާމީން މުހައްމަދު ވިދާޅުވީ ނާހިދާގެ ހަށިގަނޑު މާލެ ގެންދިއުމުގެ މަސައްކަތްތައް ކުރަމުން އަންނަ ކަމަށާއި މޫސުން ތަންދޭނަމަ މިއަދު މާލެ ގެންނާނެ ކަމަށެވެ. އަދި އަނިޔާވެގެން އެ ރަށު ސިއްހީ މަރުކަޒުގައި ފަރުވާދިން މީހުން މިހާރު ދޫކޮށްލުމުގެ މަސައްކަތް ކުރަމުން އަންނަ ކަމަށްވެސް ޔާމީން ވިދާޅުވިއެވެ. މީގެ އިތުރުން ޔާމީން ވިދާޅުވީ ނާހިދާގެ އާއިލާއިން ގުރައިދޫއަށް ދަތުރުކުރާ ކަމުގެ މައުލޫމާތުވެސް ލިބިވަޑައިގެންފައިވާ ކަމަށެވެ.\nއާއިލާއާއި ރައްޓެހިންގެ ބަސް\nނާހިދާއަކީ ވަރަށް ހިތްހެޔޮ މަޖާ މިޒާޖެއްގެ މީހެއްގެ ގޮތުގައި އާއިލާއިން ސިފަކުރާއިރު އޭނާގެ ކުއްލި މަރުގެ ހަބަރާއެކު ފުން ހިތާމައެއް ތަހައްމަލު ކުރަމުން ދާ އޭނާގެ ބޮޑުދައިތަ "ދަ ޕްރެސް" އަށް މައުލޫމާތު ދެމުން ބުނީ ނާހިދާއަކީ ވަރަށް އޯގާތެރި، ހިތްހެޔޮ، އަދި މީހުންނަށް އެހާމެ ރަނގަޅު މީހެއް ކަމަށެވެ. ނާހިދާގެ ބޮޑުދައިތަ އިތުރަށް ވާހަކަދައްކަމުން ބުނީ ނާހިދާގެ ކޮއްކޮ ވެސް މަރުވީ މިފަދަ ހާދިސާއެއްގައި ގެނބިގެން ކަމަށެވެ. ނާހިދާގެ ކޮއްކޮ މަރުވީ ފުލިދޫގައި އާއިލާ ބަޔަކާ އެކު ރަށުގެ ތުނޑިއަށް އެރި އުޅުމުގެ ތެރޭގައި ހިނގި ހާދިސާއެއްގައެވެ.\nވ. އޮޅުވެލި ރިސޯޓު ކައިރިން ލޯންޗެއް އަޑިއަށް ދިޔަ ހާދިސާގައި ނިޔާވި އުމުރުން 33 އަހަރުގެ ނާހިދާ ކ. ގުރައިދޫ ހެލްތު ސެންޓަރަށް ގެންގޮސްފައި / ފޮޓޯ: ދަ ޕްރެސް\nނާހިދާގެ ހަށިގަނޑު މާލެ ގެނެވޭތޯ މަސައްކަތް ކުރާ ކަމަށް ބޮޑުދައިތަ ވެސް ވަނީ ފާހަގަ ކޮށްފައެވެ. އަދި ކުރިއަށްއޮތް5ވަރަކަށް ގަޑިއިރު ތެރޭގައި މޫސުން ތަންދީފިނަމަ ނާހިދާގެ ހަށިގަނޑު މާލެ ގެންނާނެ ކަމަށްވެސް ބޮޑުދައިތަ ވަނީ ބުނެފައެވެ.\nނާހިދާ ކައިވެނި ކުރުމަށް ފުލިދުއަށް ބަދަލުވުމަށް ފަހު އިދާރީ މުވައްޒަފެއްގެ ގޮތުގައި އެ ރަށު ސިއްހީ މަރުކަޒުގައި މަސައްކަތް ކުރިއެވެ. އަދި ނާހިދާ ވަނީ އެރަށު މީހުންގެ ލޯތްބާ އިހުތިރާމް ވެސް ހޯދާފައެވެ. ފުލިދޫއިން ނާހިދާ މާލެ ބަދަލުވެފައި ވަނީ މީގެ އަހަރެއްހާ ދުވަސް ކުރީންނެވެ.\n"ދަ ޕްރެސް" އަށް ނާހިދާގެ ވަރަށް ގާތް ރަހުމަތްތެރިއަކު ބުނީ އޭނާ ނާހިދާ ސިފަކުރާނީ "ޖަވާހިރެއްގެ" ގޮތުގައި ކަމަށެވެ. ނާހިދާއާއެކު ވަރަށް ގިނަ ވަގުތު އެކީގައި ހޭދަކޮށްފައި ވާނެ ކަމަށާއި ނާހިދާއަކީ ވަރަށް ހެޔޮ މިތުރެއް ކަމަށް އޭނާ ބުނެއެވެ. ކޮވިޑްގެ ޕެންޑަމިކް ތެރޭގައި ވަރަށް ގިނަ ދުވަސްތަކެއް ވަންދެން އެކީގައި ފުލިދޫ ޓާސްކް ފޯސްގައި މަސައްކަތް ކުރި ކަމަށާއި ނާހިދާއަކީ ކަމަށް ކަމޭ ހިތާ މަސައްކަތަށް ވަރަށް ފަރުވާތެރި މީހެެއް ކަމަށް ރަހުމަތްތެރިޔާ ވަނީ ކިޔައިދީފައެވެ.\nނާހިދާގެ މަރާއެކު އޭނާ ދަންނަ އެންމެން ވަނީ ފުން ހިތާމައެއްގައެވެ. ހާއްސަކޮށް މުޅި ފުލިދޫ ވަނީ މިހިތާމައިގާ ރޮއްވާލައިފައެވެ.\nމީގެ ދެ އަހަރެއް ކުރިން މިދިޔަ 2019 ވަނަ އަހަރު މިފަދަ ހާދިސާއެއް ހިނގާ އެއް އާއިލާއެއްގެ4މެންބަރުން ވަނީ މިދުނިޔެ ދޫކޮށްފައެވެ. އެ ހާދިސާވެސް ހިނގާފައި ވަނީ މިފަދަ މޫސުން ގޯސް ދުވަސްވަރެއްގައި ދަތުރު ކުރަނިކޮށެވެ. މި ހާދިސާވެސް ހިނގާފައި މިވަނީ ކުރިއަށް އޮތް3ދުވަހު މޫސުން ގޯސްވާނެ ކަމަށް ލަފާކޮށް މޫސުމާ ބެހޭ އިދާރާއިން އެލާޓުތައް ނެރެމުން ދަނިކޮށެވެ. މިފަދަ ހާދިސާތައް މަދުކުރެވޭނީ ކަމާބެހޭ އިދާރާތަކުންދޭ އިރުޝާދުތަކަށް ބޯލަބައިގެންނެވެ. އަދި ދަތުރުފަތުރު ކުރުމުގައި އޮންނަ އުސޫލުތަކާ އެއްގޮތަށް އަމަލުކުރުމުންނެވެ.\nހަބަރު ރިޕޯޓް ކ. ގުރައިދޫ ކަނޑުމަތީގެ ހާދިސާ މަރު


މުޢިއްޒު، ތުރުކީގެ ގުންގޮރެން ޑިސްޓްރިކްޓްގެ މޭޔަރާ ބައްދަލުކުރައްވައިފި | Sangu News\nމުޢިއްޒު، ތުރުކީގެ ގުންގޮރެން ޑިސްޓްރިކްޓްގެ މޭޔަރާ ބައްދަލުކުރައްވައިފި\n12 ސެޕްޓެމްބަރ 2021 - 09:43\nމާލޭ ސިޓީގެ މޭޔަރ ޑރ.މުޙައްމަދު މުޢިއްޒު، ތުރުކީވިލާތަށް ކުރައްވާ ކައުންސިލްގެ ރަސްމީ ދަތުރުފުޅުގައި ތުރުކީވިލާތުގެ ގުންގްރެން ޑިސްޓްރިކްޓްގެ މޭޔަރ ބުންޔާމީން ޑެމިރު އާއި ބައްދަލުކުރައްވައިފިއެވެ.\nއިއްޔެ ހަވީރު ބޭއްވުނު މި ބައްދަލުވުން އޮތީ ގުންގޮރެން ޑިސްޓްރިކްޓް ގެ ކައުންސިލް އިދާރާގައެވެ.\nމި ބައްދަލުވުމުގައި ދެފަރާތުން ހިންގާ ޕްރޮޖެކްޓްތަކާބެހޭ މައުލޫމާތު ބަދަލުކޮށް މި ޕްރޮގްރާމްގައި ހުރި ކަންތައްތަކުގެތެރެއިން އިސްލާހްކުރަންޖެހޭ ކަންކަމާއި، ދެފަރާތުން ތަޖުރިބާ ހިއްސާކުރެވޭނެކަންކަންކަން ފާހަގަކުރެވުނެވެ. އަދި ދެފަރާތުގެ މަސައްކަތްތަކުގެތެރެއިން އެއްކައުންސިލުން އަނެއްކައުންސިލަށް ނަކަލުކުރެވޭނެ ރަނގަޅު ފުރާވަޑައިގެންނެވީ މިމަހުގެ 10 ވީ ހުކުރުދުވަހު ގެ ރޭގަނޑުގެ ވަގުތެއްގައެވެ.\nތުރުކީވިލާތުގެ ކައުންސިލްތަކާ ގުޅުން ބަދަހިކޮށް ތަޖުރިބާ ހިއްސާކުރުމަށާ އަދި މާލޭ ސިޓީގެ ތަރައްޤީއަށް ބޭނުންވާ އެހީތެރިކަން ހޯއްދެވުމަށް ކުރަންވާ މިދަތުރުފުޅުގައި ފުރަތަމަ ވަޑައިގެންނެވީ ތުރުކީވިލާތުގެ އިސްތަމްބޫލަށެވެ. އިސްތަންބޫލަށް ވަޑއިގެންނެވީ އެދުވަހު ހެނދުނުއެވެ.\nމި ދަތުރުފުޅަށްޓަކައި މި ދިޔަ ހުކުރުދުވަހުރޭ ވެލާނާ އިންޓަނޭޝަނަލް އެއަރޕޯޓުން ފުރާވަޑައިގަންނަވަމުން ނޫސްވެރިންނަށް މައުލޫމާތު ދެއްވަމުން މޭޔަރ ވިދާޅުވީ މި ދަތުރުފުޅުގައި ތުރުކީވިލާތުގެ އެކި ސިޓީތަކުގެ ކައުންސިލްތަކާ ބައްދަލުކުރައްވާނެކަމަށެވެ. އަދި އެ ކައުންސިލްތަކާއެކު ސިސްޓަރ ސިޓީ ހެއްދެވުމުގެ މަސައްކަތް ކުރައްވާނެކަމަށެވެ. މީގެ އިތުރުން މާލޭ ސިޓީގެ ތަރައްޤީއަށް ތުރުކީވިލާތުގެ ކަމާބެހޭ ބައެއްފަރާތްތަކުން ފޯރުކޮށްދެވިދާނެ އެހީތެރިކަމާބެހޭގޮތުން މަޝްވަރާކުރައްވައި އެހީ ހޯއްދެވުމަށް މަސައްކަތްކުރައްވާނެކަމެވެ. އަދި އެހީތެރިކަން ލިބޭނެކަމުގެ އުއްމީދު ވަރަށް ބޮޑުކަން ހާމަކުރެއްވިއެވެ.\nމޭޔަރ ވިދާޅުވީ ކުރިއަށްތަނުގައި ތުރުކީވިލާތުގެ އިތުރުން އެހެން ގައުމުތަކުގެ ކައުންސިލްތަކާއެކު މަޝްވަރާކުރައްވާނެކަމަށެވެ. ހަމައެއާއެކު ރާއްޖޭގެ އެހެން ކައުންސިލްތަކާއެކު ވެސް ގުޅިގެން މަސައްކަތްކުރެވިދާނެ ގޮތްތަކާބެހޭގޮތުން މަޝްވަރާކުރައްވާނެކަމަށެވެ.\nވެމްކޯއަށް ދައްކަންޖެހޭ 30 މިލިއަން ރުފިޔާ އަކީ މިދައުރު ފެށިއިރު ނުދައްކާ އޮތް އެއްޗެއް: މުއިއްޒު\nރަސްމީ ދަތުރު ފުޅެއްގައި މުއިއްޒު ތުރުކީއަށް\nހުޅުމާލޭގެ ޕްލޭނަކީ މަތިން ބާއްވައިލެއްވި އެއްޗެއް ނޫން، ބަދަލުކުރެވޭނެ: މުއިއްޒު\nސްޓެލްކޯ އިންޖީނުގެތަކުން އުނދަގޫވާ ފަރާތްތަކަށް އެހެން ސަރަޙައްދަކުން ގޯތި ލިބެންޖެހޭ: މުއިއްޒު


SunOnline: 600 ehhaa bidhyseen Musaara nulibi haalugai, Hulhu falhaigen dhanee!\n600 އެއްހާ ބިދޭސީން މުސާރަ ނުލިބި ހާލުގައި، ހުޅުފަޅައިގެން ދަނީ!\nމުއާވިޔަތު އަންވަރު 07 Jul 2020, 08:03\nފުލުހުންނާއި ސިފައިންގެ ފްލެޓްތައް އަޅަމުންދާ އައިލެންޑް އެކްސްޕާޓް ކުންފުނީގެ ބިދޭސީ މަސައްކަތްތެރިން އުޅެމުންދާ ތަން --- ފޮޓޯ: ސަން\nހުޅުމާލޭގައި ސިފައިންނާއި ފުލުހުންގެ ފްލެޓް އެޅުމަށް ހަވާލުކޮށްފައިވާއި އައިލެންޑް އެކްސްޕާޓްގެ ހަތް ސަތޭކައެއްހާ ބިދޭސީ މަސައްކަތްތެރިންނަށް މުސާރަ ނުދީ ހައެއްކަ މަސް ވެފައިވާ ކަމަށް އެ މީހުން އަންނަނީ ބުނަމުންނެވެ. އެކަމާ ހިތްހަމަ ނުޖެހިގެން އޭގެ ތެރެއިން ބަޔަކު އިއްޔެ މެންދުރެއް ހާއިރު ވަނީ ހުޅުމާލޭ މަގުމައްޗަށް ނިކުމެ އަޑު އުފުލާ އިހުތިޖާޖު ވެސް ކޮށްފަ އެވެ.\nއެކަމުގައި އިސްކޮށް އުޅުނު ބަންގަލަދޭޝްގެ މަސައްކަތްތެރިއަކު "ސަން" އަށް ބުނީ، އެ މީހުން މަގުމައްޗަށް ނިކުންނަން ޖެހުނީ މުސާރަ ނުދީ ހަތް މަސް ވުމުން ކަމަށާއި އެ މީހުންގެ ވެރިން ކައިރީގައި އެތައް ފަހަރަކު މުސާރަ ދިނުމަށް އެދުމުން ވެސް ޖަވާބެއް ލިބިފައި ނުވާ ކަމަށެވެ.\n"ކުޑަ ކުޑަ ކާނާ ދެނީ ކޮމްޕެނީއިން އެކަމު އެއިޓް [އަށް] މަސް ވަނީ މިހާރު މުސާރަ ނުދެނީ،" ހުޅުމާލޭގައި އިއްޔެ އިހުތިޖާޖު ކުރި ބަންގްލަދޭޝްގެ މަސައްކަތްތެރިއަކު ބުންޏެވެ.\nފުލުހުންނާއި ސިފައިންގެ ފްލެޓްތައް އަޅަމުންދާ އައިލެންޑް އެކްސްޕާޓް ކުންފުނީގެ ބައެއް ބިދޭސީ މަސައްކަތްތެރިން --- ފޮޓޯ: ސަން\nއިއްޔެ ކުރި އެ މިޒާހަރާ ހުއްޓުވުމަށް ފުލުހުން އެތަނަށް ދިއުމުން ކޮންމެވެސް ވަރެއްގެ ކުރިމަތިލުންތަކެއް ވެސް ވަނީ ހިނގާފަ އެވެ. ނަމަވެސް މާބޮޑު ހަމަ ނުޖެހުމަކަށް ނުގޮސް އެ މީހުން މުޒާހަރާ ނިންމާލީ، މުސާރަ ދިނުމަށް ކުންފުންޏަށް މުހުލަތެއް ދިނުމަށްފަހު އެވެ.\n"އަހަރެމުން މަދު މީހުން މިއަދު އައީ އެކަމު މި މަންތް [މި މހު] 10އެއްގައި ކޮމްޕެނީ އިން މުސާރަ ނުދެނީމަ 600 މީހާ ނިކުންނަނީ މުޒާހަރަ ކުރަން،" މުސާރަ ނުލިބުމުން އިހްތިޖާޖު ކުރި އެހެން ބިދޭސީއަކު ބުންޏެވެ.\nބިދޭސީން ތިބީ މަސައްކަތް ހުއްޓާލައި އިހުތިޖާޖުގައި\nހުޅުމާލޭގައި ހަދަމުންދާ ސިފައިންނާއި ފުލުހުންގެ ފްލެޓްތަކުގެ މަސައްކަތުގެ ބޮޑު ބައި މިހާރު ވަނީ ނިމިފަ އެވެ. އެ ސަރަހައްދުން ދިޔައިރު އެއްވެސް މަސައްކަތެއް ކުރާތަން ފެންނަން ނެތުމުން ހީ ކުރީ ކުރާނެ މަސައްކަތެއް ނެތީ ކަމަށެވެ. ނަމަވެސް އެތަނުން ސައިޓެއްގެ ތެރެއަށް ވަދެލުމުން ފެނުނީ މުޅިން ތަފާތު މަންޒަރެކެވެ.\nދިހަވަރަކަށް ބިދޭސީ މަސައްކަތްތެރިން އެތަނުން ޓަވަރެއްގެ ތިރީގައި އިށީންދެލައިގެން ވާހަކަ ދައްކާލަން ތިއްބެވެ. ކައިރިވެލޭފައި ދިވެހި ދަންނަ މީހެއް ހުރިތޯ ސުވާލު ކުރުމުން އެއްވެސް ޖަވާބެއް ނުލިބުނެވެ. އެއީ އެ މީހުންގެ ތެރޭގައި ދިވެހި ބަސް ދަންނަ މީހަކު ނެތީ އެވެ. އިރުކޮޅަކުން އެތަނުން އެކަކު އިނގިރޭސި ބަހުން ވާހަކަ ދައްކަން ފެށި އެވެ. ވެގެން އުޅޭ ގޮތެއް ސާފުކޮށްލަ ދިނުމަށް އޭނާ ކައިރީގައި އެހުމުން ކޮށި ގޮތަކަށް އިނގިރޭސިން އޭނާގެ ވާހަކަ ފެށި އެވެ.\nފުލުހުންނާއި ސިފައިންގެ ފްލެޓްތައް އަޅަމުންދާ އައިލެންޑް އެކްސްޕާޓް ކުންފުނީގެ ބިދޭސީ ބައެއް މަސައްކަތްތެރިން މަސައްކަތް ހުއްޓާލައިގެން --- ފޮޓޯ: ސަން\n"ހަ ޓަވަރުގެ މަސައްކަތް ކުރާ ހަތް ސަތޭކައެއްހާ މީހުން އެބައުޅޭ މިތަނުގައި. ހުރިހާ އެންމެނަށް ވެސް މުސާރަ ނުދޭ. ދެން މިހާރު ސަތާކައެއްހާ މީހުން މުސާރަ ނުދީ ވަޒީފާއިން ވަކި ކުރަން އުޅެނީ. އެމީހުނަށް ޓިކެޓް ވެސް ނުދީ ބުނީ ކަލޭމެން އަމިއްލައަކަށޭ ދާން ޖެހޭނީ. ނޭންގެ ކޮންތާކަށް ކަމެއް ދާންވީކީ އެއް ވެސް،" އޭނާ ކިޔައިދިނެވެ.\nހުރިހާ އެންމެން މަސައްކަތެއް ނެތި ހުސްއަތާ ތިބީ ކީއްވެތޯ އެހުމުން އޭނާ ބުނީ، "މިހާރު މުސާރަ ނުދޭތީ މަސައްކަތް ހުއްޓާލައިގެން ތިބީ،" ކަމަށެވެ.\nދިރިއުޅެނީ އިންސާނުން އުޅެން ހެޔޮނުވާވަރު ތަނެއްގައި\nއެ މަސައްކަތްތެރިން ދިރުއުޅެމުން އަންނަނީ ވެސް ހަދަމުންދާ ޓަވަރުތަކުގަ އެވެ. އެ މީހުން އުޅެމުންދާ "ހާލު" ދައްކާލުމުނަށް އެތަނުން އެކަކު އަހަރުމެނަށް ދައުވަތު ދިނުމުން ފަހަތުން ދިޔައީމެވެ.\nފުލުހުންނާއި ސިފައިންގެ ފްލެޓްތައް އަޅަމުންދާ އައިލެންޑް އެކްސްޕާޓް ކުންފުނީގެ ބިދޭސީ މަސައްކަތްތެރިން އުޅެމުންދާ ތަނަށް އެރުމަށް ބޭނުންކުރާ ސިޑި --- ފޮޓޯ: ސަން\nއާދައިގެ ހިމަ ދަގަނޑުން ހަދާފައި ހުރި ސިޑިން އަރައިގެން ދިޔައިރު ދެ އަތަށް ހަލުވަ އެވެ. ފުރަތަމަ ފަންގިފިލާއަށް އެރި އިރު ފެނުނީ ބާވެ ޗަސް ވެފައިވާ ސޯފާ އެކެވެ. ހީކުރީ އެއީ އެމީހުންގެ ސިޓިން ރޫމް ކަމަށެވެ. އެތެރެއަށް ވަދެލުމުން ފެނުނީ ކަނދު އަތުރާފައި ހުރި ހެން ދެ އަތަށް މީހުން އަތުރާލާފައި ތިބިތަނެވެ. އެއީ އެ މީހުން ނިދާ ތަނެވެ.\nކިތައް މީހުން މިތަނުގައި އުޅޭ ތޯ ސުވާލު ކުރުމުން އެތަނުން މީހަކު ޖަވާބުގައި ބުނީ 65 މީހުން އުޅޭނެ ކަމަށެވެ.\nއެ މީހުން ކައްކައި ކައިބޮއި ހަނދަނީ ވެސް އެތަނުގެ ތެރޭގަ އެވެ. ޖުމްލަ 65 މީހުނަށް ހުރީ ދެ ފާހަނާ އެވެ. ފެންވެރުމަށް ދެ ތިން މާގަނޑު ކަހަލަ ހޮޅިތަކެއް ކައިރި ކައިރީގައި ބަހައްޓާފައި ހުއްޓެވެ.\nފުލުހުންނާއި ސިފައިންގެ ފްލެޓްތައް އަޅަމުންދާ އައިލެންޑް އެކްސްޕާޓް ކުންފުނީގެ 65 ބިދޭސީ މަސައްކަތްތެރިން ބޭނުންކުރާ ދެ ފާހާނާއާއި ފެންވަރާ ތަން --- ފޮޓޯ: ސަން\nމި ބިދޭސީންގެ ކެތްތެރިކަން ކޮޅުންލަނީ!\nއެ މީހުނަށް ގިނަ މަސްތަކެއްގެ މުސާރަ ނުލިބުމުގެ ސަބަބުން މީގެ ކުރިން ވެސް ވަނީ އެ ފްލެޓްތަކުގެ ކައިރީގައި އަޑު އުފުލާފަ އެވެ. ނަމަވެސް އެ ފަހަރު ވެސް ފުލުހުން އައިސް އެ މީހުން "މައިތިރި" ކުރީ އެވެ. އެ މީހުން ބަސް އެހި އެވެ. އެކަމަކު މައްސަލައަށް ހައްލެއް ނުލިބެ އެވެ.\nއެ މީހުންގެ ތެރެއިން ބައެއް މީހުންގެ ވާހަކަތައް ހުރި ގޮތުން "ބޮޑުފިނޮޅު ހާދިސާ" އިން ހިތްވަރު ލިބެގެން ތޮށިގަނޑު ފަޅާލާފައި މި މީހުން ވެސް ބޭރަށް ނިކުތީ އެވެ. ދޭތިން އެކައްޗަށެވެ.\n"އަހަރުން ދެން މުސާރަ ނުދެނީމަ މަސައްކަތް ނުކުރަނީ،" ބިދޭސީއަކު ބުންޏެވެ.\n"އަހަރުމުން ބުނެފިން އަހަރުންގެ މުސާރައިން ޓިކެޓް ނަގައިދީގައި ރަށަށް ފޮނުވަ ދޭށޭ. އޭތިވެސް ނުކުރަނީ. ދެން އަހަރުމެން ކިހިނެއް ހަދަން ވީ؟ ގޮތް ހުސްވެފައި ހުރި އޭނާ އާދޭހުގެ ރާގަކަށް އަހަރެންނާ ސުވާލު ކުރި އެވެ.\nބިދޭސީ އެ މަސައްކަތްތެރިންގެ ފަރާތުން ހަދަން ފަށާފައިވާ ފްލެޓްތަކަށް ލިބިދާނެ ގެއްލުންތަކާއި އެހެން ވެސް ނުރައްކާތަކަށް ބަލައި އެމްއެންޑީއެފްގެ ގިނަ އޮފިސަރުންތަކެއް އިއްޔެ ވަނީ އެ ސަރަހައްދުގައި ހަރަކާތްތެރިވެފަ އެވެ.\nއެ މައްސަލައާ ގުޅިގެން ބިދޭސީ މަސައްކަތްތެރިން ނިސްބަތްވާ އައިލެންޑް އެކްސްޕާޓްގެ ބަހެއް ހޯދުމަށް ކުރި މަސައްކަތް އަދި ވަނީ ކާމިޔާބުވާ ގޮތް ނުވެފަ އެވެ. އެ ކުންފުނީގެ މެޖޯރިޓީ ހިއްސާ ދާރުންނަކީ ވެސް ބިދޭސީ ބައެކެވެ.\nމިއީ، ބޮޑު ފިނޮޅު މައްސަލަ ގޮތަށް އަނެއްކާ ވެސް ހުޅުފަޅައިގެން ހިނގައިދާނެ ބޮޑު މައްސަލަ އެކެވެ. މިވެން ހިއުމަން ޓްރެފިކުންގެ ގޮޅިއަށް ފެތޭނެ އަނެއް މައްސަލަ އެވެ.\nމި އެންމެން ހުސްއަތާ އެނބުރި ގައުމަށް!


މަޤާމް: އެސިސްޓެންޓް މެރިން ބަޔޮލޮޖިސްޓް\nމަޤާމުގެ ގިންތި: ވަގުތީ (ވޭޖް އެމްޕްލޮއިމަންޓް)\nމަޤާމުގެ ރޭންކް: ޖީ.އެސް. 4\nމުއްދަތު: 03 މަސް\nޑިވިޜަން/ ސެކްޝަން: މޯލްޑިވްސް މެރިން ރިސާރޗް އިންސްޓިޓިއުޓް\nވަޒީފާ އަދާކުރަންޖެހޭތަން: މޯލްޑިވްސް މެރިން ރިސާރޗް އިންސްޓިޓިއުޓް/ މާލެ\nމުސާރަ: -/5020 ރުފިޔާ\nމަތީ ސާނަވީ ނުވަތަ އެއާ އެއްފެންވަރުގެ އިމްތިހާނަކުން2މާއްދާއިން ދައްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިހާނުގައި 'ދިވެހި' މިމާއްދާއިން ދައްވެގެން 'ސީ' ގްރޭޑް ލިބިފައިވުން.\nނެޝަނަލް ކޮރަލްރީފް މޮނިޓަރިންގ ދަށުން ކަނޑައެޅިފައިވާ ސައިޓްތައް މޮނިޓަރ ކުރުމާއި މަޢުލޫމާތު ނެގުން.\nކޮރަލް ރިހެބިލިޓެޝަން އެންޑް ރިސްޓޮރޭޗަން މަސައްކަތްތަކުގައި އަމަލީގޮތުން ބައިވެރިވުން.\nކޮރަލް ނާސަރީ ބެލެހެއްޓުން: މީގެ ތެރޭގައި ފްރޭމްތައް ތައްޔަރުކުރުމާއި، ފްރޭމްތަކާއި ފްރޭމްތަކުގައި އިންދާފައިވާ މުރަކައިން ފެހިކަހާ ސާފުކޮށް ބެލެހެއްޓުމާއި، ކުރަންޖެހޭ މަރާމާތުތައް ކުރުން ހިމެނެއެވެ.\nނާރސަރީއާއި، ޕައިލެޓް ސައިޓްތަކުގައި މުރަކަ ހެދި ބޮޑުވާ މިންވަރު ދެނެގަތުމަށް ބޭނުންވާ މައުލޫމާތު އެއްކުރުމާއި މައުލޫމާތު ބެލެހެއްޓުން.\nމޫސުމަށް އަންނަ ބަދަލުކަތާއި ގުޅިގެން ފަރުތަކަށް ލިބޭގެއްލުންތައް ދިރާސާކޮށް ކޮރަލް ބޮލީޗިން ޓާސްކްފޯސް އަށް ހުށަހެޅުމަށް ބޭނުންވާ މަޢުލޫމާތު އެއްކުރުން.\nކޮރަލް ރީފް ރިސާރޗް ފީލްޑް ދަތުރުތައް ރާވާ ހިންގުމާއި ކޮންމެ ދަތުރެއް ނިމުމަށްފަހު ދަތުރު ރިޕޯރޓްތައްޔާރުކޮށް ހުށަހެޅުން.\nމޯލްޑިވްސް މެރިން ރިސާރޗް އިންސްޓިޓިއުޓް އިން ހިންގާ އެކިއެކި ހަރަކާތްތަކުގައި ބައިވެރިވުން.\n- ކަނޑުމަތީގައި ގިނަވަގުތު މަސައްކަތް ކުރެވޭނޭފަދަ ޖިސްމާނީ އަދި ނަފްސާނީ ގާބިލުކަން ހުންނަ މީހަކަށްވުން.\n- އޯޕަންވޯޓަރ ޑައިވިންގ ލައިސަންސެއް އޮތް ފަރާތަކަށްވުން.\nފުރިހަމަކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މިފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ގެ ވެބްސައިޓުންނާއި ކައުންޓަރުން ލިބެން ހުންނާނެއެވެ.)\nވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް\nލިބިފައިވާ ހުރިހާ ތަޢުލީމީ ސެޓްފިކެޓްތަކުގެ ކޮޕީ\n7. މަސައްކަތުގެ ތަޖުރިބާގެ ލިޔުންތަކުގެ ކޮޕީ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެމްބަރ 20 ވާ ބުދަ ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް ހުށައަޅާ ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ. ވަޒީފާއަށް އެދި ހުށައަޅާ ފޯމާއިއެކު ހުށައަޅަންޖެހޭ ހުރިހާ ލިޔުންތަށް ހުށައަޅާފައިނުވާނަމަ ފޯމު ބާތިލުކުރެވޭނެއެވެ.\nއިތުރު މަޢުލޫމާތު ހޯއްދެވުމަށް ބަންދުނޫން ކޮންމެ ދުވަހެއްގެ ހެނދުނު 08:00 އާއި 14:00 ދެމެދު 3339291/3339244 ފޯނާއި ގުޅުއްވުން އެދެމެވެ.\n10 ރަބީޢުލްއައްވަލް 1441\nޕަބްލިޝްކުރި ގަޑި: 1049


Rilwan Report aa gulhigen Mariya aai, Suood mashvaraa kurahvaifi\nމިއަދުގެ ބައްދަލްވުން: ރިލްވާން . މައްސަލައާ ގުޅިގެން ތަފާތު މަރުހަލާގައި ގިނަ ކަންކަން ހިނގަމުންދޭ -- ފޮޓޯ: އެމްއެންޑީއެފް\nއަހުމަދު ރިލްވާންގެ މަރާ ގުޅޭ ގޮތުން ރިޔާސީ ކޮމިޝަނުން އެކުލަވައިލި ރިޕޯޓާއި ގުޅިގެން އެ ކޮމިޝަންގެ ރައީސް، ހުސްނުއް ސުއޫދާއި ޑިފެންސް މިނިސްޓަރު މާރިޔާ އަހުމަދު ދީދީ ބައްދަލު ކުރައްވާ މަޝްވަރާ ކުރައްވައިިފި އެވެ.\nމިނިސްޓްރީން ބުނީ ރިޔާސީ އެ ކޮމިޝަންގެ ރައީސް ސުއޫދާއި ޑިފެންސް މިނިސްޓަރު މާރިޔާ އަދި ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލްގެ އިތުރުން ރާއްޖޭގެ ގައުމީ ދިފާއީ ބާރުގެ އިސްވެރިން އެ ބައްދަލުވުމުގައި މިއަދު ބައިވެރިވެ ވަޑައިގެންނެވި ކަމަށެވެ.\nޑިފެންސްގައި އޮތް ބައްދަލުވުމުގައި ކޮމިޝަނުން ނެރެފައިވާ އިންޓެރިމް ރިޕޯޓާމެދު މަޝްވަރާ ކުރި ނަމަވެސް ތަފްސީލެއް ނުދެއެވެ.\nނަމަވެސް ހައްދުފަހަނައަޅާ ދިޔުމާއި ވަޔަލެންޓް އެކްސްޓްރީމިޒަމްގެ އަމަލުތައް ރާއްޖޭގައި ހިނގާކަމީ، އިންތިހާއަށް ކަންބޮޑުވާ ކަންކަމުގެ ގޮތުގައި އެ ބައްދަލްވުމުގައި ބައިވެރިވެވަޑައިގެންނެވި ބޭފުޅުން ފާހަގަ ކުރެއްވި އެވެ.\nއަދި އެފަދަ ކަންކަމަކީ، ރާއްޖޭގެ ގައުމީ ސަލާމަތާއި ހަމަޖެހުމާއި ރައްޔިތުންގެ ރައްކާތެރިކަމާ ގުޅިފައިވާ ކަންކަމަށްވާތީ، ގައުމީ ދިފާއީ ބާރާއި، ނޭޝަނަލް ކައުންޓާ ޓެރަރިޒަމް ސެންޓަރާއި، ދައުލަތުގެ އެހެނިހެން މުއައްސަސާތަކާ ގުޅި ސުލްހަވެރި، އަމާން ގައުމެއްގެ ގޮތުގައި ރާއްޖެ ދެމަހައްޓަން ރައީސް ސޯލިހް ގެންގުޅުއްވާ "ޕޮލިސީ އޮފް ޒީރޯ ޓޮލެރަންސް އޮން ޓެރަރިޒަމް" ތަންފީޒު ކުރަން ފިޔަވަޅުތައް އަޅާނެ ކަމަށް ވެސް ބުންޏެވެ.\nމަރު ކޮމިޝަނުން ކުރި ތަހުގީގު ރިޕޯޓު ރައީސް އޮފީހަށާއި ރައްޔިތުންގެ މަޖިލީހަށް ވަނީ ހިއްސާކޮށްފަ އެވެ. އަދި އެ ރިޕޯޓުގެ ހުލާސާއެއް ވަނީ އާންމުކޮށްފަ އެވެ.\nއެމްއެންޑީއެފް ޑިފެންސް މިނިސްޓްރީ ހުސްނުއް ސުއޫދު + މާރިޔާ އަހުމަދު ދީދީ އަހުމަދު ރިލްވާން މަރުތައް ތަހުގީގު ކުރާ ކޮމިޝަން ރިލްވާން ރިޕޯޓް\nގިނަ އަދަދެއްގެ ސިފައިންނަށް ޕްރޮމޯޝަން ދެނީ


”ހިޔާ އެކޮމްޕްލިޝްޑް“ ވިލިމާލެ2މާސްޓަރ ޕްލޭން އިފްތިތާޙް ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ޢަބްދުﷲ ޖިހާދު ދައްކަވާ ވާހަކަފުޅު - The President's Office\n”ހިޔާ އެކޮމްޕްލިޝްޑް“ ވިލިމާލެ2މާސްޓަރ ޕްލޭން އިފްތިތާޙް ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ޢަބްދުﷲ ޖިހާދު ދައްކަވާ ވާހަކަފުޅު\n21 ސެޕްޓެންބަރު 2018، ރިފަރެންސް: PS-2018-95\nމިނިސްޓަރ އޮފް ހައުސިންގ އެންޑް އިންފްރާސްޓްރަކްޗަރ ޑޮކްޓަރ މުޙައްމަދު މުޢިއްޒު، ވަޒީރުންގެ މަޖިލީހުގެ ޢިއްޒަތްތެރި މެންބަރުން، ދައުލަތުގެ އިސްވެރިން، މި ޖަލްސާއަށް ވަޑައިގެން ތިއްބެވި ޙާޒިރީން. މިޖަލްސާ ދުރާއިގާތުން ބައްލަވަމުން ގެންދަވާ ލޮބުވެތި ދިވެހި ރައްޔިތުން.\nރާއްޖޭގެ ރައްޔިތުންގެ ބޯހިޔާވަހިކަމުގެ ބޮޑު މައްސަލައަށް ޙައްލު ހޯދުމުގެ މަޤްޞަދުގައި ހިންގަން މިފަށާ މަޝްރޫޢު” ހިޔާ އެކޮމްޕްލިޝްޑް“ އިފްތިތާޙު ކޮށްދިނުމަކީ، މިރޭ އަޅުގަނޑަށް ލިބުނު ވަރަށް ބޮޑު ޝަރަފަކާއި އުފަލެއް. މިރޭ އިފްތިތާޙު ކުރެވިގެން މިދިޔައީ ރާއްޖޭގެ ރައްޔިތުންނަށް ބޯހިޔާވަހިކަން ހޯއްދަވައިދެއްވުމަށް ޢިއްޒަތްތެރި ރައީސުލްޖުމްހޫރިއްޔާ ކުރައްވަމުން ގެންދަވާ މަސައްކަތްޕުޅުތަކުގެ ތެރެއިން ފެށުނު ގްރޭޓަރ މާލެ ރީޑިވެލޮޕްމަންޓް ޓްރާންސްފޯމޭޝަންގެ ދަށުން ކުރިއަށް ގެންދެވޭ އެންމެ މުހިއްމު އެއް މަޝްރޫޢު. އެހެންކަމުން، އަޅުގަނޑުގެ އެންމެ ފުރަތަމަ ވާޖިބަކީ، ރާއްޖޭގެ ރައްޔިތުންގެ ބޯހިޔާވަހިކަމުގެ މައްސަލައަށް ދާއިމީ ޙައްލެއް ހޯއްދަވައިދެއްވުމަށް ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް މި ކުރައްވަމުން ގެންދަވާ ބުރަ އަދި އިޚްލާޞްތެރި މަސައްކަތްޕުޅުތަކުގެ އަގު ވަޒަންކޮށް، އެމަނިކުފާނަށް ތިޔަބޭފުޅުންގެ ނަންފުޅުގައާއި، އަޅުގަނޑުގެ ނަމުގައި އިޚްލާޞްތެރިކަމާއެކު ޝުކުރު ދެންނެވުން. ޝުކުރިއްޔާ ޢިއްޒަތްތެރި ރައީސް.\nމިރޭގެ މި ޖަލްސާގައި އަޅުގަނޑުމެންނަށް ދެންމެ ފެނިގެންދިޔަ ފަދައިން މި މަޝްރޫޢަކީ، މިނިސްޓަރގެ ވާހަކަފުޅުގައި ވިދާޅުވިފަދައިން، 315,000 – 320,000 އާބާދީއަކަށް އަމާޒުކުރެވިގެން ބޯހިޔާވަހިކަމުގެ މައްސަލައަށް ޙައްލު ހޯދުމަށް ހިންގޭ އެންމެ ބޮޑު މަޝްރޫޢު. މި މަޝްރޫޢުގެ މާބޮޑު ތަފްސީލުތަކަކަށް ދާކަށް އަޅުގަނޑު ނެތިން. އަޅުގަނޑަށް ހީވަނީ އެބައި، މިނިސްޓަރު ވަރަށް ފުރިހަމައަށް ކޮށްދެއްވައިފިހެން. އަދި އޭގެއިތުރުން އަޅުގަނޑުމެންނަށް ފެނިގެންދިޔަ ވީޑިއޯ ޕްރެޒެންޓޭޝަނުންވެސް ވަރަށްގިނަ މަޢުލޫމާތުތައް ތިޔަބޭފުޅުންނަށް ލިބިވަޑައިގެންފައިވާނީ.\nމި މަޝްރޫޢު ހިންގެވުމަށް ޢިއްޒަތްތެރި ރައީސުލްޖުމްހޫރިއްޔާ ނިންމެވީ، އަޅުގަނޑުގެ ކުރިން ވާހަކަފުޅު ދެއްކެވި ބޭފުޅުން ވިދާޅުވިފަދައިން، ރާއްޖޭގެ ވެރިރަށް މާލޭގެ އާބާދީއަށް އައި ބޮޑު ބަދަލާއި، އަދި އޭގެ ސަބަބުން ކުދިކުދި ތަންތަންކޮޅުގައި މީހުން ދިރިއުޅެން ޖެހުމުން، އިޖުތިމާޢީ އަދި ޞިއްހީ އެކި މައްސަލަތައް ކުރިމަތިވަމުންދިޔުމާއެކު، މިކަންކަމަށް ދާއިމީ ޙައްލެއް ހޯއްދަވައިދެއްވުމަށްޓަކައި. އަދި މިއީ، މި ދެންނެވި މަންޒަރު ބަދަލުކުރެއްވުމަށް ވަރުގަދަ މިޝަނަކާއެކު ޢިއްޒަތްތެރި ރައީސް ފެށްޓެވި ވަރަށް ޚާއްޞަ މަސައްކަތްޕުޅެއް. މި މަސައްކަތްތައް ހިންގުމުގައި ގިނަ ގޮންޖެހުންތަކެއް ކުރިމަތިވިނަމަވެސް އެކަންކަން ޙައްލުކުރައްވައި، މި މަޝްރޫޢުގެ މަސައްކަތް ޢަމަލީގޮތުން ފެށޭ ހިސާބަށް ގެންދެވުމުގައި، ޢިއްޒަތްތެރި ރައީސްގެ ލަފާފުޅުގެ މަތިން މަސައްކަތްކޮށްދެއްވި އެންމެހައި ބޭފުޅުންނަށް އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން. ޚާއްޞަކޮށް ހައުސިންގ މިނިސްޓަރ ޑޮކްޓަރ މުޢިއްޒާއި، އެމަނިކުފާނުގެ ބެއްލެވުމުގެ ދަށުން ޢަމަލީ ގޮތުން މަސައްކަތް ކުރެއްވި ހުރިހާ ބޭފުޅުންނަށް ތިޔަ ހުރިހާ ބޭފުޅުންގެ ނަންފުޅުގައާއި، އަޅުގަނޑުގެ ނަން، މި ޝުކުރުގައި އަޅުގަނޑު ހިމަނަން. ޝުކުރިއްޔާ މިނިސްޓަރ މުޢިއްޒު.\nއާދެ، މިވޭތުވެދިޔަ ފަސް އަހަރު ދުވަހުގެ ތެރޭގައި ޢިއްޒަތްތެރި ރައީސުލްޖުމްހޫރިއްޔާގެ ޒަޢާމަތުގެ ދަށުގައި ރާއްޖެއަށް އައިސްފައިވާ ހަލުވި ތަރައްޤީއަކީ، މީގެ ކުރީ އަހަރުތަކާ އަޅާބަލާއިރު ނުބައްދަލު ތަރައްޤީއެއް. ރައްޔިތުންގެ ހެވާއި ލާބައަށް އަދި ރައްޔިތުންގެ ކުރިއެރުވުމަށް ވަރަށް ކުރު މުއްދަތެއްގެ ތެރޭގައި ސަރުކާރުން ކޮށްފައިވާ މަސައްކަތްތައް މިއަދު އަޅުގަނޑުމެންނަށް އެހެރީ ފެންނަން. އަޅުގަނޑުމެންގެ ހިތްތަކަށްވެސް ތަޞައްވުރު ނުކުރެވޭވަރަށް ރައީސުލްޖުމްހޫރިއްޔާ އެވަނީ ތަރައްޤީ ދައްކަވައިދެއްވާފައި. ހަމައެކަނި މާލެއާއި ހުޅުލެއާ ދެމެދު އަޅާފައިވާ ބުރިޖް ނުވަތަ ސިނަމާލެ ބުރިޖަށް ބެލުމުންވެސް، އެ ޙަޤީޤަތް އަޅުގަނޑުމެންނަށް ވަޒަންކުރެވިގެންދާނެ.\nއާދެ، ރާއްޖޭގެ ރައްޔިތުންގެ ބޯހިޔާވަހިކަމުގެ މައްސަލައަކީ، ކޮންމެ ސަރުކާރަކަށްވެސް ކުރިމަތިވާ ބޮޑު ގޮންޖެހުމެއް. އެއީ ދާއިމީ ޙައްލެއް ހޯދަންޖެހިފައިވާ ޤައުމީ މައްސަލައެއް. މާތްﷲގެ އިރާދަފުޅާއެކު، މި ސަރުކާރުން އެ މަސައްކަތް ފެށީ ވަރަށް ސާބިތުކަމާއެކު. ކުދިކުދި ތަންތަންކޮޅުގައި ދިރިއުޅޭ އަދި އެތަންތަނުގެ އެކަށީގެންވާވަރަށްވުރެ ބޮޑު ކުއްޔެއް ދައްކައިގެން ދިރިއުޅުމަކީ، ރައްޔިތުންނަށް ފަސޭހަކަމެއް ނޫން. މާލޭގައިވެސް އަދި ރާއްޖޭގެ ބައެއް ރަށްރަށުގައިވެސް ބައެއް ރައްޔިތުން ވަރަށް ހާލުގައި ދިރިއުޅެމުން އެބަދޭ. އެ މަންޒަރުތައް އަޅުގަނޑުމެންނަށް އެބަ ފެނޭ. އެ ހިތްދަތި އިޙްސާސްތައް އަޅުގަނޑުމެންނަށް އެބަ ކުރެވޭ.\nއަޅުގަނޑުގެ ކުރިން ވާހަކަ ދެއްކެވި ބޭފުޅުން، ވާހަކަފުޅުގައިވެސް މިވާހަކަތަކަށް އަލިއަޅުވައިލާފައިވަނީ. ކުދިން ލިބި، އެ ކުދިން ބޮޑެތިކުރާ ހިސާބުން ފެށިގެން، އެ އާއިލާއަކަށް ކުރިމަތިވާ ގޮންޖެހުންތަކެއްވެސް އެހާމެ ބޮޑު. ކައިވެންޏެއްކޮށް ދިރިއުޅުން ފަށާއިރުވެސް އުޅެން މިޖެހެނީ ވަރަށް ކުޑަ ތަންކޮޅެއްގައި. ނުވަތަ ވަރަށް ކުޑަ ކޮޓަރިއެއްގައި. އެ ކުޑަ ތަންކޮޅުގައި ހާސްކަމާއި ހިތްނުތަނަވަސްކަމުގެ ތެރޭގައި ދިރިއުޅޭ އެތައް ޢާއިލާއެއް މިއަދުވެސް އަޅުގަނޑުމެންގެ ތެރޭގައި އެބަތިބި. މިކަންކަމަށް ދާއިމީ ޙައްލެއް ހޯދައިދިނުމަށް ހުޅުމާލޭގެ ދެވަނަ ފިޔަވަހީގެ ދަށުން ބިން ހިއްކައި، ގްރޭޓަރ މާލޭގެ ބައެއްގެ ގޮތުގައި، އެ މަޝްރޫޢު ފެށިގެން ހިނގަމުންދާކަން އެއީވެސް ރައްޔިތުންނަށް ވަރަށްބޮޑު ހިތްހަމަޖެހުމަކާއި އުފާވެރިކަމެއް އަދި ރައްޔިތުންގެ ހިތްތަކަށް ތަޞައްލީއެއް ގެނެސްދިން ކަމެއް. އެހެންނަމަވެސް، މި ހިސާބުން އަޅުގަނޑުމެންނަކަށް އަދި ނިންމައިލެވޭކަށް ނެތް.\nޝައްކެއްނެތް، ރައްޔިތުންނަށް ކޮށްދެވޭނެ އެންމެ ބޮޑު އެއްކަމަކީ، އުފާވެރި ދިރިއުޅުމެއް ވޭތުކުރެވޭނެފަދަ ބޯހިޔާވަހިކަމެއް ހޯދައިދިނުން. އެހެންކަމުން، ސަރުކާރުން އަމާޒު ހިފާފައި މިވަނީ، ދެންމެ މިނިސްޓަރުގެ ވާހަކަފުޅުގައި ވިދާޅުވިފަދައިން، ހުރިހާ ރައްޔިތުންނަށް ބޯހިޔާވަހިކަން ކަށަވަރުކޮށްދިނުމަށް. އަދި އެ ބޯހިޔާވަހިކަމަކީ ތަނަވަސް ދިރިއުޅުމެއްގެ ތެރެއިން ހޯދައިދެވޭ ބޯހިޔާވަހިކަމަކަށް ހަދައިދިނުމަކީ، ސަރުކާރުގެ އެންމެ މުހިއްމު އެއް މަޤްޞަދު.\nމި ދެންނެވި މަޤްޞަދުތައް ފުރިހަމަކުރުމަށާއި އަދި ރާއްޖޭގެ ތަރައްޤީއަށް ފަށްޓަވާފައިވާ މަޝްރޫޢުތައް ކުރިއަށް ގެންދަވައި ނިންމަވައިލެއްވުމަށްޓަކައި އިތުރު ފަސް އަހަރު، ދިވެހި ރައްޔިތުން، ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމަށް މިއަދު އަރުވަން އެބަޖެހޭ. އާދެ، އަންނަ އާދިއްތަ ދުވަހު ބާއްވާ ރާއްޖޭގެ ރިޔާސީ އިންތިޚާބުގައި އެމަނިކުފާނަށް ދިވެހި ލޮބުވެތި ރައްޔިތުން ފުރިހަމައަށް ތާއީދު ކުރައްވައި، އިތުރު ރިޔާސީ ދައުރަކަށް އެމަނިކުފާނު ހޮއްވަވައިދެއްވުމަކީ އަޅުގަނޑުގެވެސް އުއްމީދު.\nއާދެ އަޅުގަނޑުގެ ވާހަކަ، މާދިގުކުރާކަށް ނެތިން. މިނިސްޓަރުގެ ވާހަކައިގައި ވަރަށްގިނަ ތަފްސީލުތައް ދެއްވައިފި. އެހެންވީމާ، މިހާހިސާބުން އަޅުގަނޑުގެ ވާހަކަ ކުރުކޮށްލާނަން.\nރާއްޖޭގެ ރައްޔިތުންގެ ބޯހިޔާވަހިކަމަށާއި، އެކަމަށް ދާއިމީ ޙައްލު ހޯދުމަށް އަޅުގަނޑުމެން ކުރަމުންމިދާ މަސައްކަތްތަކުގައި، ކުރިއަށް ދިޔުމުގެ ހެޔޮ ތައުފީޤު، މާތްﷲ މިންވަރު ކުރައްވާށި! މިރޭ މި އިފްތިތާޙު ކުރެވުނު މަޝްރޫޢުގެ މަސައްކަތްތައް، ވީހާވެސް ހަލުވިމިނުގައި ކުރިއަށް ގެންދިޔުމުގެ މަގު، އަޅުގަނޑުމެންނަށް ތަނަވަސްކޮށްދެއްވާށި! ރާއްޖޭގެ ރައްޔިތުންގެ ތަރައްޤީއަށާއި ކުރިއެރުމަށް ކުރަމުން މިގެންދާ އެންމެހައި މަސައްކަތްތަކުގައި، އެކަލާނގެ ބަރަކާތް ލައްވާށި! އާމީން.


ފުރަތަމަ ޞަފްޙާ ޚަބަރު ސުޕްރީމް ކޯޓު ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން ސުޕީރިއަރ ކޯޓުތައް ހައިކޯޓުތައް މެޖިސްޓްރޭޓް ކޯޓުތައް އިންފްރާސްޓްރަކްޗަރ ޑިވެލޮޕްމަންޓް އިންފޮމޭޝަން ޓެކްނޮލޮޖީ ޝަރުޢީ/ޤާނޫނީ ނޯޓިސް ބޯޑު ވަޒީފާގެ ފުރުސަތު ނޫސް ބަޔާން ފޯމް އިއުލާން އިއުލާނާއި މައުލޫމާތު ޝީޓް މެޖިސްޓްރޭޓް ކޯޓުގެ ފޯމުތައް ތަރުޖަމާނުންގެ ދަފްތަރާއި ގުޅޭ ތަރުޖަމާނުންގެ ދަފްތަރާއި ގުޅޭ އިއުލާން ތަރުޖަމާނުންގެ ދަފްތަރުގައި ރަޖިސްޓްރީވުމަށް އެދި ހުށަހަޅާ އެޕްލިކޭޝަން ފޯމް ޖުޑީޝަލް އެޑްމިނިސްޓްރޭޝަން ސޯޝަލް މީޑިއާ ގުޅުއްވުމަށް ތައާރަފް ތާރީޚް ޑީޖޭއޭ ސްޓޭޓްމެންޓް އޮނިގަނޑު މެންޑޭޓް އިދާރާގެ އިސްވެރިން ކޮމިޓީތައް ހިއުމަން ރިސޯސް ކޮމިޓީީ ޚަރަދު ކޮމިޓީ މުރާޖަޢާ ކޮމިޓީ މުވައްޒަފުންގެ ޑިސިޕްލިން ބަލަހައްޓާ ކޮމިޓީ ޖިންސީ ފުރައްސާރަކުރުމާއި ގޯނާކުރުން ހުއްޓުވުމުގެ ކޮމިޓީ ޖުޑީޝަލް އިނޮވޭޝަން ލެބް އެކްސެސް ޓު ޖަސްޓިސް ކޯޓް ޓެކްނޮލޮޖީ މަޢުލޫމާތު ހޯދާ ލިބިގަތުން ފަނޑިޔާރުންނާ ގުޅޭ މައުޛޫނުންނާ ގުޅޭ މައުޛޫނުންގެ ދަފްތަރު ޝަރުޢީ މައުޛޫނުކަމާބެހޭ ސަރކިއުލަރ 1 ވަނަ އިސްލާޙް2ވަނަ އިސްލާޙް ކޯޓުތައް ސުޕްރީމް ކޯޓު ހައިކޯޓު ޑްރަގް ކޯޓު ކްރިމިނަލް ކޯޓު ސިވިލް ކޯޓު ފެމިލީ ކޯޓު ޖުވެނައިލް ކޯޓު މެޖިސްޓްރޭޓް ކޯޓުތައް ވަކީލުންނާ ގުޅޭ ޤާނޫނީ ވަކީލުންގެ ދަފްތަރު ހުއްދަ ދިނުމުގެ ޤަވާޢިދު ހުއްދައަށް އެދޭ ފޯމް ކުށުގެ ރެކޯޑް ފޯމް ރަޖިސްޓްރީވުމަށް އެދޭ ފޯމް ރަޖިސްޓްރީވުމަށް އެދޭ ފޯމް - ފިލްކުރެވޭ އޮރިއެންޓޭޝަން ޕްރޮގްރާމް އެޕްލިކޭޝަން ފޯމް ޕަބްލިކޭޝަން ނިއުސް ލެޓަރ މެޖިސްޓްރޭޓް ކޯޓުތައް ޝަރުޢީދާއިރާގެ އިންފްރާސްޓްރަކްޗަރ ހަރުދަނާކުރުމުގެ މަޝްރޫޢުގެ ދަށުން ގިރާކުރެވޭ އައު ހަރުފަތެއް – މ.މުލަކު މެޖިސްޓްރޭޓް ކޯޓުގެ އައު ޢިމާރާތް\nހޯމަ, 26 ސެޕްޓެމްބަރ 2016\t2015ވަނަ އަހަރުގެ އޮކްޓޯބަރ 25 ވަނަ ދުވަހު،6މިލިއަން ރުފިޔާ އަށް އެސް ޖޭ ކޮންސްޓްރަކްޝަން އެންޑް ޓްރޭޑް އާ ޙަވާލުކުރެވުނު މ.މުލަކު މެޖިސްޓްރޭޓް ކޯޓުގެ އައު ޢިމާރާތުގެ މަސައްކަތް ނިމި ޢިމާރާތާއި ޙަވާލުވުމުގެ މަސައްކަތް މިވަގުތު ދަނީ ކުރެވެމުންނެވެ.\nޕީއެސްއައިޕީގެ ދަށުން ޢިމާރާތްކުރެވުނު މި ކޯޓުގެ ހުރިހާ މަސައްކަތެއް 329 ދުވަހުގެ ތެރޭގައި ވަނީ ކޮށް ނިންމާފައެވެ.\nމ.މުލަކު މެޖިސްޓްރޭޓް ކޯޓުގެ އައު ޢިމާރާތުގައި މިހާރު ކުރެވެމުންދަނީ މި ޕްރޮޖެކްޓުގެ އިތުރު މަސައްކަތެއްގެ ގޮތުގައި ކުރުމަށް ހަމަޖެހިފައިވާ، ޢިމާރާތުގެ ބޭރަށްހުރި ކުޑަ ދޮރުތަކުގައި ބްލައިންޑްސް ހަރުކުރުމުގެ މަސައްކަތެވެ. މި މަސައްކަތް ނިމުމުން ކޯޓުގެ އެންމެހައި މަސައްކަތްތައް އައު ޢިމާރާތަށް ބަދަލުކުރެވިގެންދާނެއެވެ.


India gai Rajje isthihaaru kuranegaumuge kunfungnakah\nއިންޑިއާގައި ރާއްޖެ އިސްތިހާރު ކުރަން އެ ގައުމުގެ ކުންފުންޏަކަށް\nއައްޑޫގައި ހިންގާ އިކްއޭޓާ ވިލެޖް. އިންޑިއާގައި ރާއްޖޭގެ ޓޫރިޒަމް އިޝްތިހާރުކުރަން އެގައުމުގެ ކުންފުންޏަކާ ވަނީ ހަވާލުކޮށްފައި. އަވަސް ފައިލް ފޮޓޯ\nއިންޑިއާގައި ރާއްޖޭގެ ޓޫރިޒަމް އިސްތިހާރު ކުރަން އެ ގައުމުގެ ކުންފުންޏަކާ ހަވާލުކޮށްފި އެވެ.\nޓޫރިޒަމްގެ ހަބަރުތައް ގެނެސްދޭ ބީޑަބްލިއު ހޮޓެލިއާ އިން އިއްޔެގައި ޝާއިއުކުރި ހަބަރެއްގައި ބުނީ އިންޑިއާގައި ރާއްޖެ އިސްތިހާރު ކުރާ ކުންފުންޏެއްގެ ގޮތުގައި މޯލްޑިވްސް މާކެޓިން އެންޑް ޕީއާރް ކޯޕަރޭޝަން (އެމްއެންޕީއާރްސީ) އިން އައްޔަންކުރީ ޓްރޭކް ރެޕްރެޒެންޓޭޝަން ޕްރައިވެޓް ލިމިޓެޑް ނަމަކަށް ކިޔާ ކުންފުންޏެއް ކަމަށެވެ.\nއެމްއެންޕީިއާރްސީން އިންޑިއާގައި ރާއްޖެ އިސްތިހާރުކުރަން ބަޔަކާ ހަވާލުކޮށްފައި މިވަނީ އެ ގައުމުގެ ޓޫރިސްޓުންގެ މެދުގައި ރާއްޖޭގެ މަގުބޫލުކަން އިތުރުވަމުން އަންނަ ދަނޑިވަޅެއްގައެވެ. އެގޮތުން މިދިޔަ އަހަރު އިންޑިއާއިން ރާއްޖެއަށް ޒިޔާރަތްކުރި ޓޫރިސްޓުންގެ އަދަދަކީ 66955 އެވެ. އެއީ އޭގެ ކުރީ އަހަރަށް ވުރެ 27.9 ޕަސެންޓް އިތުރު އަދަދެކެވެ.\nރާއްޖެއަށް ޒިޔާރަތް ކުރާ ޓޫރިސްޓުންގެ އަދަދު އިތުރުކުރުމަށް އެ ކުންފުނިން ކުރާ މަސަައްކަތުގައި އަމާޒު ހިފާނީ ޒަމާނީ މީޑިއާގެ ވަސީލަތްތަކުން އިންޑިއާގައި ރާއްޖޭގެ ވާހަކަތައް ގެނެސްދޭ މިންވަރު އިތުރު ކުރުމަށް ކަމަށް ބީޑަބްލިއު ހޮޓެލިއާގެ ހަބަރުގައި ވެއެވެ. އެ މަސައްކަތް ހަވާލުކޮށްފައި ވަނީ ކިހާވަރެއްގެ އަގަކަށް ކަމެއް އަދި ކިހާ ދިގު މުއްދަތަކަށް ކަމެއް އެ ހަބަރުގައި ބުނެފައެއް ނުވެއެވެ.\nޓޫރިޒަމްގެ އާ ޕްރޮޑަކްޓެއް ތައާރަފު ކުރަން މަޝްވަރާކޮށްފި


Fuvahmulakah haahsa Kahtelhi mifaharu beynunee Thulusdhoo kairin\nފުވައްމުލަކަށް ހާއްސަ ކައްޓެޅި މިފަހަރު ބޭނުނީ ތުލުސްދޫ ކައިރިން\nރޭ ތުލުސްދޫ ކައިރިން ބޭނި ކައްޓެޅި-- ފޮޓޯ: ނިޝާމް\nދިވެހިންނަކީ ޒަމާނުއްސުއްރެ މަސްވެރިކަމުގައި އާންމުދަނީ ހޯދަމުން އަންނަ ބައެކެވެ. ދިވެހީންގެ ލޭނާރަކީ މަސްވެރިކަމެވެ. ދައްކަން މިއުޅޭނީ މަސްވެރިކަމުގެ ތާރީހުގެ ވާހަކައެއް ނޫނެވެ. ނަމަވެސް މަސްވެރިކަމާ ގުޅުން ހުރި އެހެން ވާހަކަ އެކެވެ.\nކައްޓެޅި އޭ ބުނުމުން އެއީ ކޮން އެއްޗެއްކަން ނޭނގޭ މީހުން ވަރަށް މަދުވާނެ އެވެ. އެއީ ރާއްޖޭގެ ވަކި ސަރަހައްދަކަށް ހާއްސަ މަހެކެވެ. ކައްޓެޅި އަކީ ޒަމާނުއްސުރެ ޏ. ފުވައްމުލަކާއި ގުޅިފައިވާ މަހެކެވެ. ސަބަބަކަށް ވަނީ، އެ މަސް ހަމައެކަނި ބޭނެނީ ފުވައްމުލަކު ކައިރިން އެވެ. ކައްޓެޅި ބޭނުމަށް މަޝްހޫރުވެފައިވަނީ ފުވައްމުލަކު މީހުންނެވެ. އެ މަސް އެހެން ސަރަހައްދަކުން ބާނާ ކަމެއް މީގެ ކުރިން އެނގިފައެއްނުވެ އެވެ.\nނަމަވެސް މިފަހަރު މިވަނީ ފުވައްމުލަކު ސަރަހައްދު ދޫކޮށް ރާއްޖޭގެ އެހެން ސަރަހައްދަކުންވެސް އެމަސް ބާނާފަ އެވެ. ކައްޓެޅި ބާނާފައިވަނީ ފުއްވަމުލަކާއި ކައިރިވެސް ސަރަހައްދަކުން ނޫނެވެ. މިފަހަރު މި މަސް ބާނާފައިވަނީ މާލެ އަތޮޅު ތުލުސްދޫ ކައިރިންނެވެ. މިއީ ފުވައްމުލަކު ނޫން އެހެން ސަރަހައްދަކުން މި މަސް ބޭނިކަން މިފަހުނން އިނގުނު ފުރަތަމަ ފަހަރެވެ.\nމި މަސް ބޭނި ދޯނީގައި އޭރު ހުރި ނިޝާމް "އަވަސް" އަށް ބުނީ، ކައްޓެޅި ބާނާފައިވަނީ ރޭ މަސްވެރިކަމަށް ނިކުމެ އުޅުނު ފަތުރުވެރިންގެ ގްރޫޕަކުން ކަމަށެވެ. އެ މަސް ބާނާފައިވަނީ ތުލުސްދޫ ބޭރުން އޮންނަ ކަނޑުއޮޅި ސަރަހައްދުން ތައިލޭންޑްގެ ފަތުރުވެރިއެއް ކަމަށްވެސް ނިޝާމް ބުންޏެވެ.\nއޭނާ ބުނީ، ކައްޓެޅިއެއް ކަން ޔަގީން ކުރުމަށް ފުވައްމުލަކުގެ ރައްޓެހިންނަށްވެސް ފޮނުވާފައިވާ ކަމަށާއި އޭނާވެސް ވަނީ އެއީ ކައްޓެޅި ކަމަށް ބުނެފަ އެވެ. އަދި އެހެން ސަރަހައްދަކުންވެސް ކައްޓެޅި މީގެ ކުރިން ބާނާތޯ ސުވާލުކޮށް ހެދި ކަމަށާއި ނަމަވެސް މީގެ ކުރިން ފުވައްމުލަކު ނޫން އެހެން ސަރަހައްދަކުން ބާނާފައިވާކަން ނޭންގޭ ކަމަށްވެސް އޭނާ ބުންޏެވެ.\nކައްޓެޅި އަކީ ފުއްވަމުލަކަށް ވަރަށްވެސް ހާއްސަ މަހެކެވެ. އެރަށުގައި ކައްޓެޅި ހާއްސަވެފައިވާ މިންވަރު ހާމަ ކޮށްދޭ އެއް ކަމަކީ އެރަށުގައި ކައްޓެޅި ބޭނުމުގެ މުބާރަތްތައް ވެސް ބާއްވަމުން ގެންދާ ކަމެވެ. މިއަދު މިވަނީ ފުވައްމުލަކަށް ހާއްސަ ކައްޓެޅި ރާއްޖޭގެ އެހެން ސަރަހައްދަކުންވެސް ބާނާފަ އެވެ. ނަމަވެސް ބާނާފައިވަނީ ހަމަ އެންމެ މަހެކެވެ. ފުވައްމުލަކަށް ހާއްސަވި ކައްޓެޅި އިތުރަށް އެރަށަށް ހާއްސަވާނެ ހެއްޔެވެ؟\nމަސްވެރިން ފުވައްމުލައް ތުލުސްދޫ\nމިފްކޯ އިން މަސް ގަތުމަށް 2.5 ބިލިއަން ރުފިޔާ\nފުވައްމުލަކު ފޭރުން: މީހަކު ހައްޔަރެއް ނުކުރޭ